TA TB TD ZG ZG TB ZO ZB TD TE ZB ZD ZB ZB TB ZB ZB ZB BE ZB 





p platon pila=sajec 
otm 





NEDJELJNO 
CVIJECE 


varaždin, i978&. 


TIO JE JEZA JE ZEZAT ZT DS TJEDNE BED 





p platon plasajec 
ofm 





NEDJELJNO 
CVIJECE 


NEDJELJNE 
I DIO 


varaždin, 1978. 

Dozvolom Nadbiskupskog duhovnog stola u Zagrebu br. 
185/78. od 13. 2. 1978. i Franjevačkog provincijalata Hrvatske 
franjevačke provincije sv. Ćirila i Metoda br. 770/77. od 10. 8. 1977. 


PREUZVIŠENOM BISKUPU 


DR JOSIPU LACHU 


svojem profesoru filozofije, s kojim mi je 
disputa o multilokaciji dala prigodu da 

pronađem svoj ključ u metafiziku 
SVA PRAVA PRIDRŽANA 
posvećuje 


PISAC 


—_———————_—__ NN O 
Izdao: Platon Plasajec, Trg B. Adžije 8. Varaždin 


Tisak: Plamen, grafičko poduzeće, Slavonski Brod 


MJESTO PREDGOVORA 


Sveti Jeronim u svom prijevodu stavlja u usta Izaiji proroku 
proroštvo o Isusu, Marijinom cvijetu. Kao čovjek bio je on uis- 
tinu cvijet kojim je procvala Marija Djevica. A Isus je i kao 
Bog cvijet. On je cvijet kojim je procvao njegov nebeski Otac. 
Misao Boga Oca cvijet je njegova uma. Ovo je Sin moj ljubljeni 
u kome mi sva milina! Kao što je ičovjeku milina zemaljski 
Cvijet, tako je nebeskom Ocu milina cvijet kojim je sam procvao. 

Isus je cvijet, ali me samo kao Bog i me samo kao čovjek. 
On je na zemlji procvao u svojim izdancima. Božja je Riječ pro- 
cvala na zemlji u svojim riječima. Isusove su riječi najljepše 
Cvijeće koje se rascvalo na zemlji iz sjemena božanskog Cvijeta, 
Isusa Krista. Ta što su Isusove riječi nego pravo cvijeće svojom 
ljepotom koja zanosi ljudska srca, svojim miomirisom koji pri- 
vlači ljudske duše, svojom plodnošću koja ih oplođuje božan- 
skim plodovima! Cvijeće se po zemlji ukazalo kađ je progovorio 
svijetu Cvijet božanskog Oca. 

To sam cvijeće nakanio presađiti iz Kristova cvijetnjaka, iz 
cvijetnjaka njegovih riječi u kršćanske đuše. cvjetnim nizom 
propovjedničkih izdanja. Neka nebeska Majka po slabim mojim 
riječima zalije i uzgoji to cvijeće u mnogim đušama! 

Idem inače svojim prokušanim putom koji pomalo prkosi 
svim modđama koje i onako brzo postaju demodirane, Poznate 
su, naime, te mode modernih pisaca i izdavača homilija koje se 
nazivaju koncilskim homilijama. Najprije se pokušalo koncilsku 
homiliju pretvoriti u čisto prevrtanje tekstova čitanja i time 
jasnu Božju riječ pretvoriti u maglu ljudske riječi. Zatim se 
pokušalo ili pokušava pretvoriti koncilsku homiliju u učenu eg- 
zegezu, i tako je pretvoriti 'u dosadno školsko razglabanje te 
Božju riječ učiniti odbojnom i odioznom. \Na koncu se počelo 
tu egzegezu pretvarati u seciranje mrtve lešine Božje riječi. Naj- 
prije se naime, raznim mudrovanjima i književnim vrstama ubija 
Božja riječ i tako se različitim 'akrobacijama živu Božju riječ 
pretvara u otrovnu mrtvu riječ koja ubija duše. 

Takve koncilske homilije ne želim u svojim propovijeđima. 


Mislim da je nitko neće ni naći u njima. Ali tko ima djetinje - 


priprosto srce kao pravo Božje dijete, naći će u njima dostatno 
građe iz nepatvorene Božje riječi za izgradnju svojega srca. 


PISAC 


NEDJELJNO CVIJEĆE B 


1. nedjelja Došašća B 
KRŠĆANSKA BUDNOST 


Pregled: Opomena na budnost 
od sna duše — smrtnoga grijeha, 
od sna pameti nevjere — nevjere ili mašvjeme 
vjere, 
od sna srca — nehaja za Boga. 


Kroz današnje se evanđelje provlači kao crvena nit Isusova 
opomena, a to je opomena na budnost. — Bdijte! Velim svima: 
Bdijte! 

Kao da već samoj godišnjoj dobi pristaju ove riječi o bud- 
nosti, Nalazimo se u jesensko-zimskom vremenu kad se gotovo 
čitav dan pretvara u samu noć. Nekada dok nije bilo elektrike 
ni petroleja, za seljake je ovo vrijeme bilo kao neko vrijeme 
zimskog sna. U ovo vrijeme kao da su si seljaci nadoknađivali 
kratki san ljetnog doba. U ljeti ne bi previše pristajale Isusove 
riječi: Bdijte, ali sada kao da su samo po sebi razumljive. 

Ali te riječi Isusove i opomena o budnosti pristaju još više 
današnjem vremenu u kršćanstvu. I današnje je doba u kršćan- 
stvu kao neko jesensko-zimsko doba. Kao da se neka duga noć 
spušta na kršćanstvo, na kršćanski narod. Današnji kršćani kao 
da bi svi željeli nekako zaspati. San i spavanje kao da postaju 
značajka današnjeg kršćanstva. Tim pospanim kršćanima Isus 
preko svoje Crkve i preko svojeg evanđeliste dovikuje: Bdijte! 
Nemojte spavati! Svima velim: budite budni! 

ko ok 

Ili možda ne shvaćate taj san koji sve više zahvaća dana- 
šnje kršćane? Možda ne razumijete kakvim snom otežavaju oči 
kršćanima današnjega doba. Najstrašniji je san kojim zaspi kr- 
šćanska duša, san je duševne smrti. Tko dopusti da mu duša 
padne u smrtni grijeh, pusti dušu da mu zaspi snom duševne 
smrti. 

Nema tvrđeg sna od sna smrti. Bog, doduše, može i te duše 
probuditi. Njemu je i djevojka koja je umrla samo spavala, uhva- 

tio ju je za ruku i rekao: Djevojko, ustani i ona je ustala. Ta- 
ko Bog može i duše usnule u smrt grijeha dignuti iz njihove 
smrti. Ali samo Bog to može. 

; Nažalost, baš tim snom prečesto zaspe i spavaju dana- 
šnji kršćani. Mnogi kršćani misle da uopće ne mogu živjeti bez 
smrtnoga grijeha. Neću ni govoriti o kršćanima koji kao da ima- 
ju bolest spavanja koja hara u tropskim krajevima. Bolesnik 
spava i spava, a da se više i ne probudi. Od samog sna i umre. 
To su jednostavno kršćani koji trajno žive u smrtnom grijehu, 
a da nikada ni ne pomisle da bi se probudili u svetoj ispovije- 
di. Spavajući zaspe i vječnim snom pakla. No govorim o obi- 
čnim kršćanima koji se ipak od vremena do vremena bude, a 
to znači ispovijedaju. Ali ipak misle da ne mogu živjeti bez 
toga sna. Jedva su se ispovijedili, a već misle da moraju nanovo 
griješiti. I tamo gdje ih niti đavao ne vuče u grijeh, gdje bi dakle 
bez muke mogli ostati bez grijeha, oni upravo srljaju u grijeh 
kao što luđak u smrt. 

Ne trebam ni spominjati kako za te spavače vrijede Isuso- 
Ve riječi opomene s najvećom ozbiljnošću: Bdijte! Budite budni! 
Nemojte spavati! Ta što je opasnije nego spavati tim snom smr- 
ti? Živjeti u tom snu znači visjeti na jednoj vlasi nad paklom. 
Ako se samo nit života prekine, čovjek se u smrinom grijehu 
jednostavno nađe u paklu. Zato Isusova riječ tom grešniku: Pro- 
budi se kao da je krik čovjeku koji spava u kući zahvaćenoj 
požarom: Skoči iz sna! Posljednji je čas da spasiš živu glavu! 

3 koko o* 


Ali Kristov poziv: Bdijte nije upravljen samo kršćanima koji su 
zaspali snom grijeha. Ima i drugi san za koji vrijedi ista Isu: 
sova opomena. A to su kršćani koji su zaspali snom pameti, ko- 
jima je zaspala pamet. 

kaja je znak da je čovjek zaspao ako izgubi svijest. Naša je 
kršćanska svijest naša vjera. Vjera je svjetlo kršćanskog uma. 
Dok to svjetlo svijetli u kršćanskoj pameti, čovjek je budan. 
A kad se to svjetlo ugasi, znak je da je kršćanin zaspao. 

' Neću opet ni govoriti o kršćanima kojima posvema ugasi 
svjetlo vjere, koji dakle posvema izgube vjeru. Njihov je umni 
san sličan zamračenju uma kod naravnog čovjeka. To je posve- 
mašnja smrt uma. 

Ali i kod kršćana kod kojih nije posvema zamračen svrhuna- 
ravni um, koji dakle nisu posve izgubili vjeru, množe ipak toliko 
ugasiti svjetlo vjere da im u pameti nastane mrak. Njihova vje- 
ra zaspi, Nemaju svijesti svoje vjere. Ili što ćete reći za kršća- 
nina koji ne zna odgovoriti niti na najtemeljnija pitanja vjere? 
Što ćete reći nego da obzirom vjeru spava? Nije svjestan što 
se tiče vjere. i 

A nema li takvih spavača među nama? Koliko uopće ima 


među nama kršćana koji bi se zanimali za pitanje vjere? Koli- 
ko ima kršćana koji bi bili dobro poučeni o vjeri? Koliko ih ima 
kojima uopće nešto znači vjersko znanje? Njima je i previše 
znanje koje su stekli kad su išli na prvu pričest, ako i to nisu 
zaboravili! Nisu li to pravi spavači obzirom na vjeru? 

A može li čovjek ići kroz prašume zatvorenih očiju i spava- 
jući? Može li biti siguran da će pogoditi doći do pravoga cilja? 
A čovjek je u životu upravo u prašumi iz koje se mora provu- 
ći do neba. Sve mu je svjetlo i vodič upravo u svjetlu očiju vje- 
re. Ako zaspi i zatvori oči, već je izgubljen. Razumijete li onda 
kako su ozbiljne Isusove riječi za: te spavače: Bdijte!? 

k#* OK 

Ali ima san kod kršćana koji je i opasniji od sna kršćan- 
skog uma, a to je san kršćanskog srca. Koga sotona uljulja u 
taj san, već mu je zarobio dušu. 

U čemu se sastoji taj san kršćanskog srca? Znate li kako 
siromašna majka nahrani dijete kad mu nema što dati za jelo? 
Pusti ga da zaspi. Dok spava, nije gladno, ne viče za jelom. Tu 
metodu upotrebljava sotona kad želi ljudsko srce odvratiti da 
ne viče za Bogom i da ne traži Boga. Uljulja ga u san. A taj se 
san sastoji u tome da čovjeku oduzme svaki tek za Bogom i za 
Božjim stvanima. ' 

U snu zastane svaki viši život u čovjeku i ostane samo ži- 
votinjski život, tako i u snu srca zastane svaki viši život čovje- 
kove duše. Ostaje samo životinjski život. Čovjek traži i želi sa- 
mo ono što je na razini životinjstva. Ne traži ništa više nego bi 
tražila životinja. 

Takvih spavača ima na pretek među nama. Koliki kršćani 
ne znaju zašto bi išli u crkvu! Još manje zašto bi išli na pri- 
čest. Pa što ćeš dobiti u crkvi? — oni pitaju. Kad bi se u crkvi 
još točila rakija i pekli janjci na ražnju, možda bi znali zašto 
bi išli u crkvu, možda bi ih taj miris povukao u crkvu. Ali pro- 
povijed, sveta misa, sveti sakramenti i sve što miriši po Bogu, 
po drugome svijetu, za to oni nemaju nikakva mirisa. Niti okusa, 
Njihovo srce spava. 

Mislim da na prvi pogled shvaćate kako je opasan taj san, 
san srca koje je izgubilo svaki tek za Bogom, svaki smisao za 
Božje stvari. Kad čovjek ima srce životinje, tad mu je i život 
život životinje. Čovjek koji ne mari za Boga, neće ni naći Boga. 
— Ne bacajte biserje pred svinje i ne dajte sveto psima — re: 
kao je sam Isus. U snu se ne pričešćuje čovjeka. Kome nije sta- 
lo do Boga, ne može ni primiti Boga. Kako dakle ozbiljno zvuče 
Isusove riječi i tim spavačima: Bdijte! Svima kažem Bdijte! 

k x “ 

Danas živimo u jesensko-zimskom doba svijeta. Cijeli svijet 

kao da nas vuče u san. Vuče nas u san smrti grijeha. Vuče nas 

u san smrti nevjere ili prazne vjere. Vuče nas u san nemara i 
nehaja za Boga. Zato je Crkva došla s Kristovim riječima da nas 
sačuva od svakog tog opasnog sna. Ovaj život nije vrijeme sna. 
Ovaj je život vrijeme budnosti. Mi nismo poput seljaka svršili 
svoju godinu i pobrali plodove pa da legnemo i spavamo. Što 
više, mi stojimo upravo na početku. svoje godine. Današnjim 
danom Crkva upravo započinje svoju godinu. A to je slika na- 
šega života. Mi nismo na koncu života, nego. pred najvećim za- 
datkom života. Mi čekamo. Pred nama stoji najveći zadatak ži- 
vota, a to je da dočekamo svojega gospodara koji dolazi. O tom 
dolasku ovisi naša vječna sreća ili nesreća. Tu zato nema spava- 
nja. Samo budni mogu ga pravo dočekati. Samo budni imaju 
šansu da uhvate svoju sreću i sretnu vječnost. — Bdijte dakle! 
Svima velim bdijte! Neka nam ove riječi našega Spasitelja zvu- 
če, odzvanjaju i grme u ušima! Ne samo danas nego kroz čitavu 
godinu i čitav život! Amen. 

Slavonski Brod, 1972. 


2. nedjelja Došašća B 
PROROK PUSTINJE 


Pregled: Pustinja najbolje čovjeka pripravlja za Isusa: 
odstranjuje zapreke, 
vraća čovjeka njemu samome, 
budi savjest, 
budi svijest praznine. 
To su duhovne vježbe kao priprava za Isusa. 


Današnje nam evanđelje donosi pred oči proroka. Ali kao 
značajka tog proroka jest da je on prorok pustinje. Sveti Ivan 
Krstitelj prorok je pustinje. Jedva je izašao iz djetinjstva, i 
već se nalazi u pustinji. U pustinji je proživio svoje mlade dane 
dok ga Bog nije pozvao na njegovu veliku zadaću da pripravlja 
narod za dolazak Spasitelja. Pustinja je postala njegov dom i 
zavičaj. Pustinja je bila njegova odgojiteljica i škola. Pustinja 
je bila njegov život. Isus će kasnije prozvati Ivana prorokom 
Ilijom. I s te strane ga je mogao tako nazvati jer je i Ilija bio 
prorok pustinje, da je Ivan bio njegova vjema slika. Kao što je 
prorok Ilija u glavnom svoj život provodio u pustinjama i go- 
rama, tako je to činio i Ivan. 

Trebamo li, međutim, pitati zašto je Bog odabrao baš pro- 
roka pustinje za pripravljača svojemu Sinu na zemlji? Zašto je 
baš prorok pustinje bio najpodesniji da pripravlja narod za Isu- 
sa? Pa baš zato jer je pustinja najbolje sredstvo da čovjeka pri- 
pravi za Kristov dolazak. Prorok pustinje znao je i mogao narod 

pripravljati za Spasitelja. 

Pustinja, prije svega, odstranjuje od čovjeka prvotne zapre- 
ke za pristup k Isusu i Bogu. Tko se ne sjeća Isusove poredbe 
o velikoj večeri, na koju su bili pozvani mnogi uzvanici. Ali 
kad je došlo vrijeme večere, svi su se počeli ispričavati: Kupio 
sam polje, kupio sam par volova, oženio sam se. Zemaljska do- 
bra, zemaljski poslovi i zemaljski užici — bili su zapreka da se 
odazovu na večeru. To su zapreke da čovjek pristupi k Isusu 
Kristu. Zemaljska dobra i zemaljske vrednote postaju prečesto 
nadomjestak za Boga. 

Pustinja odstranjuje sve te zapreke. U pustinji svega toga 
samo po sebi nestaje. Sveto evanđelje zato predstavlja Ivana 
Krstitelja kao čovjeka koji kao da više nije živio na ovome 
svijetu. Za njega kao da ne opstoje zemaljska dobra i zemaljski 
užici. Samo njegovo jelo i odijelo koje ga je još vezalo sa zem- 
ljom bilo je najbolji dokaz kako za njega svijet kao da nije 
opstojao. Kaže evanđelje: Bio je obučen u suhu devinu kožu, 
a hranio se skakavcima i divljim medom. 

kO 


Pustinja dakle čovjeka trga od zemlje. Ali ona čini i više. 
Ona čovjeka vodi iz plićine i površine u dubine. Ona ga izvlači 
iz vanjštine u dubinu. Ovaj, naime, svijet sa svojim ljepotama 
i zamamama za čovjeka stoji izvan njega. Zato ga i vuče izvan 
njega. Dok se čovjek bavi svijetom, kao da ispliva na površinu. 
On zaboravlja samoga sebe i otuđi se samome sebi. Počne se 
baviti problemima svijeta, a svoje vlastite probleme stavi na stra- 
nu. Što je bitno, postane čovjeku nebitnim, a drugotno i nebitno 
postane prvotnim i glavnim. 

Pustinja tu priskače u pomoć. Ona mu otme sve te spored- 
nosti i nevažnosti. Ostavi čovjeka samoga. Ni na čemu drugome 
ne može zaustaviti svoju pozornost. Prisiljen je svratiti svoje oko 
na samoga sebe. Kao što bolest čovjeka prikuje uz krevet, tako 
ga pustinja prikuje uz njega samoga. Kao što zimska pustoš 
čovjeka tjera u kuću, tako ga i vanjska pustoš pustinje tjera u 
kuću njegova ja. 

A baš to je prava priprava čovjeka za Isusa i za njegov do- 
lazak .On je radi nas ljudi sišao s nebesa. Čovjek stoji u sredi- 
štu pažnje Boga koji dolazi s neba. Ako dakle čovjek otiđe od 
samoga sebe, ne može se sastati s Bogom koji dolazi k njemu. 
Istom onda kad čovjek nađe samoga sebe, može se susresti s 
Bogom koji ga pohađa. 

RO KOK 

A pustinja ima još jednu važnu ulogu da pripravi čovjeka 
za Krista. Pustinja je kao stvorena da probudi u čovjeku svijest 
grijeha. Ništa naime nije kadro toliko uspavati ljudsku savjest 

kao glazba buke i vreve svijeta. Bubnjevi briga i posala, svirka 
i pjesma zabava i naslada kao prava paklena uspavanka uljulja- 
vaju u san čovjekovu savjest da joj grijeh i misao na grijeh ne 
dođe ni na pamet. Nasuprot tome, pustinja dok čovjeka uvlači u 
samoga sebe, brzo kuca i na vrata čovjekove savjesti. Veliki su 
sveci, osobito sveti Ignacije, pronašli put da otkriju svoje pravo 
lice. A taj su put duhovne vježbe. Prema zamisli svetoga Ignacija 
čovjek u duhovnim vježbama ulazi u pustinju da bude sam sa 
svojim Bogom. Ali kao prvo kod toga, čim baci pogled na samo- 
ga sebe, pronađe se grešnikom. Bez pogleda na grijeh, bez svje- 
sti o grijehu sveti Ignacije ne može zamisliti pustinju duhovnih 
vježba. Ima priča o nužnoj ženi koja nije mogla u svojoj kući 
vidjeti zrcalo da joj ne pokaže rnugobu njezina lica. I grešnik 
je sličan toj ženi jer se i on boji ugledati mužno lice svoje duše. 
Ali pustinja je pravo zrcalo koje grešnika sili da vidi tu rugo- 


Koliko je, međutim, to važno kao priprava za Kristov do- 
lazak! Krist nije došao na svijet radi pravednika nego radi gre- 
šnika. Zdravima ne treba liječnik nego bolesnima. Pa tko ne 
vidi svojega grijeha, tko ne vidi svoju bolest u duši, ne osjeća 
niti potrebe za liječnikom. Pustinja otkrije čovjeku stanje nje- 
gove duše i njezine bolesti. Ali zato ga i natjera da potraži Spa- 
sitelja i liječnika tih bolesti u duši. 

LJNE E? 

Ima još jedna svijest koju pustinja budi u čovjeku, a koja 
ga goni prema Isusu, njegovu Bogu. Pustinja budi svijest prazni- 
ne. 

Samo ime pustinja označuje pustoš i prazninu. Pustinja po- 
znaje samo životarenje života. A ta vanjska pustoš i praznina 
sama po sebi odjekne i u ljudskoj duši, kad se nađe u pustinji. 
Covjek odmah osjeti kako je u sebi samo praznina i pustoš. 
Dok je okmužen bujnošću života, dok nebrojene stvari izvan nje- 
ga kao da mu ispunjaju dušu jer mu ispune oko i uho, uopće 
osjetila, čovjek zaboravlja prazninu u samome sebi. Ali kad ta 
vanjska obmana nestane, pa se čovjek nađe sam sa sobom, otvo- 
re mu se oči i pred njima se zacmi u njemu beskrajan ponor 
praznine. 

No ima li nešto u čovjeku što toliko viče za Bogom kao što 
upravo čovjekova nutarnja praznina? Čovjek osjeća da traži svo- 
je ispunjenje. Osjeća kako prazna njegova duša viče za onim 
koji može ispuniti tu prazninu. A kako je ta praznina neizmjer- 
na ;tako je neizmjeran onaj za kojim viče ta praznina. Prazna 
je duša čežnja za Božjom puninom. 

Nigdje zato čovjek ne osjeti toliko kako on traži Boga i 
kako on treba Boga, kao što to osjeti kad se nađe sam u pusto- 
ši i praznini pustinje. A baš je zato pustinja izvanredna pripra- 

va da čovjek primi Boga. To je duhovno siromaštvo koje samo 
po sebi traži Božje bogatstvo. 
koko 

Mislim da sada možemo donekle shvatiti zašto je Bog oda- 
brao baš proroka pustinje da mu pripravi put kod njegova do- 
laska na svijet. Nitko nije bio podesniji niti prikladniji da lju- 
de pripravlja na dolazak Božji nego sveti Ivan, prorok pusti- 
nje. 

i Crkva donosi tog proroka i pred nas, današnje kršćane. Po- 

javom i likom tog proroka pustinje želi i nas pripraviti za Božji 
dolazak ne samo na Božić nego još više na, posljednji dolazak, 
na dolazak sudnjeg dana, a to je za nas dolazak u našoj smrti. 
Ako se čovjek želi pripraviti na taj dolazak potrebno je da i on 
malo pobjegne s prorokom pustinje u pustinju. 

Kad je Bog želio sklopiti svoj savez s Izraelcima, nije ih 
ostavio u buci Egipta. Pozvao ih je u sinajsku pustinju. Kad je 
Bog želio osobno doći na svijet kao Spasitelj, nije želio da to 
bude u vrevi gostionice. Odabrao je samotnu štalu da se rodi 
u tišini i miru. Kad je Duh Sveti imao doći na svijet kao dovr- 
šitelj Kristova djela, nije došao na javnome trgu. Sišao je 
na. apostole sabrane u tihoj molitvi daleko od ljudi i od njihove 
buke. To je Božji put k ljudima. On uvijek vodi preko jod 

e 

L Ako želimo da Bog dođe k nama i mi k Bogu, i mi ittno 
malo u pustinju. Ostavimo stvorove! Otrgnimo se od njih! Stvo- 
rovi nam stoje na putu da Bog ne može k nama, a mi k Bogu. 
Stvorovi su kao prašuma. Kroz gustu prašumu čovjek se ne mo- 
že provući. Ne može čak ni vidjeti sunce ni nebo nad njome. 
A kad čovjek dođe u pustinju, šire mu se vidici i prema zvije- 
zdama. 

Ali dok ostavljamo stvorove, uđimo u same sebe. Pustinja 
je mjesto gdje čovjek nalazi sebe. Dosta smo zaboravljali sebe 
dok smo se zagledavali u stvari izvan sebe. No što koristi čov- 
jeku ako čitav svijet zadobije, a sebe samoga izgubi? 

Ali dok se zagledavamo u sebe, nemojmo zatvarati oči pred 
sobom. Spoznajmo sami sebe! U pustinji zavijaju zvijeri. Uoči- 
mo zvijeri u samima sebi. Spoznajmo i priznajmo svoje grijehe! 

Ali iznad svega spoznajmo svoju bijedu i prazninu! Niti sve 
pustinje svijeta nisu toliko prazne i puste kao što je pusto i 
prazno ljudsko srce bez svojega Boga. To je prava tamna noć u 
kojoj može biti samo plač i škripanje zubi. Neka zato naše srce 
zaplače za svojim Bogom koji kuca na njegova vrata. To će otvo- 
riti Bogu vrata u naše srce. 

Tako je pustinja prave duhovne vježbe kojima Crkva želi 
pripraviti naša srca za Boga. Ako budemo znali obavljati te du- 
hovne vježbe u svome životu, naša će smmnt biti pravi Božić. Iz pu- 

stinje ćemo lako ući u svoju Obećanu zemlju gdje teče med i 
mlijeko. Amen. 
Slavonski Brod, 1971. 


3. nedjelja Došašća B 
ĐAVOLSKO DIZANJE 


Pregled: Sotona je želio preko farizeja Ivana Krstitelja 
uzoholiti da ga upropasti. 
Oholost je\prva ssotonska napast 
jer čovjeka pođavljuje: čini, naime, da laž 
postane čovjekovim bićem. 
To napose sotona čini danas. 


Čuli ste današnje sveto evanđelje. Čuli ste o poslanstvu fa- 
rizeja koji su iz Jeruzalema došli pitati Ivana Krstitelja: Jesi li 
ti: Krist? Jesi li Mesija? Jesi li obećani Spasitelj židovskog na- 
roda? 

Izvana je to bilo poslanstvo farizeja. Farizeji su bili najvjer- 
niji vršitelji Zakona i uopće židovske vjere. A ta je vjera smje- 
rala prema dolasku Mesije kojega je Bog svojemu narodu obe- 
ćao. Baš u to vrijeme židovski se narod sav pretvorio u očeki- 
vanje svog Mesije. Prema svim računima i predviđanjima Mesija 
je imao biti pred vratima. Nije čudo da je narod gledajući ču- 
dnovatu ličnost Ivana Krstitelja i njegovo djelovanje pomislio 
da bi on mogao biti taj obećani Mesija. Odatle i spomenuto po- 
slanstvo s pitanjem: Da li si ti Mesija. i 

Pa ipak nije to bilo samo farizejsko poslanstvo. Iza toga se 
poslanstva skrivao netko drugi. I to nitko drugi nego sam Soto- 
na. Sotona je stavio u usta farizeja pitanje Ivanu Krstitelju: 
Da li si ti Mesija. Sotona je pokušao sa svojom vječnom meto- 
dom upropašćivanja čovjeka i kod Ivana Krstitelja. 

Možda ste čuli što voli načiniti pobješnjeli slon sa svojom 
žrtvom. On je rilom uhvati i silno zavitla pa je baci u visine. 
A onda je dočeka ošamućenu i baci pod noge da je stopalama 
smrvi. To je metoda slona, ali i sotone sa svojim žrtvama. I 
njegov je najveći užitak kad može svoju žrtvu zavitlati i baciti 
u zrak. To je njegov najsigurniji način da žrtvu baci pod svoje 
noge i smlavi. 

Tu je metodu uništenja sotona upotrijebio već kod prvih 
ljudi u raju zemaljskom. Tamo je prišapnuo Evi: — Bit ćete 
kao bogovi svojim znanjem. Dovinut ćeš se do samoga Boga! 
Tako je zavrtio glavom prvoj ženi. I Eva je poletjela u visine 
koje joj je sotona dočarao. Ali iz tih umišljenih visina pala je 
ravno pod noge sotoni. 

To je prokušana metoda upropašćivanja koju je sotona ne- 
brojeno puta okušao i provodio u povijesti čovječanstva. Zavrt- 
jeti glavom čovjeku da se uznese i digne iznad sebe, da se dakle 
uzoholi — to je najsigurnija metoda čovjekove propasti koju je 
sotona izmislio. S tom je metodom propasti mislio sotona da će 
se dočepati i duše Ivana Krstitelja. I njemu je mislio zavrtjeti 
glavom. Poslao je farizeje s laskavim pitanjem. Mislio je Ivana 
omamiti s pitanjem: Jesi li ti Krist. Sotona mu je pružio prili- 
ku da se uzoholi i proglasi Mesijom. Kao da su mu sami Židovi, 
a po njima sotona stavili na usta odgovor: Da, ja sam Mesija! 

Da je Ivan zagrizao tu sotonsku udicu, s njime bi se bilo 
dogodilo što i s Evom u raju zemaljskom. Bio bi proigrao svoju 
milost i svoju svetost. Bio bi proigrao sve. On bi se bio uzdig- 
nuo da padne i propadne. Oholost bi ga bila učinila plijenom 
sotone. 

dok os 

Trebam li vam možda tumačiti zašto oholost ima silu pro- 
pasti u sebi? Zašto je oholost najsigurniji put da sotona za- 
vlada nad čovjekom? Ta oholost pođavljuje čovjeka! Oholost čo- 
vjeka kao da pretvara u đavla. Oholost u sebi skriva pravi pakle- 
ni otrov da đavolskom zarazom otruje ljudsku dušu do u samu 
njezinu jezgru. : 

Znadete li, naime, što je srž i bit đavolštine, što je što đav- 
la čini đavolom? Srž je đČavolštine laž. Sam je Isus to lijepo 
opisao: On ne stoji u istini jer nema istine u njemu. Kad go- 
vori laž, od svoga govori jer je lažac i otac laži. Zato ga i sve- 
ti Pavao naziva duhom prijevare ili duhom tame. Laž je zato 
najopasniji otrov koji je kadar i čovjeka učiniti sličnim đavlu i 
pomalo pretvoriti u đavla. Kad ga laž posvema preuzme i prožme 
čovjekovu dušu, gotov je sotona. 

Ništa, međutim, toliko ne zarazuje lažju čovjekovu dušu kao 
što je zarazuje oholost. Oholost je zapravo bolest laži u čovjeko- 
voj duši. Oholost se, naime, sastoji u tome da se čovjek želi di- 
gnuti nad vlastitu stvarnost. On nije zadovoljan s onim što jest. 
Ne želi sigurnim korakom hodati po zemlji stvarnosti. On se 
diže utvarama mašte. Oholost je utvaranje. Zato je to samo 
laž. Ohološću čovjek sam sebi laže. Oholica obmanjuje i vara 
samoga sebe. Što se više diže, to se više udaljuje od stvarno- 
sti, to više napunjuje dušu nutarnjom laži. 

A što je posljedica toga? Kad se čovjeku laž prilijepi mozga 
po prisilnim mislima koje preuzmu gospodstvo u mozgu, tad 
čovjek postane umobolan ili jednostavno rečeno luđak. A što se 
onda dogodi s čovjekom kome laž posvema preuzme samu du- 
šu, kad se laž nastani u njezinoj jezgri, nego da poludi najstra- 
šnijom ludosti, ludošću duše? To se najljepše vidi kod samog 
sotone. Bio je on anđeo, svijetli duh koji je po svojoj naravi 


13 


bio sposoban prodirati u najdublje tajne prirode. A što je oho- 
lost načinila od tog svijetlog duha? Tamu vječne noći. On je 
toliko slijep i zaslijepljen da nije kadar spoznati ni samu ne- 
sreću u koju se ohološću strovalio. U dubini svog pakla još _ si 
utvara da se popeo na nebo. Laž ga je oholosti pretvorila u naj- 
bjednijeg luđaka da ni sam Bog nije drugo mogao nego da ga 
kao luđaka okuje i strpa u njegov luđački kavez. Slično stanje 
ludosti nosi svaka prava i potpuna oholost i za čovjeka. Kad 
jedan Nitzsche govori: — Ja sam dao Nijemcima najdublje knji- 
ge koje posjeduju. Ili kad na drugom mjestu kaže: Kad bi bilo 
bogova, ja ne bih izdržao da ne budem sam jedan od njih, zar 
ne čujemo glasove iz prave ludnice? 

.Na taj način oholost čini čovjeka pravim i vjernim drugom 
sotone, luđakom pokraj vječnog luđaka, luđakom određenim za 
vječnu ludnicu. Makar su sve bolesti nekada pripisivali đavlu, 
njegovu utjecaju, ipak su na poseban način smatrali da su du- 
ševni bolesnici ili luđaci najviše opsjednuti od đavla. To nije 
vrijedilo za tjelesne luđake, ali za spomenute duševne luđake to 
vrijedi u potpunom smislu. Samo što oholica ne treba đavla da 
ga opsjedne. On sam sve više postaje đavao. Laž ga, kojom se 
sve više ispunjuje, sve više i pretvara u đavla. On nosi u sebi 
jezgru đavolštine po kojoj je i sotona postao đavao. 

Treba li onda tumačiti zašto sotona upotrebljuje kao prvu 
metodu upropašćavanja upravo metodu oholog uzdizanja? 

koko 

Ili možda da je tu metodu upotrebljavao samo u povijesti, 
a danas da ju je zaboravio? Mislite da i danas ne dolazi sotona 
da laskavim riječima zavrti glavu ljudima da se uzohole i upro- 
paste? Ili kada je sotona više nametao čovjeku upravo kao neku 
fiksnu ideju krilaticu: Pa ti si bog! 

Što sve sotona danas ne upotrijebi da čovjeku zavrti gla- 
vom! A iznad svega služi se tako zvanim tehničkim napretkom. 
Svaki novi tehnički uspjeh čovječanstva sotona iskoristi da na- 
puni čovjeku uši: Pa ti si bog! Trebalo je samo čuti i čitati 
što je napisano i izrečeno prigodom prvog leta čovjeka u sve- 
mir! Tada se na primjer pisalo da je Bogu postalo pretijesno 
na nebu jer mu je čovjek oteo prostor. Na Spasovo je jedna 
Francuskinja govorila u sličnom smislu kako se danas slavi uza- 
šašće ne nekog maštom stvorenog čovjeka, nego mladog lijepog 
mladića od 27 godina koji se uspeo više od nebesa. Bijedni je 
čovjek uz cijenu bačenih milijardi novaca skočio poput buhe 
Par tisuća kilometara u svemir i đavao mu već utuvio u glavu: 
Ti si pravi bog! 

Ima, međutim, ludost do koje dovodi sotona još više lju- 
di. Kolikima stavlja u glavu misao: Ti si svoj Mesija! Ti si svoj 
usrećitelj! Ne trebaš ti Boga, ti sam možeš stvoriti svoje nebo, 

svoju sreću! f 

I tu sotona ima mnogo uspjeha. Kad bi danas netko poslao 
poslanstvo k pojedinim ljudima da ih upita: da li si ti Krist, 
jesi li ti usrećitelj čovječanstva, koliko bi ih se našlo koji bi 
ponosno uzvratili: — Da ja sam Krist, ja nosim ključeve sreće 
za čovječanstvo. Ja imam recept za raj na zemlji. 

Ah pustimo i te nesretnike! Svijet je dostatno velika ludni- 
ca da ima mjesta i za njih. Ali i među kršćanima, nažalost, 
sotona nađe svoje žrtve kojima također pomuti pamet i zavrti 
glavom da im digne rep nad samoga Boga. Nijeste li već čuli 
gdje luđaci govore: Meni ne treba svećenik, ni crkva, ni ispovi- 
jed ni pričest. Ja ću sam sebe dovesti na nebo. Oni otvoreno 
odgovaraju: Ja sam Mesija. Ja sam svoj spasitelj. Ja drugog spa- 
sitelja ne trebam. 

Hoćemo li i mi biti među tim bijednicima? Hoćemo li dati 
da i nama sotona navuče svoju luđačku košulju? O ne, ne idemo 
u paklenu ludnicu! Ne dajmo da nam sotona uzme pamet! S 
Ivanom Krstiteljem radije uskliknimo: Ja nisam Krist. Ja ni- 
sam ni Bog ni Spasitelj. Ja trebam Boga i Spasitelja. Ja trebam 
svoga Boga i svoga Spasitelja Isusa Krista. Ja ne želim biti oholi 
đavao nego ponizni sluga svojega Boga i Isusa Krista koji nisam 
dostojan niti da mu odriješim remena na obući njegovoj. Amen. 

Varaždin, 1961. 


vog 


4. nedjelja Došašća B 
ISUS PO MARIJI 


Pregled: Evanđelje Isusova dolaska ipo Mariji. 
Ne samo u Betlehemu nego i danas: 

jer Isus dolazi po svojemu tijelu Yi krvi 
koji su,od Marije, 

jer. dolazi po milosti, 
a milost je po Mariji, 

jer dolazi po ljubavi, 
a Marija je majka lijepe ljubavi. 


Stojimo gotovo na koncu Došašća ili Adventa. Došašće je 
Vrijeme očekivanja Isusova dolaska. Isus dolazi! To je lozinka 
Došašća. Isus dolazi u uspomeni na Božić. Sve očekivanje tisuć- 
ljeća koja su očekivala dolazak Spasitelja na svijet skupljeno 
je u četiri nedjelje prije Božića. Kroz to vrijeme provaljuju iz 
srca Crkve isti uzdasi i vapaji kao u davna vremena: Rosite ne- 
besa odozgo i oblaci neka dažde Pravednika! Crkva žudi za do- 
laskom Isusa Krista. 

No dok Crkva stoji svojim mislima i svojim osjećajima 

pred Kristovim dolaskom, odmah i podsjeća svoju djecu po ko- 
me dolazi Spasitelj. Isus dolazi po Mariji! To je kliktaj Crkve 
kroz vrijeme Došašća, a napose u posljednje dane Došašća. Već 
sam veliki blagdan koji pada u Došašće, blagdan Bezgrešnog 
začeća, stavio je tu misao u pamet kršćanskih vjernika. Taj nas 
je blagdan sjetio kako je Bog već nakon prvog grijeha navije- 
stio Ženu koja će donijeti Spasitelja svijetu. A taj nam je blag- 
dan i pokazao kako je kod Marijina začeća došao Spasitelj svi- 
jeta. Zora u Marijinoj duši predskazala je da izlazi spasiteljsko 
Sunce. Ali Crkva želi to još jasnije istaći današnjom nedjeljom 
i njezinom svetom misom. Današnja nedjelja poput prsta poka- 
zuje zorno i očevidno: Isus dolazi po Mariji. Makar se sada kroz 
tri godine mijenjaju evanđelja, ipak ovu posljednju nedjelju 
pred Božić Crkva svake godine čita evanđelje o Blaženoj Djevici 
Mariji. Tako smo danas čuli evanđelje o Marijinu navještenju. 

Baš je u ovom evanđelju posebno jasno istaknuto kako Isus 
dolazi po Mariji. Bog je učinio Kristov dolazak ovisnim o pristan- 
ku Blažene Djevice Marije. Marija mu je imala otvoriti vrata 
da može doći na svijet. A taj je pristanak imao biti plod čitave 
Marijine ličnosti. Marijina poniznost, Marijina čistoća i djevi- 
čanstvo, Marijina žudnja i molitva za Spasiteljem, Marijina lju- 
bav — sve je to sudjelovalo kod dolaska Sina Božjega na svi- 
jet. Sve ga je privuklo k ljuđima. Konačno, i sam fizički dola- 
zak Isusa Krista Bog je želio da bude po Mariji. Samo preko 
Marijina tijela htio je da njegov Sin uzme tijelo. Marija je ne 
samo svojim duhom nego i samim tijelom učinila da Riječ po- 
stane tijelom, da Sin Božji postane čovjekom ili jednostavno, da 
Krist dođe k nama. 

O tome nam dakle Crkva govori o današnjem svetom evan- 
đelju. Govori nam o tome kako je Isus Krist došao k nama po 
Mariji. 

Ali dok nam Crkva govori o tome kako je Krist došao k 
nama po Mariji svojim utjelovljenjem i rođenjem, želi nam reći 
nešto više od toga. Želi nas upozoriti da Isus uvijek k nama do- 
iazi po Mariji. Onaj koji je u Betlehemu došao k nama po Ma- 
riji, dolazi i danas k nama samo po Mariji. 

Ta vi znate kako Isus danas dolazi k nama! Svako kršćan- 
sko dijete znade da Isus dolazi k nama, prije svega, po svojem 
tijelu i krvi koje se skriva pod prilikama kruha i vina. Presve- 
ta je euharistija sakramenat Kristove prisutnosti. Kod svake sve- 
te mise, a napose kod svete pričesti Isus dolazi k nama. Svaka 
sveta misa i pričest obnavljanje je božićne tajne. 

Crkva upravo u današnje doba s posebnim naglaskom pro- 
povijeda tu tajnu Kristova dolaska i prisutnosti kod nas. Danas, 
se naime, i oni koji bi se htjeli još zvati katolicima usuđuju ni- 

jekati zbiljsku i stvarnu Isusovu prisutnost Isusova tijela u pre- 
svetom sakramentu. Zato Crkva i odlučnije naglašuje tu prisul- 
nost po kojoj Isus dolazi k nama. Kao :'što je Marija u Betlehe- 
mu k sebi privijala maloga Isusa i branila ga od krvnika Hero- 
da, tako i Crkva danas privija s posebnim žarom Isusa u pre- 
svetom oltarskom sakramentu i brani ga od modernih Heroda. 

No zar ne znamo koliku ulogu ima Marija baš u tom Isuso- 
vu dolasku u presvetom sakramentu? Može li tko i pomisliti za- 
nijekati da je tijelo i krv Isusova po kojima Isus dolazi u tom 
sakramentu k nama tijelo i krv koje je Isus primio od svoje 
majke Marije? : ske 
Ali nije tu glavni razlog zašto Isus u presvetoj euharistiji dolazi 
k nama po Mariji. Glavni je razlog u tajni jedinstva Marije i Crik- 
ve. Marija je već u prvi čas postanka Crkve ne samo predstav- 
ljala Crkvu nego ju je svu u sebi nosila. Kao što prva stanica 
živoga bića, početna stanica ili embrij, nosi već cijelo' tijelo u 
sebi, tako je i Marija kao začetna stanica Crkve u sebi sadržava- 
la cijelu Crkvu. Crkva je kao otajstveno Kristovo tijelo samo pro- 
širenje blažene Djevice Marije. Tako je Marija i Crkva u sebi 
nešto jedno, jedno otajstveno tijelo Isusa Krista, jedna nova Eva, 
jedna zaručnica novoga Adama. 

A znate li po kome Isus dolazi na naše oltare? Tko je uz- 
ročnik tijela Kristova pod prilikama kruha i vina? Na prvi je 
pogled to svećenik koji pretvara kruh u tijelo Isusovo i vino u 
krv Isusovu. Na prvi pogled dolazi Krist k nama po svećeniku. 
Ali ako dublje zagledamo, onda nam postaje jasno da je sveće- 
nik samo službenik Crkve. On predstavlja cijelu Crkvu kod ol- 
tara. Zato u njemu cijela Crkva prinosi Bogu žrtvu. A žrtva se 
prinosi upravo pretvorbom kruha u tijelo Isusovo i vina u krv 
Isusovu. Svećenik u ime Isusa Krista, glave Crkve, predstavlja 
Crkvu koja zajedno s Kristom prinosi svoju žrtvu Bogu i time 
pretvara kruh u tijelo Isusovo da Isus dođe na naše oltare. 

Tako Krist dolazi k nama u presvetoj euharistiji po Crkvi 
koju predstavlja svećenik. No kako je Crkva istovjetna u svojoj 
tajni s Marijom kao izvanjsko lice blažene Djevice Marije, u 
posljednjoj točki Krist dolazi k nama po Crkvi koja je Marija. 

To postaje još jasnije kad se znade da je i svrha Kristova 
dolaska u njegovu tijelu pod prilikama kruha i vina u tome da 
se po njemu stvara i proširuje Kristovo. otajstveno tijelo.:Isuso- 
Vo naravno tijelo dolazi da se stvara otajstveno tijelo. Ono je 
hrana po kojem živi i raste Crkva. Zato bismo mogli spravom 
reći da Krist dolazi u euharistiji radi Marije. Marija je i uzroč- 
nikom i svrhom euharistije. Tako uistinu Krist dolazi po Mariji 
k nama u euharistiji. 

koko 


No Kristov dolazak u euharistiji mogli bismo nazvati kao ne- 

kim izvanjskim dolaskom. Tim sakramentalnim dolaskom može 
doći i k onima koji ga nisu vrijedni. No on dolazi tim izvanjskim 
dolaskom da ostvari nutarnji bitni dolazak. To je dolazak koji 
on sam slika kao odnos trsa prema lozi, da na nutarnji način 
postanemo jedno s njime. 

On dolazi kao hrana. A hrana znači život. I baš to je smisao 
Kristova dolaska. On dolazi kao božanski život da tim životom 
prelije kršćansku dušu i sjedini je sobom. To je milosni Kris- 
tov dolazak. To je Kristov dolazak po milosti. 

No baš tu se vidi kako Krist dolazi k nama po Mariji. Sva- 
ka, naime, milost dolazi samo po Mariji. Kršćanski su učitelji po- 
čeli Mariju uspoređivati s vratom koji veže tijelo s glavom. Ma- 
rija bi bila kao vrat između Krista i Crkve, a to znači i pojedi- 
načne duše. Tako bi preko Marije prelazila sva životna sila Kri- 
stova u svaku dušu. No Marija je nešto više. Rekli smo, naime, 
da je Marija kao začetna stanica Crkve iz koje se razvilo čitavo 
Kristovo otajstveno tijelo ili Crkva. No u začetnoj je stanici već 
sadržano kao u klici cijelo tijelo. A to još više vrijedi za Mari- 


ju kao začetnu stanicu Crkve. Pod križem je Marija bila začetna 


stanica Crkve. Sva milost koja je istekla iz Isusova srca, a koja 
stvara Crkvu, tada se izlila u dušu Marijinu. Marija je tada pri- 
mila svu puninu milosti ne samo za sebe nego i za Crkvu, koju 
je predstavljala. Tako je postala majkom Crkve. Iz Marijine pu- 
nine Crkva prima puninu Kristove milosti. Tako po Mariji do- 
lazi svaka milost u naše duše. A po milosti i Isus dolazi po Ma- 
riji. : 
KO 

No milosni se Isusov dolazak zbiva u dubini naše duše. On 
je zato na neki način izvan naše svjesne sfere. Ali se on ipak do- 
nekle očituje i u našoj svijesti. Očituje se po ljubavi. Lijepo je 
Isus rekao: Tko mene ljubi i drži moju riječ, ljubit će ga moj 
Otac i k njemu ćemo doći i kod njega se nastaniti. Bog je lju 
bav. Tko ostaje u ljubavi, u Bogu ostaje i Bog u njemu — piše 
također sveti Ivan. Isus po ljubavi dolazi k nama. Dok je dak- 
le milost u dubinama duše, ljubav može izići i na javu i pokaza- 
ti se izvana. 

A zar Marija nema i kod toga odlučnu ulogu? Svaka ljubav 
dolazi od Duha Svetoga kojim se razlijeva ljubav u našim srci- 
ma, prema riječima svetoga Pavla. A Marija doziva Duha Sveto- 
ga na pojedinačnu dušu kao što je dozvala i na apostole na Du- 
hove. : 

Marija i samom svojom.pojavom vuče ljudska srca prema 
ljubavi. Marija kao majka, a to znači kao ljubav, otkriva čovje- 
ku pravo božanstvo. U Marijinom materinskom srcu gledamo za- 
pravo srce samoga Boga. U Marijinom liku odsijeva lice samo- 
ga Boga: lice vječne Dobrote i vječne Ljubavi. A to je prvo što 

privlači ljudska srca da ljube Boga. Kad nam je Bog dao samu 
zemaljsku majku, pokazao nam se kao dobrota i nježnost. Koli- 
ko više kad nam je dao najbolju majku od svih majki za našu 
nebesku majku! 

A gdje nam je dao Mariju za majku? Dao nam ju je sa svo- 
ga Križa. Kad dakle, spomenemo Mariju kao majku, to nas pre- 
nosi na podnožje njegova križa. Marijino je materinstvo samo 
dio tajne križa. A baš je križ otkrivenje najveće Božje ljubavi. 
S križa Bog privlači srca k sebi. Marija nas kao majka uranja u 
tajnu križa, a time i u tajnu ljubavi. Ona nas doista vodi pre- 
ma ljubavi. Zato Isus dolazi k nama u svakom pogledu po Ma- 
riji. 

J koko 

Hoćemo li dakle pravi Božić? Hoćemo li da Isus doista do- 
đe k nama? Hoćemo li biti sigurni da će Isus doći k nama i u 
času smrti da nam pripravi najljepši Božić? Ako to hoćemo, zna- 
mo na čija ćemo vrata pokucati. Samo po Mariji Isus dolazi k 
nama. Marija će se pobrinuti da Isus dođe k nama. Marija.će 
nam donijeti Božić. Amen. 

Slavonski Brod, 1971. 


Nedjelja Svete Obitelji 
NABOŽNOST 


Pregled: Krunski dragulj obitelji: nabožnost. 
Najdublji izražaj čovještva, 
Prvotni izražaj ikršćanstva kao djetinjstva Božjega, 
Predživljavanje nebeskog života. 
Najveća čast za čovjeka, a napose. za muškarca. 
Poseban ures starosti. 


Danas je blagdan Svete Obitelji. A sveta je Obitelj toplo gni- 
jezdo kojega je nebeski Otac pripravio svojemu Sinu kad je do- 
šao na našu zemlju. U tom je gnijezdu imao provesti Sin Božji 
ne samo' godine svojega djetinjstva, nego i svoje mladosti, veći- 
nu dana svoga života na zemlji. Uz svoju majku Mariju i svoga 
hranitelja Josipa, muža svoje majke, Isus je imao provesti slatke 
dane života na zemlji. : 

Crkva nam danas u svetom evanđelju kratkim riječima pred- 
stavlja tu svetu Obitelj. Predstavlja je u njezinu polasku u Bož- 
lji hram da izvrši djela pobožnosti. Marija je imala izvršiti pro- 
pis Božjega zakona o svom čišćenju i prikazanju svojega dje- 
tešca Bogu. Bili su to propisi starozavjetne pobožnosti. Josip i 
Marija zajedno sa svojim Djetešcem izvršili su sve te propise do 
u tančinu kako ističe evanđelje. U nabožnosti ili pobožnosti toj 

svetoi Obitelji nije bilo ravne među ljudskim obiteljima. Nabož- 
nost i pobožnost bio je poseban ures te obitelji. Bila je krunski 
dragulj svete Obitelji. To želi istaknuti današnje sveto evanđe- 
lje. ' 

Z Pokazujući na taj krunski dragulj svete Obitelji Crkva želi 
svim kršćanskim obiteljima dati poticaj da taj dragulj presade 
i u svoje kuće. Ništa neće toliko resiti i naše obitelji kao što 
će ih resiti nabožnost ili pobožnost njezinih članova. 

KORO 


Ne trebam vam mnogo tumačiti što je to nabožnost ili po- 
božnost. To je velika volja i sklonost za sve što služi na Božje 
štovanje. Pobožne su duše koje lete na molitvu, na misu i na 
sve bogoštovne čine kao što pčela leti na med. One se upravo 
ne mogu otrgnuti od svega što štuje Boga. Sjetite se samo ma- 
loga Isusa, dvanaestogodišnjeg dječaka koji se jednostavno ne 
može odijeliti od kuće svojega Oca! hk 

Ta pobožnost ili nabožnost izlazi već iz same čovječje na- 
ravi. Kad se probudi u čovjeku ono najdublje u njemu, tad se 
probudi i nabožnost. Sigurno ste već vidjeli ševu na polju za 
vrijeme proljetnih ili ljetnih sunčanih dana. Kao da ima dva ži- 
vota. S jedne strane ona leti i traži hranu za sebe i za svoje 

mlade. No s druge strane mogli ste je vidjeti kako se digne vi- 
soko nad zemlju i kao da lebdi u zraku, pa pjeva kao da će se 
sva pretvoriti u pjesmu. Nešto je slično Bog načinio s čovjekom. 
Stavio ga je na zemlju i tijelom ga svezao uz zemlju. Tijelo ga 
sili da vječno leti za kruhom. Tijelo kao da ga prikiva uz zemlju. 

Pa ipak čovjek osjeti u sebi neodoljivu želju da se poput 
ševe uzdigne i vine nad zemlju. On se osjeća pozvanim da leb- 
deći nad zemljom zapjeva i pjeva i kao da se pretvori u jednu 
pjesmu. U svojoj dubini čovjek osjeća poziv da slavi svoga Stvo- 
ritelja i Boga. : 

Tako je nabožnost najdublji poriv i zahtjev ljudske duše i 
naravi. Čovjek koji ne osjeti taj poriv, nije još došao do svoje 
prave čovječje naravi. Njegova je najdublja narav pokopana pod 

gomilom blata. On je još samo polučovjek kao što je recimo di- 
jete u kojem čovjek još nije došao do svojeg izražaja i svijesti. 
Baš zato je i Isus, kao najsavršeniji čovjek među ljudima i po 
svojem čovještvu u najranijoj mladosti osjetio kako je nabož- 
nost probila poput bujice čim se prvi put susreo s mjestom na- 
božnosti svojega naroda, u jeruzalemskom hramu. 

koko 


Ali je nabožnost još više ispoljavanje čovjekove svrhunaravi. 
I sama pobožnost Isusa u hramu bila je u prvom redu izraz nje- 
gova Božjeg sinovstva prema svom nebeskom Ocu. A to vrijedi i 
za nas kršćane. I naša je pobožnost u prvom redu naš prvotni 
osjeća; kojim se razlijeva naše Božje sinovstvo dok osjećamo da 

smo Božja djeca. i 

Kod starih Rimljana, pa zato i u latinskom jeziku, pobož- 
nost je značila osjećaj djeteta prema svojim roditeljima. To je 
tako zvani pietet. Za nas kršćane to je nešto po sebi razumljivo. 
Među zapovjedima Božjim prva je koja se tiče ljudi: Poštuj oca 
i mater. No ako to vrijedi za zemaljskog oca, koliko to onda vri- 
jedi za nebeskoga? A kad smo postali kršćanima na svetom krs- 
tu, tad smo postali Božjom djecom, a Bog je postao našim ocem. 
Tu nam je milost udijelio da se djecom Božjom zovemo i jes- 
mo i da Duh Sveti u nama može klicati: Aba! Oče! Iz biti naše- 
ga kršćanstva zato izlazi i zapovijed: Poštuj svoga nebeskog Oca. 

No što je prvi čin poštovanja prema ocu nego čin ljubavi: 
Ljubi Gospodina Boga svojega svim srcem svojim, svom mišlju 
svojom, svim silama svojim! A ta kršćanska ljubav, ljubav dje- 
teta Božjeg ljubav je onim istim silama kojima smo i postali dje- 
com Božjom: sila je to Duha Svetoga u kojemu kličemo: Oče. Baš 
zato nam je Isus dao svoje Srce iz kojega teku izvori voda što 
struje u vječni život, Srce koje je puno Duha Svetoga. Dao nam 
je svoje tijelo i krv da bude u nama tajna ljubavi prema nebes- 
kom Ocu. Sveta misa i sveta pričest omogućuju kršćanskom sr- 
cu da ljubi svojega Boga. ; 

No što su sveta misa i pričest nego prvi i glavni čini krš- 
ćanske pobožnosti? I tako kršćanska pobožnost i kršćanska lju- 
bav, ljubav prema nebeskom Ocu postaju jedna te ista stvar- 
nost. Kršćanin štuje Boga ljubeći Boga. Ljubi Boga štujući ga. 
A kršćanska pobožnost postaje zato sama bit kršćanstva. Pobož- 
nošću čovjek postaje čovjekom, ali i kršćanin kršćaninom. 


No pobožnost je još nešto više. Ona je predživljavanje, da 
tako kažem, u slici samog nebeskog života. Pobožnošću se čovjek 
unaprijed prenosi na nebo da zajedno s nebeskim dvorom proživi 
Život koji će biti vječno klicanje: Svet, svet svet presvetom Troj- 
stvu. 

Kad se sveta Elizabeta nalazila na smrtnom krevetu i već 
je pomalo izlazila iz svijesti, jednoga dana čuje njezina dvorki- 
nja kako pjeva. Pjevala je tako divno kao da pjeva već među 
nebeskim anđelima, Pa kad je došla k sebi, upitala ju je dvorki- 
nja što je to pjevala i kako je mogla tako divno pjevati. Eliza- 
beta joj odgovori: Na moj je prozor došla jedna prekrasna pti- 
čica. I ona je počela tako divno pjevati da nisam mogla a da 
ne zapjevam s njome. 

Kao neka nebeska ptica sveta je Elizabeta već je na zemlji 
počela pjevati nebeske napjeve. A to čini svaka duša kad dade 
oduška svojoj pobožnosti. Ona se prenosi na nebo. Ona presta- 


je biti zemaljsko biće i pretvara se u nebesko. 
koko 

Možemo onda shvatiti zašto je nabožnost ili pobožnost bila 
krunski dragulj svete Obitelji. Sveta je Obitelj bila kao nebo na 
zemlji, koliko je onda dolikovalo da se to nebo pokaže i u nji- 
hovim srcima, da njihova srca pjevaju zajedno s anđelima Bož- 
ju čast kao da su na nebesima! 

Ali bi zato i dolikovalo da se taj dragulj svete Obitelji pre- 
nese i u naše kršćanske obitelji. I one moraju postati nebo na 
zemlji. Ta one su posvećene Duhom Svetim za domaću crkvu, 
za mali nebeski Jeruzalem koji silazi s neba kao zaručnica na- 
kićena svojemu mužu. Ljubav Duha Svetoga mora pjevati u toj 
crkvi, u kršćanskim obiteljima. 

LEE ei 

No kako je onda žalosno kad gledamo kako nabožnost ne- 
staje ne samo iz svijeta nego čak i iz kršćanskih obitelji? Već 
dolazimo dotle da mnogi smatraju kao sramotu ako im netko 
kaže da su oni pobožni. Tako recimo nekima postaje sramota 
da bi zajednički u kući, u obitelji molili. 

Zar je to doista sramota? Zar je sramota biti čovjek? A 
po pobožnosti, rekli smo, čovjek postaje čovjekom. Zar je sra 
mota biti Božje dijete? A pobožnost je prvi znak Božjega djete- 
ta? Zar je sramota uzdići se do samoga neba? A po pobožnosti 
postajemo drugovi anđela u nebeskoj pjesmi. 

Najsmiješnije je kad muškarci smatraju da je za njih sramota 
ako su pobožni. Tko je više pozvan da bude čovjek nego muška- 
rac koji je po naravi najpotpuniji čovjek. U muškarcu zapravo 
po naravi čovještvo dolazi do vrhunca. A rekli smo da je po- 
božnost izvanjski znak da je ono što je najdublje u čovjeku, što 
je vrhunac čovještva došlo do svoga izražaja. Gdje nema pobož- 
nosti, znak je da se u čovjeku nije razvio čovjek, da je čovjek 
ostao polučovjek. Baš zato su u stara vremena muškarci bili 
prvi u nabožnosti. U židovskom zakonu, a slično je ostalo još 
danas kod muslimana, žene i nisu bile obvezane da posjećuju 
hram. Muškarci su bili predstavnici nabožnosti. To je bio znak 
da su bili pravi ljudi, potpuni ljudi, a ne poluljudi ili izrodi. 

Woo 

No ako je za ikoga u obiteljima pobožnost čast i ponos, to 
je sigurno za starce i starice. Ako, naime, itko treba pokazati da 
se razvio do punine čovještva, to moraju pokazati starci i stari 
ce. Ako im je već tijelo uvenulo, neka im se rascvate barem du- 
ša. Ako već pomalo gube svijet pod nogama, barem da si osigura- 
ju mjesto među anđelima. Oni već stoje pred vratima vječnosti, 
pa moraju i naučiti pjesmu neba koju će vječno pjevati u vi- 
sinama. 

Tužni su starci i starice koji ne znaju drukčije provoditi 
dane nego kao vječna zanovijetala i napast svojih ukućana ili 
kao vječna ogovorala koja se bave jedino tuđim grijesima da ih 

slušaju i raznose. Sretni su nasuprot, i blaženi starci i starice 
koji dane svoje starosti provode manje s ljudima, a više s Bo- 
gom. Ljudima su i onako već pomalo teški, ali Bogu nisu teški. 
Nabožnost tako usrećuje i njih i njihovu okolinu. Krunica i crk- 
va — to je najljepši ures starosti. Po pobožnosti starci i starice 
postaju najljepši dio naših kršćanskih obitelji. Amen. 

Varaždin, 1963. 


2. nedjelja po Božiću 
USPOMENE BOŽIĆA 


Pregled: Najbolja uspomena «a Božić je misao na Djetešce. 
To je misao na poniznost, 
na veselje, 
na Božje djetinjstvo. 


Ako ste kada stajali na morskoj obali i promatrali valove 
koji su dolazili iz pučine, opazili ste kako val udari u obalu i od 
obale se odbije. Ali se taj val ponovno vrati i opet udari u obalu. 
Kao da mu se ne da otići od nje. A tako se i čovjek teško ra- 
stavlja od svog prijatelja, kome je došao u goste. I kad je već 
zakoraknuo iz kuće, još ga srce u nju vuče. Još ima reći koju 
riječ oproštaja i rastanka. 

Nešto slično vrijedi i kod svetkovanja velikih blagdana za 
našu majku Crkvu i zato za sve prave kršćanske duše. I one 
kao da se ne mogu rastati sa svojim milim svetkovinama. Kao 
valovi koji se odbijaju, ali se natrag vraćaju i ti blagdani kao 
da odlaze, ali se opet vraćaju, kao da se kršćanske duše ne mogu 
od njih odijeliti. 

To vidimo i kod našeg dragog blagdana Božića. Božić je pro- 
šao. Ali kao da i nije prošao. Tko sluša današnje bogoslužje, kao 
da osjeća val božićnog slavlja kako se natrag vratio. Cijelo je 
današnje bogoslužje kao Božić u drugom izdanju. Čak i vrhun- 
sko božićno evanđelje kao da dominira u tom bogoslužju. Krš- 
ćansko se srce jednostavno ne može otrgnuti od slavlja Božića. 

koko 

No dok danas ovako slavimo drugi Božić, samo nam po se- 
bi dolazi misao da ostavimo barem neku uspomenu od tog božić- 
nog slavlja i od božićne tajne: Neka nas Božić ne prati samo 
par dana ili par tjedana! Neka nas prati kroz čitav naš život! 
Kršćanin je uopće onda pravi kršćanin ako upije u sebe čitavu 
Kristovu tajnu, ako se u njemu Krist rađa, ako u njemu provo- 
di svoje djetinjstvo, svoj radni život, svoj javni život, zajedno 
sa svojom mukom i smrću do svoga uskrsnuća i slave uzašašća. 
Pravi je kršćanin koji sve to proživljuje kroz čitav svoj život. 

Tada je vjerna reprodukcija Isusa Krista. 

A što bismo uzeli kao uspomenu na Božić? Pa što drugo ne- 
go djetešce? Ništa nam ne može toliko dočarati božićnu tajnu 
kao djetešce. Djetešce je srce jaslica koje se postavljaju kao znak 
Božića. Bez djetešca Božića i ne bi bilo : 

Samo evanđelje današnje nedjelje, koja kao da i nije ne- 
djelja zemaljskog Božića s anđelima i pastirima, a miti sa štali- 
com i jaslama, nego nedjelja nekog uzvišenog Božića silaska Bož- 
je Mudrosti na svijet, ipak ne može, a da barem ne natukne tu 
tajnu djetešca. Kao vrhunac, naime, tog evanđelja velike su ri- 
ječi: Riječ je tijelom postala, Bog je čovjekom postao. A svako 
kršćansko srce znade da taj čovjek nije bio odmah veliki čov- 
jek, nego kao i svaki drugi čovjek kad postane čovjekom, a to 
znači dijete. Bog je postao dijete. To bi mogle značiti riječi: Ri- 
ječ je tijelom postala. Misao dakle na djetešce nedjeljiva je od 
tajne Božića. L 

No što znači misao na djetešce, na Boga kao djetešce nego, 
prije svega, misao na Božje poniženje? Veliki Bog postao je ma- 
leno dijete. Ponizio je sam sebe uzevši lik sluge — piše sveti Pa- 
vao. A i sama izreka evanđelja koju redovno prevodimo: Riječ 
je tijelom postala ima u izvorniku smisao koji odaje najdublje 
Božje poniženje. Sveti Ivan ovdje ne upotrebljava redovnu riječ 
tijelo koje u židovskom jeziku može značiti cijeloga čovjeka, pa 
bi bilo značenje Bog je čovjekom postao. Sveti Ivan ovdje upo- 
trebljava riječ sarks, meso koja prema židovskom načinu govo- 
ra označuje slabu, bijednu ljudsku narav. Evanđelje dakle go- 
vori da je Bog postao najbjednije ljudsko stvorenje. Postao je 
čovjekom sa svim bijedama ljudskim. To dakle označuje betle- 
hemsko djetešce. Označuje najdublji pad Boga u čovječju bije- 
du. Zato i to dijete leži u štali u jaslama, kao da nije čovjek 
nego životinjsko biće. ' 

No što onda znači za nas djetešce kao uspomena Božića? 
To djetešce kao simbol ili znak Božjeg poniženja znači velik po- 
ziv nama da i mi budemo maleni, da postanemo poput djece 
koja su mala, a to znači ponizna. Ima li veće nakaze od kršća- 
nina nego htjeti biti velik pred malenim Bogom? To bi značilo 
htjeti biti većim od Boga. Kao što znak Božića ostaje djetešce, 
tako i znak kršćanstva ostaje poniznost. : 

k*oxo 

No misao na djetešce ima za nas još jedno bitno značenje 
obziroin na naše kršćanstvo. Misao na djetešce znači i veselje. 

Svako je dijete samo po sebi nosilac veselja, barem u zdra- 
voj ljudskoj sredini. Samo izrođenom, pokvarenom čovjeku di- 
jete ne znači veselje. A betlehemsko djetešce nije simbol samo 
naravnog veselja. Ono je pastirima naviješteno upravo kao ve- 


24 


selje, i to veselje od samoga Boga. — Javljam vam veselu vijest 
o velikoj radosti koja će biti svem narodu! Tako je anđeo navi- 
jestio to djetešce. I kao Spasitelj i kao Krist, nebeski kralj, i kao 
Gospodin, a to znači Bog to je djetešce nositelj veselja, izvor 
veselja i samo veselje u sebi. Kao Spasitelj to dijete naviješta 
veselje čiste savjesti. Kao Krist naviješta veselje dobara nebes- 
kog kraljevstva. Kao Bog naviješta blaženstvo samoga neba. Sa- 
ma dakle misao na to djetešce znači veselje i izvor veselja. 

Kršćanstvo s djetešcem kršćanstvo je dakle veselja. Ono je 
raspjevano poput Božića. Trajni je Božić tamo gdje je prisutno 
djetešce koje je stvorilo Božić. 

Tako je djetešce doista pravi znak kršćanstva koje je kra- 
ljevstvo nebesko na zemlji. Ono je pravi znak neba utisnut kao 
žig pravoga zlata Božjega na zemlji. Kršćanin koji nosi misao 
na djetešce neće dopustiti da ga sotona zarazi svojom babilon- 
skom bolesti i paklenim žigom žalosti. Suzice betlehemskog dje- 
tešca bit će najbolji lijek protiv tom paklenskom otrovu. Kao 
pastiri koji: su našli djetešce kršćanin će s Isusom djetešcem 
klicat od radosti pa makar išao trnjem života. 

No djetešce kao uspomena Božića bit će još-jedna pouka o 
pravom kršćanstvu. To djetešce uči da je pravi smisao kršćan- 
stva da se Isusovo djetinjstvo prenese u čovječji život. Božje je 
djetinjstvo prvotni smisao kršćanstva. Krist je postao djeteš- 
cem da nas učini Božjom djecom. 

Biti kršćanin znači primiti Isusa Krista. A današnje evan- 
đelje govori: Koji ga primiše, dade im vlast da postanu sinovi- 
ma Božjim. Kršćanin postaje kršćaninom na svetom krstu. A 
sveti je krst rađanje čovjeka na život Božjega djeteta. Božji ži- 
vot po Duhu Svetom prostruji dušom krštenika kao što prost- 
ruje Božje misli njegovom pameti po vjeri. Krštenik više ne ži- 
Vi u sebi nego u Isusu Kristu, Sinu Božjemu koji ga je ucijepio 
u sebe i učinio svojim tijelom. Tako je krštenik postao Božjim 
djetetom. 

Betlehemsko je djetešce vječni spomen na tu milost Božjeg 
djetinstva koju nam je donijelo s neba: A ono je ujedno i opo- 
mena kršćaninu da čuva tu milost. Čuvaj Božje djetinjstvo! Živi 
i djeluj kao dijete.Božje! To je vječni klik iz ustiju tog djetešca: 

kokoš 

A što znači živjeti i djelovati u vidu Božjeg djetinstva, samo 
nam je po sebi jasno. To znači, prije svega, priznavati Boga kao 
svoga Oca. Ništa nije gadnije od djeteta nego da se odriče svoje- 
ga oca. Ništa gadnije od Božjega djeteta nego u svom nebeskom 
Ocu ne gledati oca nego neprijatelja. To znači biti ne djetetom 
nego izrodom Božjim. 

No djetinstvo je Božje u prvom redu djetinjstvo u ljubavi i 


25 


po ljubavi. Po Duhu Svetom, božanskoj ljubavi, postajemo dje- 
com Božjom. Tako nijedno djetinstvo ne izvire toliko iz ljubavi 
kao Božje djetinstvo. Ali se zato nijedno djetinstvo toliko ne 
pokazuje u ljubavi kao što se pokazuje Božje djetinstvo. Prema- 
lo je zato samo priznati Boga svojim ocem. Pravo je djetinstvo 
Božje u tome da ljubimo Boga kao svoga oca. 

A ta ljubav djeteta Božjeg mora biti kao i ljubav Božjeg 
Jedinorođenca koji dok dolazi na svijet s prvim dahom svoga ti- 
jela dahne i Duhom Svetim: Evo dolazim, Oče, da vršim volju 
tvoju. Ljubav Božjega Sina bila je poslušnom ljubavlju. Činiti 
volju svojega Oca — to je bio znak ljubavi Sina Božjega prema 
svojemu Ocu. A to znači i naše proživljavanje Božjega djetinstva 
u ljubavi prema svojemu Ocu. Vršiti volju nebeskog Oca — to 
znači proživljavanje Božjega djetinstva kod svakog djeteta Bož- 
jeg. 


koko 


Uzmimo dakle djetešce Isusa sa sobom u život kao uspome- 
nu Božića! Neka nas to djetešce neprestano uči poniznosti, ve- 
selju, ali napose Božjem djetinstvu. Tada će Božić ostati trajno 
kod nas. Proživljavat ćemo Božić, ali ćemo i imati pravi plod 
Božića. Amen. 

Varaždin, 1976. 


Nedjelja Isusova krštenja 
ISUSOVI DUHOVI 


Pregled: Izvanjski vidljivi Isusovi Duhovi kod krštenja. 
Objava skrivenih bitnih Duhova utjelovljenja. 
Navještaj vrhunskih Duhova kod uskrsnuća. 
Važnost naših Duhova, 
napose kod svetoga krštenja. 


Danas je blagdan Isusova krštenja. Sveti nam je Marko u 
današnjem svetom evanđelju ukratko pripovijedio: U ono vrije- 
me dođe Isus iz Nazareta u Galileji te ga Ivan krsti u Jordanu. 
To je doista najkraći izvještaj o Isusovu krštenju u svetim evan- 
đeljima. 

No taj kratki evanđelista ipak ne propušta dodati važan do- 
gađaj koji se dogodio kod tog krštenja ili bolje nakon krštenja: 
— Odmah dok je Isus izlazio iz vode, vidje gdje se otvaraju ne- 
besa i Duha gdje poput goluba silazi na njega. Dođe glas s ne- 
ba: Ti si Sin moj — Ljubljeni koga sam odabrao! Sveti dakle 
Marko kao i ostali evanđelisti koji govore o Isusovu krštenju 
povezuju to krštenje sa silaskom Duha Svetoga na Isusa, kao i 

sa svjedočanstvom nebeskog Oca o Isusovu sinovstvu. Čak i sve- 
ti Ivan koji inače ne pripovijeda o krštenju spominje svjedočan- 
stvo Ivana Krstitelja: Vidio sam Duha gdje siđe s neba kao go- 
lub i ostade na njemu. 

Toliko je dakle taj silazak Duha Svetoga kod Isusova kršte- 
nja bio značajan za apostole i za prvu Crkvu. Mnoge druge do- 
gađaje ne pripovijedaju svi evanđelisti. Ali kao što svi govore 
o Isusovoj muci i uskrsnuću, tako, evo, i svi govore o silasku 
Duha Svetoga na Isusa prigodom krštenja. 

koko 

Nije čudo da je za njih taj silazak bio toliko značajan i va- 
žan. Oni su, naime, sami doživjeli što znači silazak Duha Sve- 
toga. Dok na njih nije sišao Duh Sveti, bili su obični slabi i 
neuki ljudi. No dolaskom su Duha Svetoga osjetili u sebi božan- 
ske sile i božansku mudrost. Kao da više nisu bili ljudi nego novi 
božanski stvorovi. Taj božanski preobražaj koji je na Duhove 
Duh Sveti proizveo u njima za njih je bio toliko značajan da su 
značenje svojih Duhova prenijeli na silazak Duha Svetoga kod 
Isusova krštenja. Za njih je taj silazak bio kao Isusovi Duhovi. 

Izvana je doista tako i izgledalo. Od tog se, naime, časa Isus 
izvana pokazao kao pun Duha Svetoga. Kaže jedan evanđelista: 
Isus, pun Duha Svetoga vrati se s Jordana. Odmah ga Duh Sveti 
vodi u pustinju. Nakon toga se vrati sa silom Duha u Galileju 
gdje je postao silan učitelj i čudotvorac. On sam u Nazaretu 
otvara knjigu Izaije proroka i pročita mjesto iz tog proroka: 
Na meni je Duh Gospodnji jer me je pomazao. Poslao me je da 
donesem evanđelje siromasima, da navijestim oslobođenje zaro- 
bljenima i povraćanje vida slijepcima, da oslobodim potlačene, 
da proglasim godinu milosti Gospodnje. A tada svečano izjavlju- 
je slušateljima: Danas se ovo Pismo ispunilo. Duhom Svetim 
pomazan Isus je izvršio svoje djelo. Njegovo je javno djelovanje 
bilo u Duhu. U Duhu je istjerivao đavle. Duhom je činio čude- 
sa. Konačno je i Duhom prinio svoju žrtvu na križu. Pa kad je 
početak svega toga djelovanja bio silazak Duha u slici goluba, 
kako da taj događaj kršćani ne bi shvatili kao prave Duhove 
za Isusa? 

kKOKOK 

Bili su to dakle Isusovi Duhovi. Ali samo izvanjski Duhovi. 
Bilo je samo izvanjsko očitovanje stanja koje je bilo u Isusu od 
prvog časa njegova čovječjeg opstanka, od samog začeća u krilu 
majke Marije. Pravi su, naime, Isusovi Duhovi bili njegovo utje- 
lovljenje. 

Kad je Marija branila pred anđelom svoje djevičanstvo, an- 
đeo joj je rekao: — Duh Sveti sići će na tebe i Sila će te Sve- 
višnjega osjeniti: zato će se dijete koje ćeš roditi zvati Svetim, 
Sinom Božjim. Duh Sveti je dakle sišao na Mariju da ostvari 

ne sa jezi jevič 
inka Ada. djevičansko začeće, nego da ostvari još veću 
La e Mpnk ra tajnom utjelovljenja, a to znači sjedinje- 
ok ogohoa: ske Osobe s Isusovom čovječjom naravi pa da 
je bilo a Jenju Isus čovjek bude i pravi Bog, Sin Božji. To 
S dak pompegnje Duha Svetoga kojim je dao Isusu neiz- 
ea go da mu dade ne znam kakve božanske sile. On 
om daa: 38 OL aj Isusovo je čovještvo 
adja «No baš zato što je to utjelovlje- 
ojos zika i. oja da tas ia djelvienja po 
: j : i S . Zato se moglo reći da je Isus či- 
nio sva svoja božanski djela Duhom Sveti ij Č j 
[ S . DO? la D im. Nije zato čudo da je 
zu počeo vidljivo pokazivati svoje božanstvo i svoja E eko 
jela istom onda kad se izvana na njemu vidljivo pokazao Duh 


Sveti. Vanjski Isusovi jak Aso 2 A 
Koja lnd an deka ovi Kavu bili su objava njegovih bitnih 


e je ona tih kava vidljivih Duhova Isusovi Duhovi nisu još 
ga vrhunce, I ako su već od krštenj 
perai rokera odi : rštenja zrake Isusova 
božan: vetom počele obasjavati Isu čovješ 
i čovječje djelovanje na svijetu, i to j Ga či 
je d, , ipak to je sve bilo k. 
zora. Još nije bilo izišlo u Kri BAKER 
ristu sunce božanst i 
kod Isusova uskrsnuć ili oo 
uća. To su bili konačni Duhovi ji ć 
posvema pokazati kod nje PJ 
3 gova drugog dolaska kad j 
uskrsnuće objavi čitavom svij j Ba 
svijetu. Isus je uskrišen D I 
tim, kako govori a rede Da Eo NA 
? postol. On se obziro D ) 
kazao kao Sin Božji i aka ink a rod 
Ji sa svom vlasti uskrsnućem od i S 
ose svom vl mrtvih. Uskrs- 
. Ki Pale pokazao što je Duh Sveti stvorio svojim pomaza- 
a o samog utjelovljenja. Slavom uskrsnuća pokazuje Duh 
kava u, na na sode božanstvo u njegovu čovještvu To je ko 
silaza uha Svetoga na Isusa či svij Te ' 
S ag zak za oči svijeta U čovječan- 
ene kakav se pokazao kod svoga rođenja još nije 
: ole Kaški = slaje“ : i proizveo spajanjem čovještva 
sobom. Ali je zato u božansk i 
sk S je skom Kristu, 
skrsnulom Kristu zasjao sav sjaj božanstva kojim je Krist 

Sada nam je jas čenj 
X am Jasno pravo značenje Isusovih Duh I 
njegova oja ha Ti su Duhovi bili za Isusa kao prva m idi 
A dira Pokos Duhova kod utjelovljenja prema vr 
rum vi uhova kod uskrsnuća. Duhovi k štenj : 
Je : i kod k i- 
Moa Misa Isusova božanstva koje mu je čak ad 
l nju. A ti su Duhovi bili uj i ini kopat 
izlaska sunca božanstva koje će se Ho Pe go inim e o 


konačno objavi. sve I zati kod uskrsnuća da se 
mu svi i 
slavi. Jetu kod njegova drugog dolaska u 

K tome, ti su Duhovi kod krštenja bili nekako najvidljivi- 
ji. Silazak Duha Svetoga na Mariju anđeo je doduše navijestio. 
Ali se taj silazak izvana nije vidio. Pa i silazak Duha Svetoga 
kod uskrsnuća nije se drukčije pokazao nego po svojem učine 
ku t. j. uskrsnuću. No silazak Duha Svetoga kod krštenja imao 
je svoj vanjski vidljivi znak. Duh se Sveti pokazao u slici golu- 
ba. U tome su ti Isusovi Duhovi bili najsličniji Duhovima Crkve 
gdje se taj Duh također pokazao u vidljivom liku jezika. Nije 
zato čudo što su svi sveti evanđelisti smatrali taj događaj iz Isu- 
sova života, događaj njegovih Duhova na Jordanu, toliko značaj- 


nim za kršćanstvo. 

Kristovi su dakle Duhovi kod krštenja značajni za svete 
evanđeliste, a to znači za svetu Crkvu. Ali zato su i naši Du- 
hovi koje smo mi doživjeli na poseban način kod svog krštenja, 
također posebno značajni za svakog od nas. 

Naše krštenje to su naši Duhovi. Već je sveti Ivan navije- 
stio Isusovo krštenje kao krštenje Duhom Svetim. U tom je na- 
vijestio razliku između svoga i Isusova krštenja: Ja vas krstim 
vodom, on će vas krstiti Duhom Svetim. I sama voda kojom 
se krsti Isusovim krštenjem samo je slika Duha Svetoga koga 
sam Isus naziva vodom koja struji u život vječni. Pranje zato 
vodom kod svetog krštenja samo je slika izlijevanja Duha Sve- 
toga na dušu. 3 

Kod naše«s se krštenja obnavlja čudo s Isusova krštenja. 
Kao što je Duh Sveti napunio kod Isusova krštenja Isusa svo- 
jom puninom, tako taj Duh napuni i krštenika na svetom krstu. 
Na svetom se krstu obnovi čudo koje je Duh Sveti izveo na 
Isusu kod utjelovljenja, a izvana pokazao kod njegova kršte- 
nja, a to je tajna Božjeg sinovstva. Zato kod našeg krštenja 
zaore s neba iste riječi nebeskog Oca: Ovo je moj ljubljeni sin. 
Duh Sveti u nama klikne: Aba, Oče. A u našoj se duši razlije 
prvi plod Duha Svetoga. Ona se napuni ljubavlju. To su zato 
pravi Duhovi za svakog kršćanina. 

Cijeli kršćanski daljnji život stoji u sjeni tih Duhova. Krš- 
ćanski je život razvoj tih Duhova, razvoj krsne milosti. Nebro- 
jeno puta silazi Duh Sveti na krštenu osobu, ali samo zato da 
izgrađuje ono što je na krštenju započeo. Duhovi krštenja te- 
melj su svih Duhova kršćanskog života. 

Toga nas sjeća baš današnji blagdan Isusovih Duhova kod 
njegova krštenja. Blagdan Isusova krštenja doziva nam u pamet 
značenje i važnost našega krštenja. Kao što su Isusovi Duhovi 
značili početak Isusova djelovanja u Duhu Svetom, tako i naši 
Duhovi krštenja znače za nas početak i temelj našeg božanskog 
djelovanja u Duhu Svetom na svijetu. To je početak djelovanja 

djeteta Božjeg koji vodi do konačnog objavljenja djetinjstva 

Božjeg u uskrsnuću. 

Današnji je dakle blagdan veliki poziv da čuvamo milost 
svojih prvih Duhova, svoju krsnu milost. Taj nam je blagdan 
i poziv da izgrađujemo u sebi tu svoju krsnu milost i dovr- 
šimo divno djelo koje je Duh Sveti u nama započeo da ga u 
nebu dovrši. Amen. 

Slavonski Brod, 1972. 


2. nedjelja kroz godinu B 
PUTOKAZ K ISUSU 


Pregled: Ništa mije važnije nego naći put k Isusu. 
Zato je 'Bog postavio putokaz prema njemu. 
I danas postoje putokazi: 
evanđelje, 
Crkva, 
pojedini kršćani. 
Budimo i mi putokazi k Isusu 


Evo Jaganjac Božji! Tako smo čuli u današnjem evanđelju 

da je rekao Ivan Krstitelj pokazujući dvojici svojih učenika Isusa 
Krista. — Našli smo Mesiju — tako je opet govorio Andrija svo- 
me bratu Šimunu također u današnjem evanđelju. 
Što znači Jaganjac Božji? Znači onaj koji uzima grijehe svi- 
jeta, koji ispašta gnijehe svijeta, znači onaj koji spasava svijet 
i će grijeha. Jednom riječju Jaganjac Božji znači Spasi- 
elj. 

A što znači Mesija? Znači onaj koga je Bog obećao svome 
narodu kao njegova kralja, učitelja i svećenika da ga dovede u 
Božje kraljevstvo, a to znači u nebo i vječnu sreću. Mesija dakle 
znači isto što i usrećitelj. 

Isus je spasitelj od svega zla. Isus je vođa prema svemu 
dobru. To nam naviješta današnje evanđelje. Tko želi spasenje 
i tko želi blaženstvo, taj mora naći Isusa. Jer nije dano drugo 
ime pod nebom u kojem bi se ljudi mogli spasiti osim imena 
Isusa Krista. Naše spasenje od zla i naš put do sreće stoji u 
tome da nađemo Isusa. Bez Isusa propast. S Isusom sreća. To 
znače riječi: Evo Jaganjac Božji i našli smo Mesiju. 

Ništa dakle nije važnije za čovjeka nego da nađe put do 
Isusa. Ništa nije važnije nego da nađe Isusa. 

koko 
Sam _ je Bog postavljao ljudima putokaze prema Isusu. Pa- 
stirima je poslao anđele da ih upute prema Isusu: Pođite u 
Betlehem i naći ćete svoga Spasitelja! Trim je Mudracima po- 
slao zvijezdu: — Vidjesmo njegovu zvijezdu i pođosmo da mu 

se poklonimo! Zvijezda je išla pred njima dok nije stala nad 
kućom gdje su našli Isusa. 

Već davno prije Bog je postavljao svoje putokaze prema 
Isusu. Svi proroci i sva proroštva Staroga zavjeta stalni su pu 
tokazi Božji prema Isusu. Cijeli Stari zavjet ima samo taj smi 
sao da upućuje prema Isusu. A kad je Isus imao nastupiti u 
svijetu, Bog mu je poslao još posebnog proroka kao preteču 
da upravo prstom upre u njega pa da bude živi putokaz prema 
Isusu. On ga je pokazao: Evo Jaganjac Božji! 

Bog je dakle omogućio izraelskom narodu da uoči Isusa i 
k njemu da dođe. Na svakom mu je koraku postavio putokaze 
da se ne mogu ispričati ako ga ne bi našli. 

Risk 

A šta ćemo reći za današnjeg čovjeka? Da li je tog čovjeka 
Bog ostavio bez putokaza prema Isusu, njegovu Spasitelju i u- 
srećitelju? Nema li današnji čovjek nikoga da mu prstom upre 
i usklikne: Evo Jaganjac Božji? 

Neću govoriti o nebrojenim sretnicima među nama koji smo 
samim rođenjem našli put do Isusa. Većina od nas rođena je 
od roditelja koji su nas odmah priveli k Isusu svetim  kršte- 
njem, kršćanskom poukom kao i kršćanskim odgojem. Mi kao 
da nismo ni trebali ići k Isusu jer su nas drugi donijeli. Mi 
smo našli Isusa i prije nego smo ga tražili. 

Ali zar Isus nije ostavio i za one koji nisu bili tako sretni 
da ga samim rođenjem nađu također svoje putokaze koji će 
im pokazati put prema Isusu? Ta cijeli je svijet danas pun pu 
tokaza prema Isusu! 

Prvi je sigurno takav putokaz sveto evanđelje kao i knji- 
ge Svetog Pisma Novoga zavjeta. Danas je svima pristupačno to 
Pismo. Ta je knjiga knjiga opće kulture. Može se reći da uopće 
nije kulturan čovjek koji nije nikada pročitao knjige Novoga 
zavjeta. To bi bio manjak opće naobrazbe. 

No što su sveta evanđelja kao i knjige Novoga zavjeta nego 
radosna vijest o Isusu Kristu? Sve su te knjige usmjerene pre- 
ma Isusu kao svome središtu. Krist je os oko koje se okreće 
to Pismo. Kod čitanja tog Pisma Kristovo svjetlo toliko udari 
u oči da čovjek mora biti slijep ako ga to svjetlo ne privede 
Kristu. To je zapazio već sveti Pavao dok piše: Ako je zastrto 
naše evanđelje, zastrto je onima koji propadaju: onima kojima 
je bog ovoga svijeta, a to znači sotona, posve oslijepio nevjer- 
ničku pamet da jasno ne vide svjetlo sjajnog evanđelja o Kristu. 
Evanđelje je dakle pravi Božji putokaz koji vodi prema Kristu. 
Samo slijepci koji su svojom krivnjom slijepi, prema svetom 
Pavlu, ne nalaze po evanđelju put do Krista. 

kokoš 


Ali evanđelje nije jedini putokaz prema Isusu. Isus je na 

ovom svijetu ostavio kao grad na gori koji je vidljiv svemu 
svijetu da bude svjetionik svijetu koji pokazuje ravno prema 
Isusu Kristu. Taj je grad na gori Kristova Crkva. 

Nikada Crkva nije bila toliko vidljiva kao što je danas. I 
ako je danas pala magla na svijet, pa je obavila i-taj Kristov 
grad na gori, ipak on i kroz magle još uvijek ljudima upada u 
oči. Nikada se naime nije toliko govorilo o Crkvi kao što se 
govori danas. i : 

Crkva je, međutim, dokaz za Krista kao što je dijete za oca. 
Kao što dijete ne padne s neba nego je djelo oca i majke, tako 
ni Crkva nije pala s neba, nego je povijesna ustanova Isusa Kri- 
sta. Ona je zato najsigurnije jamstvo povijesne opstojnosti Isu- 
sa Krista. 

Ali ne samo povijesne opstojnosti Isusa Krista. Ona je nje- 
gova živa slika. I ako Crkva kao zajednica ljudi mnogo puta 
iznakazi lik svoga Osnivača svojim ljudskim slabostima, ipak 
tko ima pravo oko, iza svih tih slabosti i iskrivljenosti mora u 
Crkvi vidjeti božansku sliku Isusa Krista. Crkva nosi u sebi to- 
like božanske crte ne samo svojom naukom i svojim zapovije- 
dima nego i samim svojim životom i snagom da čovjek doista 
mora prozreti iza nje lik samog njezinog osnivača. Crkva: kao 
da je opipljiva prisutnost Isusa Krista. 

Tako je Crkva živi putokaz prema Isusu Kristu. Nitko se 
ne može ispričati gledajući Crkvu da nije znao put prema Isusu, 
da ga ne bi mogao pronaći. 

*o* o j 

No ovo što vrijedi općenito za Crkvu, vrijedi i za pojedine 
članove te Crkve. Uvijek se među živim članovima Crkve, među 
sljedbenicima Isusa Krista nađe koji svijetu pokazuje put pre- 
ma Isusu. : 

Ne govorimo samo o velikim svecima koji su upravo uda- 
rili u oči svojim sjajem. Ti su sveci upravo prstom pokazivali 
na Isusa. Ali sveci nisu previše na gusto posijani niti u Kristo- 
voj Crkvi. Sveci su kao geniji Crkve. A genijalnost nije općenita 
pojava kod ljudi, pa ni svetačka genijalnost nije općenita po- 
java u kršćanstvu. No i među običnim kršćanima koji se ne 
uzdižu kao visoke planine te genijalnosti u svetosti, ima dostat- 
no brežuljaka i bregova koji dostatno pokazuju na Isusa Krista. 
Krist još uvijek ima dostatno svjedoka koji svjedoče o njemu. 
Krist još uvijek ima dostatno svojih slika koje ga pokazuju 
svijetu u njegovoj ljepoti i vrijednosti. Još uvijek ima kršćana za 
koje mogu ljudi reči: Ako su kršćani takvi, kakav je tek .bio 
Krist! I ti kršćani ostaju pravi putokazi prema Isusu Kristu. 

Na taj način Bog ne ostavlja svijet bez putokaza prema 
Isusu Kristu. Tko samo otvori oči, taj ih mora vidjeti. A tko 
ima dobru volju, dobro srce, taj će ih i slijediti. Taj će naći 

Isusa i svoje spasenje. 
Eo ZBK J 

A što slijedi iz toga za naš život? Prije svega, da se nitko 
od nas neće moći na Božjem sudu ispričati ako ne nađe put 
do Isusa, svoga Spasitelja i usrećitelja. Kao što sveti Pavao go- 
vori općenito o ljudima da nemaju isprike ako ne vide Boga 
koji se objavio u svijetu, tako jednako vrijedi, i za ljude u da- 
našnjem svijetu obzirom na Isusa Krista, ako nisu našli put do 
Isusa Krista. Ako mogaše sveti Pavao govoriti o Židovima da im 
je Krist na domak jer su čuli riječ evanđelja: ili zar nisu čuli? 
Što više: Po svoj se zemlji raširio njihov glas i njihove riječi 
do na kraj svijeta. Ako je tako Pavao mogao .govoriti na počet- 
ku kršćanstva, što da kažemo danas nakon dvije tisuće godina 
kršćanstva? Tko pred sobom ima evanđelje, tko pred sobom 
ima Crkvu, tko pred sobom ima vrijedne kršćane, taj mora vi- 
djeti Krista, taj mora naći put do Krista. 

Ako se čitajući evanđelje zaustavljamo samo na njegovim 
problemima mjesto na njegovom radosnom viješću, ako se na 
Crkvi zaustavljamo na ljudskim slabostima mjesto na božan- 
skim crtama, ako se kod kršćana zaustavljamo na najlošijim po- 
jedincima mjesto na uzornim predstavnicima kršćanstva, to će 
biti za nas prava osuda. To će biti osuda pokvarene duše koja 
nije tražila svjetlo nego tminu, koja nije tražila dobro nego zlo. 
To će biti pravi đavolski znak na nama i sljepoće koju je soto- 


na proizveo u nama. 
ž ko o* 


Iz toga slijedi još nešto za naš život. Slijedi da mi moramo 
svojim marom i dobrom voljom tražiti putokaze prema Isusu. 
Ali da prema tima putokazima moramo i hodati. Ako nam je 
Bog dao putokaze, moramo se njima i služiti. Uvijek slijediti 
evanđelje, uvijek slušati Crkvu, uvijek se ravnati prema uzorima 
svetaca! To je pravi životni put do Isusa. 

Ništa nije žalosnije nego kad kršćani počnu svuda tražiti 
put do spasenja, a izgube iz očiju putokaze koji ih sigurno vode 
do Njega. Oni za učitelje odabiru rušitelje evanđelja, borce pro- 
tiv Crkve i one koji ih škakljaju po njihovim grešnim savje- 
stima. Koje čudo da se sve više udaljuju od Krista mjesto da 
ga nađu. Tko u planinama ostavi oznake i znamenja na drveću 
kojima je obilježen put, taj mora zalutati i nikada ne stići do 
cilja. 

< * *o* $ 

Ali iz rečenog slijedi još nešto. Slijedi da je Bog nama kršća- 
nima dodijelio zadaću da mi budemo putokazi prema Isusu 
Kristu. Tko nas vidi, mora upoznati Krista. Tko nas vidi, mora 
biti privučen Kristu. Kršćanin je putokaz k Isusu prije svega 
ako je živa slika Isusa Krista. Kršćanin koji bi. svojim životom 

bio više slika đavla nego slika Krista, odbijao bi ljude od Krista, 
a.ne privlačio k njemu. 

' Ali kršćanin ima biti ne samo slika Krista, nego što ljepša 
njegova slika. U nama kršćanima svijet mora vidjeti sve milje 
lica Kristova. U nama mora vidjeti svu dobrotu Kristova srca. 
Tako će dobiti u nama želju za Kristom. Tako postajemo pravi 
putokazi k Isusu. 

Ivani Krstitelj bio je putokaz dvojici učenika da su našli Isu- 
sa kao Spasitelja. Sveti je Andrija bio putokaz svome bratu Ši 
munu da je našao Isusa kao Mesiju. Neka oni i nas uče da bu- 
demo pravi putokazi svijetu da nađe Krista, a mi sami da se 
uvijek držimo pravih putokaza koji će nas dovesti k njemu, Spa- 


sitelju i Usrećitelju. Amen. 
Slavonski Brod, 1971. 


3. nedjelja kroz godinu B 
PUNINA VREMENA 


Pregled: Punina vremena znači: 
vrijeme je pgraničeno, 
ispunjuje ise \u Kristu, 
dolazi svršetak. 


Današnje nam je evanđelje donijelo prve riječi Isusove pro- 
povijedi. Isus je započeo svoju propovijed riječima: Ispunilo 
se vrijeme. Svakako je ta riječ i ta poruka nešto važno kad 
je Isus njome htio započeti svoj govor na zemlji. Samo po sebi 
nam dolazi zato pitanje: što znači ta Isusova poruka o punini 


vremena. 
go 


Čitamo u knjizi Otkrivenja o anđelu koji je desnom nogom 
stajao na moru, a lijevom na zemlji pa podigao svoju desnicu 
prema nebu i zakleo se onim koji živi u vijeke vjekova da vre- 
mena više neće biti jer će se svršiti Božja tajna. Kad je, na- 
ime, Bog stvorio čovjeka, stavio ga je u okvir vremena. Vrije- 
me je imalo biti pozornica velike Božje drame koju je odlučio 
odigrati u svijetu. To je tajna Božja o kojoj govori Otkrivenje. 
Dok je čovjek na svijetu i dok čovječanstvo igra Božju dramu 
na svijetu, oni se nalaze na toj pozornici vremena. Kad pojedini 
čovjek odigra svoju ulogu i kad cijelo čovječanstvo završi Bož- 
ju dramu, tad vremena više neće biti. Pozomica će se vreme- 
na srušiti. Za čovjeka i čovječanstvo ostat će samo nepomična i 
trajna vječnost. dA koa 

Tko bi znao koliko je vremena trajala Božja drama na svi- 
jetu? Neki računaju na stotine tisuća godina, pa i na milijune. 

No s dolaskom Isusa Krista na svijet Božja je drama došla 
do svoga vrhunca. U Isusu Kristu Bog je stavio svrhu cijele 


.svoje božanstvene drame koju je postavio na pozomicu vreme- 


na. Sve: je. vrijeme svijeta smjeralo prema Isusu Kristu koji je 
alfa i omega, počelo i svrha cijeloga svijeta, pa i njegova vre- 
mena. Kad je dakle Isus stupio na svijet, došla je punina vre- 
mena. Tada se ispunilo vrijeme. Povijest je čovječanstva dobi- 
la svoj smisao. Vrijeme nije kao neki let u prazno. Ono je u 
Kristu našlo svoj cilj i svrhu. 

Ali time je vrijeme izgubilo svoj daljnji smisao. Kad pšeni- 
ca rodi plodom, ona se posuši. Sva se pretvori na neki način u 
svoj plod. Tako i vrijeme kad se ispunilo u Kristu, kad je u 
Kristu došlo do svoje svrhe ili svojega ploda, nema više smi- 
sla samostalnog opstanka. Vrijeme se ispunilo znači došlo je 
do svojega kraja. I:to znače prve riječi Isusove propovijedi. 
Došlo je posljednje vrijeme. Došli su posljednji časovi svijeta 
i vremena. Približilo se konačno kraljevstvo Božje koje nije od 
ovoga svijeta, koje nije vremensko nego vječno. Baš u tom su 
smislu prvi kršćani najviše gledali smisao punine vremena. Bili 
su uvjereni da je dolaskom Isusa Krista došlo konačno vrije- 
me, posljednji .časovi svijeta, Mislili su da te posljednje časove 
svijeta mogu računati već svojim godinama, ako ne i danima. 

RR, 

Sada možemo donekle shvatiti kako su za nas značajne te 
prve riječi Kristove propovijedi. Možemo shvatiti kako je važ- 
no da se uživimo u te riječi: Ispunilo se vrijeme. 

Te nam riječi, prije svega dozivaju u pamet da i naše vri- 
jeme nije beskonačno vrijeme. I naše vrijeme ima svoje odre- 
đene granice. I mi smo stavljeni na pozornicu vremena, ali sa- 
mo dotle dok ne odigramo svoju ulogu u Božjoj drami na svi- 
jetu. Slika ispunjenja vremena uzeta je zapravo od pješčane 
ure. Pješčana se ura sastoji iz dvije posudice, jedne nad dru- 
gom, da kroz otvor koji ih spaja može pomalo curiti pijesak. 
Posudica se toliko napuni da točno kroz jedan sat ili kroz dru- 
go određeno vrijeme iscuri pijesak u drugu posudicu. Kad da- 
kle iscuri sav pijesak, tad se vrijeme ispunilo. Naš je život na 
zemlji Bog učinio kao jednim takvim pješčanim satom, odre- 
đene veličine. Dani i časovi našega života cure polako, ali si- 
gurno i ispunjaju sve više naše vrijeme. Doći će jedan čas koji 
će biti kao posljednje zrno pijeska koje će ispuniti naše vri- 
jeme. PT 

Čovječe, dolazi tvoj posljednji čas! Dolazi svršetak! Svrše- 
tak dolazi! To nam Isus dovikuje kroz današnje evanđelje. 
Vrijeme se ispunjuje. Ura je našega života nagnuta i ne da se 
uspraviti. Iz nje nužno cure časovi, dani i godine. Nema te 
sile koja bi ih zaustavila. Čovjek iz vremena nužno ide u vje- 

čnost. 

Ali jer se ispunjuje naše: vrijeme, čujmo svetoga Pavla koji 
nas opominje: Iskoristimo vrijeme! Činimo dobro dok imamo 
vremena! Trebamo raditi dok je dan jer dolazi noć kad više 
nitko ne može raditi. Vrijeme nam je dano: upravo zato da odi- 
gramo svoju ulogu u Božjoj drami na svijetu. Ako tu ulogu 
odigramo prema Božjem planu, ispunili smo vrijeme kako je 
Bog zamislio. Tad će biti i naša vječnost kakvu je Bog zacrtao. 
Ako, međutim, vrijeme života proigramo a da nismo izvršili 
svoje uloge određene od Boga, proigrali smo i svoju vječnost. 
Tada se neće za nas reći: Ispunjeno je vrijeme, nego ispražnje- 
no je vrijeme, a njime i vječnost. Ostat ćemo samo prazna, tam- 
na vječnost. 

ko ko#* 

No znamo i ulogu kojom ispunjujemo svoje vrijeme i odi- 
gravamo svoju ulogu u Božjoj drami na svijetu, Isus Krist je 
punina vremena: On je cilj i svrha vremena. On daje sav smi- 
sao vremenima. Naše je dakle vrijeme ispunjeno ako je ispu- 
njeno s Isusom Kristom. Koliko je Krist postao svrhom naših 
dana na zemlji, toliko su ti dani ispunjeni. 

Bili smo sretni da je već početak našega života bio ispu- 
njen s Isusom Kristom po svetome krstu. Ucijepljeni smo u 
Krista i Krist je počeo živjeti u nama. Sveti je krst i cio naš 
život usmjerio prema Isusu Kristu. On kao i svi sakramenti 
nužno uključuje u sebi želju za euharistijom i tako usmjeren 
prema euharistiji. Po krsnom biljegu cio kršćanski Život smje- 
ra prema svetoj misi i pričesti. Kršćanski je život na neki na- 
čin trajna sveta misa i sveta pričest. Kršćanin.po svetom krstu 
sudjeluje s Crkvom kod svih svetih misa na čitavom svijetu. 

Danas se služe svete mise gotovo svakog časa jer se služe 
po čitavom svijetu. Pa kao što svakoga časa sunce izlazi na ko- 
jem mjestu u svijetu, tako i svakog časa izlazi.i euharistijsko 
sunce, Isus Krist na oltarima svijeta. A kršćanin kao dio svete 
Crkve koja je prinosnica svete euharistijske žrtve zato svakog 
časa prikazuje tu žrtvu kao što i prima plod te žrtve. Ako se 
kršćanin samo uživi u taj svoj veliki poziv kao prinosnika i 
sudionika Kristove žrtve, pa svoj život ispunja Isusom Kri- 
stom. 

No Isus ne želi ostati samo na oltarima i u crkvama. On 
želi i izravno ispuniti život svojih kršćana. Smisao se kršćan- 
skog života sastoji upravo u tome da se prenese Isusa u svoj 
vlastiti život ne samo otajstveno nego i životno. Zadatak je 
kršćanskog života da se sve više Krist oblikuje u nama, da kao 
kršćani sve više Krista obučemo i preobrazimo se u njegovu 
sliku. Dani i godine života dani su nam zato da Krist dozori 
u nama. 

Time se dakle ispunja naše vrijeme na zemlji. To je dola- 
zak Krista u nas koji znači puninu vremena. 

No i treća nam se misao nadaje iz Isusovih riječi: Ispunilo 
se vrijeme. To je misao koja je toliko legla na srca prvih krš- 
ćana da su neprestano očekivali svršetak svijeta i dolazak Isusa 
Krista. Ura našega života možda je već ispunjena časovima i 
danima koje je Bog odredio za nas. Možda već posljednja zrnca 
tih časova cure i za nas će vrijeme biti svršeno. — Ne znate 
ni dana ni časa — upozorio nas je sam Isus. Posljednja je ura! 
Dječice, posljednji je čas! Još malo, vrlo malo i doći će onaj 
koji ima doći, neće zakasniti! 

Ništa nije luđe ni kratkovidnije nego se zavaravati dugim 
godinama života. Sve su godine, svi dani, svi časovi našega ži- 
vota u Božjoj ruci. Bog nam nije dao cijeli život od jednom. 
On nam daje kap po kap života. Zato je samo sadašnji čas u 
našoj ruci. To je cijeli život koji je. maš. Obećavati si i jedan 
čas života znači prodavati tuđe vlasništvo, Božje vlasništvo. 

A kad čovjek vidi da je samo sadašnji čas doista u njego- 
voj ruci, da je samo sadašnji čas njegovo vlasništvo od Boga 
mu dano, tad može s punim pravom govoriti svakog časa: Ispu- 
nilo se vrijeme. Moje je vrijeme s ovim časom svršeno. Moje 
je vrijeme kao točka, a točka je svršetak. 

koko 

To je važnost Isusovih riječi:- Ispunilo se vrijeme. Ispunilo 
se vrijeme. Približilo se kraljevstvo Božje! Uvijek bismo mora- 
li misliti na te riječi. Baš zato današnji svijet ide u svojoj lu- 
dosti do kraja jer posvema zaboravlja na te riječi. Današnji 
čovjek ne shvaća važnost vremena jer ne shvaća njegova .smisla. 
Vrijeme za njega zato postaje igra. Ali igra kojom proigra ne sa- 
mo vrijeme nego i vječnost. Za nas, međutim, neka ne bude vrije- 
me igra nego ispunjenje, punina u Kristu da nam i vječnost 
bude ispunjena s Kristom! Amen. 
Slavonski Brod, 1971. 


4. nedjelja kroz godinu B 
SNAGA EVANĐELJA 
Pregled: Kristova nauka ima u sebi silu. 
silu ljudske isavjesti, 
silu težnje ljudske duše ga srećom, 
silu Božju. 
Zato je samodostatna. 


Sveti nam Marko u današnjem evanđelju predstavlja prvu 

žnačajku Kristove nauke. Ta nauka nije bila kao što su bile 
nauke drugih židovskih učitelja. Imala je nešto što nije imala ni- 
jedna druga nauka. Imala je silu i snagu kakvu nije imala ni- 
jedna druga. 

Kod Isusova su naučavanja svi slašatolii osjetili kako iz 
njegove nauke stnuji neka neodoljiva sila kojoj se ne mogu 
oduprijeti. Osjećali su da Isus govori kao onaj koji ima vlast. 
[ to ne samo načinom svoga govora nego i po samoj: nauci. A 
odmah su osjetili da ta nauka ima silu ne samo na njih ljude 
nego i na nečiste duhove. Zato su i pitali: Kakva je to nova 
nauka? Nova i silna nauka! Samim nečistim duhovima zapovi- 
jeda! 

Sila i snaga — to je prva pivačč jj Kristove nauke. Tu zna- 
čajku sile i snage u Kristovu su evanđelju osjetili ne samo 
Kristovi izravni' slušatelji. Tu su silu osjetila i kasnija poko- 
ljenja i naraštaji koji su s njime došli u doticaj. Do dana da- 
našnjega Kristova nauka nije ništa izgubila na toj svojoj zna- 
čajci. Ona još uvijek vrije i kipi silom i snagom koja osvaja 
umove i duše. Već sveti Pavao može govoriti da tom naukom 
zarobljava svaki um na poslušnost Kristu. A ta je nauka osvo- 
jila. i zarobila milijune koji su priznali memvi silu i zato vlast 
nad sobom. 

A sila evanđelja nije samo u tome da se nameće čovjekovu 
umu. Njegova je snaga i u tome da se nameće čovjekovu srcu 
i volji da ih oplemeni. Evanđelje stvara čudesa. u ljudskom 
srcu. Ta sila zapovijeda nečistim duhovima i ljudskom srcu. 
Sila evanđelja stvara iz sotonskih srdaca anđeoska srca: Ona 
stvara iz vukova jaganjce, iz đavola anđele. 

Takva je sila evanđelja. Pa zato samo po sebi dolazi čov- 
jeku. pitanje iz današnjeg evanđelja: Kakva je to nova i silna 
nauka? Kakva je to sila i snaga okrišelih u njeno 

kO KOR 

Znate li dakle kakva 'je to sila u Ieri To je svije svega 
božanska snaga ljudske savjesti. 

Sveti Pavao lijepo piše o svojem propovijedanju evanđe- 
lja: Javljanjem istine preporučujemo se svakoj ljudskoj savje- 
sti pred Bogom. On stavlja evanđelje na vagu savjesti. Izvodi 
ga na sudište savjesti. Savjest ljudska ima izreći sud o njemu. 
Evanđelje traži jedinu preporuku savjesti. 

Evanđelje ne traži preporuku mašte. Ne traži preporuku 
strasti. Ono se posvema povjerava savjesti. Znade da naravna 
savjest, nepatvorena savjest o njemu može dati najbolji sud. 
Savjest će uvijek stajati uz njega. Savjest će ga preporučiti. 
Savjest će se za njega oduševiti. Savjest će za njega glasati. 

Evanđelje naime, savršeno odgovara svim zahtjevima ljud- 
ske savjesti. Evanđelje i savjest tako pristaju jedno uz drugo 

kao da su živi blizanci. A to i jesu kad je savjest Božji glas 
u naravi, kao što je evanđelje Božja riječ u svrhunaravi. Oni 
zato lete jedno k drugome kao bratac i sestrica koji ne mogu 
jedno bez drugoga živjeti 

Tako ljudska savjest cijelu svoju situ predaje evanđelju. 
Ljudska duša svom. silom svoje savjesti svjedoči o evanđelju. 
Shvaćate li onda zašto je tolika sila evanđelja? 

Ali kod evanđelja probija još jedna božanska sila u čov- 
jeku da dođe do izražaja. Probija iskonska težnja ljudske du- 
še za srećom i blaženstvom. ' 

Kao što se u sat stavi pero, opruga koja sat pokreće da 
ide, tako je Bog u ljudsku dušu stavio svoju božansku oprugu 
i pero koje dušu pokreće da je u vječnom pokretu i letu. Ta 
božanska opruga težnja je za srećom i blaženstvom. Ta težnja 
ruje i kopa u čovjekovoj duši i tjera je da traži i leti gdje bi 
našla sreću. Ta težnja ima božansku crtu u sebi. Ona je u 
svojoj gladi nezasitna i u svojoj potražnji neizmjerna. 

' No baš ta težnja nalazi u evanđelju odgovor. Evanđelje je 
radosna vijest. Ono je vijest o sreći. Ali ne vijest o kapljici 
sreće. Ta je vijest o neizmjernoj sreći, sreći u neizmjernom Bo- 
gu, da radost vaša bude potpuna. Kad ljudska duša sluša riječi 
evanđelja, kad sluša o velikoj večeri, o vječnoj gozbi kod Bo- 
žjega stola, tad se u njoj budi sila koja je pokreće. Tad svom 
snagom pritisne opruga njezine težnje za srećom. To je ono 
što traži moja duša! To je odgovor na moju težnju! U evanđe- 
lju se ljudska težnja sastaje sa svojim  ispunjenjem. | 

Ali baš zato čovjek u sebi osjeti silu evanđelja koja joj se 
neodoljivo nameće. Pred tom silom čovjek se osjeti nemoćan. 

koko 

No što da tražimo u ljudskoj duši silu evanđelja kad tu 
silu evanđelje ima u samome sebi. Ono je sila Božja, kako nam 
govori sveti Pavao. Riječ evanđelja nije ljudska riječ. Ona je 
riječ samoga Boga. Ona je zato živa i djelotvorna kao sam Bog. 

Sam je Isus govorio: Moja nauka nije moja nauka nego 
je nauka onoga koji je mene poslao. Isus je bio upravo neu- 
moran u dokazivanju kako su riječi njegove nauke riječi nje- 
gova nebeskog Oca. Mnogo puta i na mnoge mačine Bog je go- 
vorio ocima po prorocima. Na kraju, to jest u ovo vrijeme go- 
vorio nam je po svome Sinu koga je postavio baštinikom sve- 
ga i po kome je i stvorio svijet. Tako nam svečano navješćuje 
poslanica Hebrejima. Kad je Sin Božji navijestio evanđelje svi- 
jetu, navijestio je riječ i nauku koju je primio od Oca. To je 
evanđelje predao svojim nasljednicima. Sveti Pavao zato može 
s punim pravom pisati svojim učenicima u Solunu: Zahvalju- 
jemo Bogu što ste primajući Božju riječ, to jest našu propovi- 

jed, primili je ne kao riječ ljudsku nego kao što uistinu jest, 
riječ Božju koja očituje svoju snagu u vama. Evanđelje ostaje 
kroz sve vjekove Božja riječ među ljudima. Tu je izvor njezi- 
ne snage. Iz Boga ona crpi i vuče silu. Božja je sila u njoj. 

A kakva je ta snaga u Božjoj riječi, pokazuje već prva 
Božja riječ koju je Bog izrekao u tamu ništavila: Neka bude 
svjetlost! I bi svjetlost! Božja je riječ prisilila sam ništa da 
izađe na svjetlost bitka. Božja je riječ stvarateljska riječ. Ima 
silu stvaranja. Kada ta sila započne svoje djelovanje u čovje- 
ku, kako da joj se čovjek opre kad joj se ni sam nebitak nije 
kadar oprijeti? 

Isus je, doduše, svoju riječ popratio još i posebnom Bož- 
jom silom koja se pokazivala u čudesima. On -je čak govorio: 
Ako ne vjerujete mojim riječima, ako same moje riječi nema- 
ju za vas dostatnu silu, vjerujte mojim djelima koja činim si 
lom Očevom. Jednako je i svojim nasljednicima ostavio da nji- 
hove riječi prate čudesni znakovi i da potvrđuju riječ čudesima 
te sveti Pavao može pisati Solunjanima da k njima nije došlo 
evanđelje samo riječima već je bilo popraćeno i silom, Duhom 
Svetim, a to znači čudesima. Isto tako piše i Korinćanima da se 
njegovo propovijedanje nije sastojalo u uvjerljivim riječima 
mudrosti, nego u očitovanju Duha i snage, a to opet znači u 
čudesima. Bog je dakle htio da evanđelje primi i izvanjsku Bo- 
žju snagu. Pa ipak sama snaga Božja koja je u Božjoj riječi 
evanđelja dostatna je da neodoljivom silom djeluje na čovječji 
um i srce. U evanđelju čovjek osjeća da se sastaje s Bogom. Za- 
to čovjek koji nije upravo luciferski raspložen polaže oružje 
pred tom riječju. Daje da ga osvoji. 

To je sila Božje riječi, sila koja iz ljudske duše i iz samoga 
Boga osvaja čovjeka, 

8 koko 

Nažalost, mnogi su današnji kršćani počeli sumnjati u tu 
silu evanđelja. Oni su počeli misliti da evanđelje više nema do- 
statne sile da osvaja duše. Misle da evanđelju moraju oni sami 
dodati neke svoje ljudske dodatne sile kao pomoćne sile, da 
samo tako mogu osvajati duše. Kakve sve samo sile oni izmi- 
šljaju da bi pomogli evanđelju u tom osvajanju! 

Tako je bilo u povijesti kršćana koji su mislili da se mo- 
ra ljude mačem privoditi evanđelju. Mi im se danas smijemo 
i rugamo. A što čine ti isti kršćani da po njihovu mišljenju 
osvajaju duše za evanđelje? Nogomet, čajanke, plesovi — to su 
novovjeke metode osvajanja ljudi, osobito mladeži za evanđelje. 
Ili recimo socijalnim radom, ekonomskim pomaganjem ili, kako 
se kaže, želucom do srca. Evanđelje za njih nema sile u sebi 
da osvaja duše. Treba te duše lukavo drugim sredstvima osvo- 
jiti. Evanđelje više nema sile u sebi da izravno dođe do duša. 

Ireba ga zakulisno, ili kako bi rekao sveti Pavao, sramotnim 
tajnim postupcima nametnuti dušama. I to oni nazivaju novim 
metodama evangelizacije. To je moderno misionsko djelovanje 
Crkve! i 

Jao evanđelju kad bi ono spalo na to da ga moramo ple- 
sovima i pijankama nametati ljudima! Tada bi ono bilo još bje- 
dnije nego je bilo kad su ga mačevima nametali. 

Evanđelje je Božja sila za spasenje. Ono ne treba bijednih 


* ljudskih pomagala koja bi ga lukavštinom ljudima nametnula. 


io je velika istina koju nam propovijeda upravo današnje evan- 

đelje. Vjerujemo u silu evanđelja! I u današnje doba kao u Kri- 

stovo:- ono ima svoju neodoljivu i nepobjedivu silu. Amen. 
Slavonski Brod, 1971. 


5. nedjelja kroz godinu B 
BRIGA ZA BOLESNIKE 


Pregled: Isusujje posebno draga briga za bolesnike. 
: Ta je briga cvijet kršćanstva, 
Ona je čistilište, 
rudnik za nebo, 
djelo ljubavi prema Raspetome. 


Današnje bismo evanđelje mogli nazvati evanđeljem o lije- 
čenju bolesnika. Prije svega Isus liječi bolesnu Petrovu punicu. 
A zatim se govori kako Isus pred večer izliječi i druge nebroje- 
ne bolesnike pred vratima Petrove kuće. — On izliječi sve bo- 
lesnike koji su imali razne bolesti, istjera sve zle duhove. Na 
koncu govori evanđelje i o tome kako je Isus prošao kroz svu 
Galileju ne samo propovijedajući nego i izgoneći zle duhove. 
A «izgonjenje zlih duhova, prema židovskom shvaćanju znači li- 
ječenje bolesnika. Tako je cijelo evanđelje doista evanđelje o 
liječenju bolesnika. 

No kod tog liječenja bolesnika nešto je posebno istaknuto. 
Isus je liječio na nečiji poticaj. Tako se kaže za Petrovu punicu 
koja je ležala bolesna kad je Isus ušao u kuću. Ali se odmah 
ističe: Odmah mu rekoše za nju. Kod svetog se Luke još ja- 
snije kaže: Zamoliše ga za nju. Isus je dakle izliječio na mol- 
bu ukućana, Slično se ističe i za druge bolesnike. Kaže se: do- 
vodili su mu sve bolesnike. Opet se dakle govori o brizi onih 
koji su imali bolesnike. 

Ovo što se govori u današnjem evanđelju o brizi za boles- 
nike koja je urodila Isusovim izliječenjem, još će se mnogo 
puta ponoviti kroz evanđelje. Ima nebrojeno primjera kako Isus 
izliječuje na intervenciju i brigu drugih koji su se zauzeli kod 

njega za svoje bolesnike. Sjetimo se samo stotnika koji šalje 
poslanstvo k Isusu za svoga posinovljenog roba. Zatim uzetog 
čovjeka koga su donijela četvorica i spustila pred Isusa kroz 
otvor na krovu. Zatim žene Kananejke koja je kod Isusa izvo- 
jevala ozdravljenje svoje kćeri, pa predstojnika sinagoge Jaira 
koji je izmolio od Isusa uskršenje već mrtve kćeri. Na koncu 
se sjetimo i sestara Isusova prijatelja Lazara koje šalju Isusu 
poruku: Onaj koga ljubiš bolestan je. ; 

Vidimo dakle kako je Isusu bila posebno draga briga za 
bolesnike. On najradije izliječuje kao odgovor na tu brigu. A 
to je Isus izrazio i na drugačiji način. On je, naime, stavio bri- 
gu za bolesnike kao prauzor ljubavi prema bližnjemu. To je 
učinio u usporedbi o milosrdnom Samarijancu. U slici izranje- 
nog čovjeka Isus opisuje prauzor svih nesretnih bolesnika. A u 
slici svećenika i levite koji prolaze kraj tog nesretnika pogle- 
davši ga ili ne pogledavši, a da se za nj nisu pobrinuli, pra 
uzor svih kojima nije stalo do bolesnika. Konačno, u slici mi- 
losrdnog Samarjanina koji zalijeva uljem i vinom rane nesret- 
nika, te ga vodi do gostionice gdje se za nj pobrinu Isus opi- 
suje prauzor kršćanske ljubavi koja se brine za bolesnike. Baš 
ta je usporedba probudila neizmjeran broj ljudskih srdaca za 
brigu za bolesnike. Ta je usporedba odgojila nebrojene kršćane 
da se čitavim životom posvete samo brizi za bolesnike. 

K tome je Isus brigu za bolesnike uvrstio i među djela 
kojima se na poseban način zaslužuje nebo. To su, naime, dje- 
la koja će čuti na njegovu sudu: Dođite blagoslovljeni Oca mo- 
jega, primite kraljevstvo koje vam je pripravljeno od postanka 
svijeta. To su djela koja kršćanin čini samome Isusu Kristu. 
Dok se brine za bolesnike, brine se za samoga Isusa da primi 
plaću kao da je samome Isusu učinio. — Bio sam bolestan, a 
vi ste me pohodili — reći će Isus pozivajući ih u svoje kra- 
ljevstvo. Ali jednako tako nebrigu za bolesnike Isus uvrštava 
među djela koja čovjeka sigurno bacaju u pakao: — Bio sam 
bolestan i niste me pohodili. Odlazite od mene u oganj vječni! 
Tako je strašna za Isusa nebriga za bolesnike. A kad je čuo 
od bolesnika koji je trideset osam godina bolovao, a da nije 
imao čovjeka koji bi mu pomogao kod ribnjaka Bethesde, nje- 
govo se srce odmah sažalilo da ga je na mjestu izliječio. To- 
liko je bilo tužno Isusu čuti riječi: Nemam čovjeka. Nitko se 
ne brine o meni bolesniku. 

Tako se u današnjem evanđelju susrećemo ne samo o Isu- 
sovu liječenju bolesnika nego jednako tako i s brigom za bo- 
lesnike. Ta briga ostaje jedno od prvih pitanja kršćanstva. 

kk ok 

Briga je za bolesnike kao neki cvijet kršćanstva: To je cvi- 
jet kojim je kršćanstvo procvalo na zemlji. Doduše, već u Sta- 

rom zavjetu uzdiše zapušten bolesnik: Blago čovjeku koji mi- 
sli na uboga i slaba, u dan nevolje Gospodin će ga spasiti. Go- 
spodin će ga okrijepiti u postelji boli, bolest mu okrenuti u 
snagu. Već taj pobožni pjesnik shvaća vrijednost brige za bo- 
lesnike: A mudrac istoga zavjeta opominje svoje učenike: Ne 
zaboravi posjetiti bolesnika jer će te za to ljubiti. No prava bri- 
ga za bolesnike zasjala je ljudima tek nastupom i naukom Isu- 
sa Krista. Kristov primjer i Kristova riječ procvali su brigom 
za bolesnike. Prve ustanove te brige bile su prve bolnice. One 
su nikriule iz kršćanskih misli i iz kršćanskih ljubavi. 

Danas su u glavnom društvo i države preuzele tu brigu za 
bolesnike i za: ustanove za bolesnike. Bolnice su danas ustanove 
društva i države. Ali znamo, što više nestaje: u toj brizi za bo- 
lesnike kršćanskog srca i kršćanske misli, te se ustanove pre- 
tvaraju iz ustanova ljubavi u privredne ustanove. Bolnice po- 
staju kao neka vrst privrede koja živi od ljudskih bolesti: Bo- 
lesnici, osobito u kapitalističkom društvu, postaju žrtve izrab- 
ljivanja i bogaćenja pojedinaca. Ima još nešto takozvane hu- 
manosti ili čovječnosti koja je ostatak kršćanske“ ljubavi. Ali 
uglavnom briga za bolesnike postaje samo profit, sredstvo .za- 
rade. -Poganima nije nikad bila na srcu briga za bolesnike. 
Pripovijedao je jedan misionar kako je molio bogatog pogani- 
na milostinju za svoje bolesnike u bolnici koja se održavala 
samo ljubavilju i dobrotvornošću. — Vrlo rado— odgovorio | je 
taj poganin — ali najrađe bih vam dao metar, cent arsenika 
da ih spremim sa svijeta. On bi najradije: sve bolesnike otro- 
vao. To je pravi odnos pogana prema bolesnicima. - 

ko#* ok 

A što znači za nas kršćane briga za bolesnike? Prije svega, 
ona znači kao neko čistilište na zemlji. Sam je bolesnik  sli- 
čan dušama u čistilištu. Boli su kao čistilišna vatra: koja ima 
kršćanina očistiti od njegovih krivica. A kad kršćansko srce 
ima smilovanja s bolesnicima, kao da silazi u čistilište da trpi 
zajedno s dušama koje trpe. Uzima na sebe dio njihovih .mu- 
ka i trpljenja. Dobro znate kako bolesnici postaju pravo čisti- 
lište za svoje ukućane. Koliko im nesanih očiju prirede! Ko- 
liko muka i odnicanja od njih traže! Često se ne zna tko vi- 
še trpi: da li bolesnik na postelji ili zdrav kraj postelje. U 
tom je ognju lako očistiti sve rđe krivice. Od bolesničkog je 
kreveta lako poletjeti u nebo. 

koko 

Ali briga za bolesnike nije samo čistilište koje čisti od kri- 
vice. Ona je i zlatni rudnik zasluga za nebo. Tko ima bolesnika 
u kući, ima pravi zlatni rudnik u kojemu se kopa čisto zlato za 
nebo. Čuli smo da je briga za bolesnike jedna od izravnijih slu- 
Žžbi ljubavi. Ona je za Krista prauzor ljubavi prema bližnje- 

mu. To je samaritanska ljubav čovjeka prema bratu čovjeku. 
No što je ljubav nego zlato kojim se kupuje nebo? Ili ako ho- 
ćemo točnije, ljubav je samo nebo. Tko ljubi, ostaje u Bogu i 
Bog u njemu. No što je nebo nego biti u Bogu i imati Boga? 
Gospođa Granier, osnivačica dvorkinja za neizlječive bolesnike 
u Lionu, dvorila je jednog bolesnika od raka tjednima i mjese- 
cima sa svom strpljivošću i ljubavlju. A bio je to čovjek koji 
uopće nije htio vjerovati u Boga. No nakon te duge dvorbe 
slučajno spomene riječ nebo. Tada bolesnik tiho prošapće: Ne- 
bo... Nebo! Da ja vjerujem u nebo. Ono mora postojati. Oda- 
kle biste vi toliko uzeli ljubavi kad ga ne bi bilo? I tko bi vam 
inače naplatio toliku ljubav? U ljubavi mu je vratila vjeru u 
nebo i snjom vjeru u Boga. 
* ko a 

No briga za bolesnike je još nešto više. Ona je ljubav pre- 
ma samome Kristu raspetome. Jednog je Velikog četvrtka bl. 
Anđela Folinjska rekla svojim pratilicama: Hajdemo i potraži- 
mo Isusa Krista! Možda ćemo ga naći u bolnici među bolesni- 
cima i patnicima. Nije se ta blaženica prevarila. Sam se Isus 
sakrio pod prilike bolesnika, kako smo to čuli. — Što god ste 
učinili jednome od moje najmanje braće, meni ste učinili. Ali 
Isus u bolesnicima i patnicima, Isus je u svojim bolima. To 
je Isus raspeti na križu. Bolesnik koji leži prikovan uz krevet 
najljepša je slika Krista raspetoga na križu. Krist u svojim 
udovima nastavlja svoje raspeče. Naša kršćanska briga za bo- 
lesnike pravo je uspinjanje na Kalvariju da tješimo svog ra- 
spetog Isusa, da ublažujemo njegove boli, da ga napajamo u 
njegovoj žeđi. Kad je Isus na knižu uzdahnuo: Žedan sam, voj- 
nik je otrčao i namočio spužvu u octu. Tko je okrutan prema 
svojim bolesnicima, ponavlja taj čin okrutnosti vojnika pod kri- 
žem. Ali zato tko ima srca sa svojim bolesnicima, rashlađuje 
ne samo usne nego i srce svom raspetom Isusu. To je najslađe 
djelo ljubavi prema svojemu Bogu. Imati dakle bolesnika u 
kući znači imati u kući raspetog Isusa, ali ne mrtvoga na sti- 
jeni u liku raspela. Imati u kući bolesnika znači imati u kući 
živoga raspetog Isusa koji traži našu ljubav kakvu je tražio 
od svoje majke koja je stajala pod njegovim križem. U brizi 
za svoje bolesnike mi smo zamjenici majke Marije prema nje- 
zinom trpećem Sinu. 

KORA . 

To je smisao kršćanske brige za svoje bolesnike. Isus nam 
je dao primjer te brige. Isus nas je pozvao da slijedimo njego- 
ve stope, da idemo za njegovim srcem. Isus nam je obećao i 
nagradu i plaću te ljubavi prema našoj braći i prema njemu 
samome. Možemo li onda zvati se kršćanima, učenicima Isusa 
Krista, lječitelja bolesnih, ako izgubimo smisao za svoje bole- 

snike, ako izgubimo ljubav prema njima i ako propustimo bri- 
gu koja je vanjski znak te ljubavi? Amen. 
Slavonski (Brod, 1972. 


6. nedjelja kroz godinu B 
ČESTA ISPOVIJED 


Danas .se odvraća od ispovijedi 
jer se govori da nema teških grijeha, 
da ga lake grijehe nije potrebna 
ispovijed. : : 
No sveta je ispovijed lizravno čistilo od grijeha 
božanskim djelovanjem . 
izravnim i 
neizravnim, a'i samim 
psihološkim idjelovanjem | 
po .pokornikovim činima. 


Pregled: 


U današnjem se prvom čitanju kao i u svetom evanđelju 
susrećemo s teškom bolešću gube i gubavcem koji je bolovao 
od te bolesti.. U evanđelju čitamo kako je Isus očistio ili izli- 
ječio gubavca od njegove gube. Ali kod toga Isus ga šalje k 
svećenicima da ustanove to izlječenje. Prvo čitanje tome daje 
i razlog. Bio je naime propis Mojsijeva Zakona koji svećeni- 
cima povjerava tu službu kao pravo i dužnost. 

Danas je taj propis izgubio svoju vrijednost. Pa ipak Crk- 
va daje da se čita i nama današnjim kršćanima. A znate zašto? 
Crkva znade da su ti stari propisi bili slika ustanove Novoga 
zavjeta. Tjelesna je guba slika nutarnje nečistoće i bolesti, a 
to su naši grijesi. Grijesi su prava guba koja strašnije razara 
dušu nego što tjelesna guba razara tijelo. Zato su grešnici pra- 
vi gubavci. No baš zato Isus koji je za zemaljskog života čistio 
ili liječio gubavce nije zaboravio ni gubavce na duši nakon svo- 
ga odlaska na nebo. Za te je gubavce ustanovio uredbu za čiš- 
ćenje i izliječenje. No i tu je uredbu kao i u Starom zavjetu 
predao u ruke svojim svećenicima. Samo što su svećenici u 
Mojsijevu zakonu imali samo tu zadaću da ustanove oboljenje 
ili izlječenje gubavaca. A Isus je u Novom zavjetu dao svojim 
svećenicima .i vlast da oni liječe ili čiste duševne gubavce od 
njihove gube. Kaže evanđelje da se Isus dotakao gubavca i on 
je ozdravio. Tako je svojim svećenicima dao vlast da ga osob- 
no zastupaju pa da se preko njih dotiče duša gubavaca te ih 
čisti svojom krvlju od grijeha. — Kojima oprostite grijehe, 
njima će se oprostiti — rekao je Isus tim svojim zastupnicima. 

Na taj nas način današnje evanđelje samo po sebi sjeća 

na tu Kristovu ustanovu i uredbu, Sjeća nas sakramenta svete 
ispovijedi ili, kako se danas, kaže, pomirenja. Taj je, naime, 
sakramenat kršćansko čišćenje od gube, sakramenat oprošte- 
nja grijeha. Isus kao da po ustima Crkve danas ponavlja gu- 
bavcima duša: Idite, pokažite se svećenicima! 

Moe s > 

Ali baš zato je to evanđelje posebno važno u današnje do- 
ba. Došlo je, naime, danas doba kad mnogi koji se mazivaju 
kršćanima, pa čak i predstavnicima kršćanstva počinju ljude 
odvraćati upravo od tog sakramenta. Oni počinju govoriti: Ne 
idite k svećenicima da vas liječe od vaših guba. 

Neki to čine, kako oni kažu, u ime vraćanja na prvo krš- 
ćanstvo, na praksu Crkve u prva vremiena. Oni, naime, govore 
da se u stara vremena ispovijedalo samo za iri grijeha. Pa če- 
mu danas kršćane gnjaviti i nametati im nepotreban teret? 

Ali ti isti zaboravljaju da je u ta vremena Crkva u svojoj 
praksi bila tako stroga da je dopuštala samo jednu ispovijed u 
cijelom kršćanskom životu. Tko je drugi put pao u koji teški 
grijeh, kao da Crkva više nije htjela ništa znati o njemu. 

A oni zaboravljaju što je bitno, a to je što kaže sveti Pa- 
vao: Kad sam bio dijete, mislio sam kao dijete, govorio sam 
kao dijete, a kad sam postao muškarac, odbacio sam djetinje. 
Oni, naime, zaboravljaju da se Crkva vođena Duhom Svetim 
razvija i napreduje u mnogim istinama i praksama. Iz djetin- 
skog stanja: prelazi u zrelo i muževno. Crkva je u početku na- 
čelno vjerovala da se za oproštenje velikih grijeha traži sakra- 
menat pokore ili ključevi Crkve. Crkva je na temelju toga na- 
čela postajući sve svjesnija što je veliki grijeh za sve više gri- 
jeha tražila svetu ispovijed. Tko bi danas htio kršćane vratiti 
obzirom na shvaćanje grijeha u početno nezrelo stanje, morao 
bi postati izravnim protivnikom Duha Svetoga koji je u Crkvi 
taj razvoj svijesti izveo. 

koko 

Ali pustimo te slijepce i vođe slijepaca koji bi htjeli osli- 
jepiti kršćanski narod da ne vidi teških grijeha, pa da ih onda 
i ne ispovijeda. Takvih je malo među nama. No zato postaju 
sve glasniji i među nama koji odvraćaju kršćanski narođ od 
čestih ispovijedi, osobito za lake grijehe. Ako već idete na ispo- 
vijed za teške grijehe, zašto mučite svećenike i sami sebe s 
lakim grijesima — tako govore ti novovjeki mudraci. Laki se 
grijesi mogu oprostiti i izvan ispovijedi. Oni se opraštaju 'sa- 
mim kajanjem, pa činima ljubavi i uopće dobrim djelima i 
samom molitvom, da ne govorimo svetom pričešću koja na po- 
seban način može dušu očistiti od lakih grijeha. Zašto dakle 
zbog tih grijeha hodati k ispovijedi? Tako oni odvraćaju krš- 
ćanski narod od te Isusove ustanove. 

k*oko* 


O tom nema sumnje u kršćanskoj nauci da se laki grijesi 
opraštaju na različite načine, a ne samo u sakramentu ispovi- 
jedi. Hvala Bogu koji nas na različite načine čisti od tih krivi- 
ca i ako nas ne očisti na ovome svijetu da je pripravio još i 
posebno čistilo i na drugome. Ali zar je time kršćanima zapri- 
ječen put prema svetoj ispovijedi da u njoj nađu čistilo od 
svojih lakih grijeha? Ta sveta je ispovijed toliko snažno čistilo 
da čisti dušu i od najtežih grijeha, koliko je onda istom sna- 
žno da nas očisti od lakih! Ako je sveta ispovijed kadra svojim 
djelovanjem očistiti i teške masne mrlje, kakvom će onda či- 
stoćom oprati: prašne mrljice! 

Sveta je ispovijed od samoga Boga izravno oditeđena za 
čišćenje grijeha. Sam je Bog dao toj svojoj ustanovi nutarnju 
snagu da božanskim djelovanjem čisti od grijeha. Bog je spo- 
jio čovječje suze s krvlju Isusa Krista da peru grijehe. 

Ima, doduše, nekih bogohuljitelja koji se usuđuju govoriti 
o nekoj magiji u sakramentu svete ispovijedi kao što to go- 
vore obzirom na sve sakramente. No Bog je kod svetih sakra- 
menata sam navezao svoju milost na izvanjski znak sakramen- 
ta. Tako je sam Bog htio i ustanovio. Takvu je magiju predao 
u naše ruke. Izrugivati se toj Božjoj uredbi znači najgadnije 
svetogrđe koje je upereno protiv Boga i Isusa Krista. To je 
svetogrđe ujedno i crna nezahvalnost njegovoj ljubavi koja nam 
je dala mogućnost da upravo prisiljavamo njegovo srce da di- 
jeli svoje darove. Ako smo samo pripravni da primimo njegovu 
milost, sveta će ispovijed prisiliti Boga da nam je udijeli. Sa- 
mim naime činom sakramenti djeluju i podjeljuju milost. Pra- 
vi kršćanin, mjesto da se ruga tom djelovanju sakramenata 
kao nekoj magiji, zahvalno će uhvatiti Boga za ruku koju mu 
pruža da ga očisti od njegovih krivica. 

A sveta ispovijed nije samo čistilo od grijeha. U njoj do- 
bivamo i tako zvanu sakramentalnu milost koja jača dušu da 
je i čuva od grijeha. Poznata je naime činjenica da svi koji su 
preboljeli kakvu bolest postanu barem za neko vrijeme imuni, 
a to znači otporni na tu bolest. Oni nose u sebi protuotrove 
kao lijek protiv te bolesti. Nešto slično je Bog učinio i u sve- 
toj ispovijedi. Zajedno s oproštenjem on ulijeva u dušu u obli- 
ku sakramentalne milosti kao protuotrov koji uništava silu 
grijeha, pa duša postaje više-manje imuna i otporna na bolesti 
koje je preboljela. Kad bi dakle sveta ispovijed imala samo 
tu sakramentalnu milost, već bi to bilo dosta da shvatimo koli- 
ka je njezina prednost pred drugim lijekovima za lake grijehe. 
Po svetoj ispovijedi sam Bog čisti i čuva dušu od grijeha. 

ikoje IR 


Ali sveta ispovijed ima svoju posebnu snagu čišćenja od 

grijeha ne samo tim božanskim  svrhunaravnim djelovanjem. 
Ona ima svoju snagu čišćenja i po samim čovjekovim činima 
koji se traže kod valjane ispovijedi. Kad bi se i druge sakra- 
mente moglo u neku ruku i nazvati božanskom magijom koji 
djeluju izravnim Božjim djelovanjem, najmanje, bi se to moglo 
reći za svetu ispovijed. Drugi sakramenti mogu djelovati i bez 
čovjekove svijesti i volje, kao što recimo krst kod male djece. 
Ali sakramenat svete ispovijedi u samom sebi traži i zahtijeva 
izravno svjesno čovjekovo sudjelovanje. 

No baš ti čovjekovi čini kojima sudjeluje kod svete ispo- 
vijedi imaju izvanredno djelovanje za očišćavanje duše. Već prvi 
uvjet dobre ispovijedi, a to je ispitivanje savjesti neizrecivo 
pomaže čovjeku da se čisti od grijeha. To ispitivanje prije sve- 
ga omekšava savjest, čini je nježnijom. Zemlja koja se više 
prekopava ili preorava postaje mekšom. A zemlja koja se pu- 
sti na ugaru, može otvrdnuti kao kamen. K tome, na zemlji 
koja se više preorava, samo po sebi nestaje korova i čisti se 
od njega. A zemlja koja se pusti na miru, obrast će dračem i 
trnjem. Tako već samim psihološkim djelovanjem, da ne go- 
vorimo o milosnom djelovanju, ispovijed postaje čistionicom 
od grijeha. ' 

To još više diiješi za glavni čovjekov čin kod, svete ispo- 
vijedi, a to je kajanje. Može li čovjek mrziti na grijeh, a da 
ga barem pomalo ne odstranjuje iz duše? Kod čestih ispovi- 
jedi za lake grijehe taj se učinak lako ne opaža. Ali ako se 
dublje zađe u ljudsku dušu, vidi se da ni te ispovijedi nisu 
bez ploda. Najbolje se to vidi iz razlike između onih koji se 
često ispovijedaju i onih koji to čine rijetko. Što se netko 
dulje ne ispovijeda, pada sve češće i sve dublje. A tko se često 
ispovijeda, kao da osjeća neku ruku koja ga drži i. sprečava 
da ne griješi. 

A kad još dodamo i ponizno priznanje grijeha koje traži 
sveta ispovijed, postaje nam još jasnije kakva je snaga čišće- 
nja u svetoj ispovijedi da čisti čovjeka od grijeha. Koji je 
jači lijek osim ljubavi protiv grijeha nego je poniznost? .Poniz- 
nost je pobjeda nad sotonom. Poniznost je pobjeda nad svojom 
bijedom. Poniznost je pobjeda nad samim Bogom koji ponizni- 
ma daje svoju milost. Zato oholi pakleni duh tjera duše od 
svete ispovijedi da mu poniznošću ne izmaknu iz pandža. Želi 
im oteti oružje poniznosti koje smrvljuje njegovu vlast nad 
čovjekom. 

Koko x 

Jednog je dana došao k svetom Ivanu Don Bosku neki En- 
glez da posjeti njegov oratorij i upozna metode njegova odgoja. 
Don Bosko mu reče da njegov odgoj počiva na dobrovoljno- 
sti i neprisiljenosti koja ima izvor u svrhunaravnim sredstvi- 

ma sakramenata ispovijedi i pričesti. Kad Englez nije mogao 
to shvatiti, kaže mu Don Bosko: Dragi gospodine, dobro upam- 
tite: tko nije iznutra o nečemu uvjeren, samo ga se silom može 
natjerati. U odgoju postoje samo dvije stvari: ili ispovijed ili 
batina. Nema srednjega: ili batina ili ispovijed. 


Taj je svetac shvatio ulogu svete ispovijedi u odgoju, ali 
i u oslobođenju od grijeha i od pogrešaka. Bez svete ispovi- 
jedi samo je batina kadra držati čovjeka daleko od grijeha. A 
već je i sveti Ignacije Lojola uzeo čestu ispovijed kao svoj put 
k obnovi Crkve. I u odgoju mladeži i u popravku starijih nije 
znao pronaći ništa sigurnije niti uspješnije od čestog primanja 
svetih sakramenata, osobito svete šupi Sam ju je primao 
svakoga dana. 

To je mudrost svetaca. To je mudrost kojom su oni čisti- 
li svijet od gube grijeha. Kad nam dakle dođu neki mudraci i 
počnu govoriti: Nemojte ići na ispovijed, nije se potrebno to- 
liko ispovijedati, možete biti i bez svete ispovijedi, kome ćemo 
tada vjerovati: svecima ili tim mudracima? Sveci su obnavlja- 
li svijet, sveci su ljude dizali iz grijeha. A što će biti od nas 
ako ostavimo metode svetaca i pođemo putovima tih mudraca? 
Slijepci su i vođe slijepaca! Kamo će nas onda oni odvesti ne- 
go u dubine grijeha i pod vlast sotone? 

Ne dajmo se dakle njima u ruke. Neka nas radije sveci 
vode putom neba, nego ti slijepci putom pakla! Idimo dakle i 


pokažimo se svećenicima! Amen. 
Slavonski Brod, 1971. 


7. nedjelja kroz godinu!B. 
PODNOŠENJE U BRAKU 


Pregled: Bračni drugovi nosači \su ijedan drugoga 
zbog jedinstva u ženidbi, 
zbog ženidbene milosti, 
jer predstavljaju ljubav Krista na križu 
i Marije pad križem. 
To re nošenje ik:Isusu,'k spasenju. 


Na prvi pogled činilo bi se da današnje evanđelje pripovi- 
jeda o 'uzetome i o njegovu izlječenju. Ali ako bolje uočimo to 
evanđelje, ono nam više pripovijeda o nosačima koji su uzeto- 
ga donijeli k Isusu. Oni su kao glavna lica u tom evanđeljlu. 
Oni su ga donijeli. Oni su svojom domišljatošću prodrli do 
Isusa u prepunoj kući. Zbog njihove vjere Isus je i učinio 
čudo. Vidjevši njihovu vjeru kaže evanđelje, Isus je rekao uze- 

tome: Ustani, uzmi krevet svoj i idi kući. Nosači su dakle glav- 
na lica, pomoćnici i spasioci uzetoga. 

No dok slušamo o tim nosačima, pomoćnicima i spasioci- 
ma zar nam se samo po sebi ne budi u srcu poziv da i mi bude- 
mo nešto slično svojoj braći na zemlji? Ne zovu li nas naše 
kršćansko srce i naša kršćanska ljubav na sličan posao ljubavi 
prema našim bližnjima? 

koko 

No pustimo taj općeniti poziv kršćanskog srca koji nas si- 
li da postanemo nosači koji ćemo nositi svoje bližnje k Isusu. 
Ima netko među nama tko je na poseban način pozvan na tu 
službu ljubavi. To su muž i žena u kršćanskom braku. Ako it- 
ko ima poziv i dužnost da nosi svoga bližnjega k Isusu i spa- 
senju, to su muž prema ženi i žena prema mužu u braku. 

Ne treba dokazivati da je muž teret svojoj ženi, a žena svo- 
me mužu. Ta svaki je čovjek već teret samome sebi! Samo na- 
še tijelo je teški teret za našu dušu, kako to govori knjiga Mu- 
drosti. A koliko smo istom teški teret po svojoj opakoj i zloj 
duši! Grijeh je toliki teret za dušu da je kadar čovjeka strova- 
liti do dubine samog pakla. A i ne treba grijeha. Dostatna je 
prirođena zloća ljudskog srca u obliku sedam zlih sklonosti ko- 
je se nazivaju sedam glavnih grijeha. Ti su grijesi ili grešne 
sklonosti kao utezi za dušu da je vuku u propast. Pod tim je 
utezima uzdisao sveti Pavao: O nesretan ja čovjek, tko će s me- 
ne skinuti to teško breme! 

Sam je dakle sebi čovjek težak, a koliko je onda drugome! 
Svaka si žena mora biti svjesna da s mužem ne dobiva samo 
olakšanje života nego i otežanje života. I svaki si muž mora 
biti svjestan da sa ženom ne dobiva samo pomoć nego i teret 
u životu. Ne žene se anđeli na nebu. Žene se zemaljski ljudi s 
teškim tijelom, a s još težom dušom u sebi. Težina je zato ne- 
izbježivi miraz koji donosi žena mužu, a možda još više muž 
ženi. Pa čim se bračni drugovi samo malo otrijezne od pijan- 
stva krvi, već moraju uzdahnuti pritješnjeni i prignječeni od 
težine svojega bračnog druga. 

Ali baš zato je važno da ti bračni drugovi osjete svoj po- 
Ziv i svoju dužnost da budu nosači poput nosača u današnjem 
evanđelju. Samo kao takvi nosači izvršit će svoju kršćansku 
dužnost koja izvire iz njihove kršćanske ženidbe. 

k* Oko 

Previše su vam poznate riječi koje je izrekao Adam kad mu 
je Bog doveo ženu: — Ostavit će čovjek mater svoju i oca svo- 
ga i prionut će uz ženu svoju i bit će dvoje u jednom tijelu. 
Već po samoj naravnoj ustanovi ženidbe Bog spaja muža i že- 
nu kao u jedno tijelo da bude muž kao glava, a žena kao nje- 
govo tijelo. To je naravno jedinstvo toliko da Isus može reći: 

Što je Bog spojio, to čovjek neka ne rastavlja, a to znači to 
čovjek ne može rastaviti. 

A ako je već samo naravno jedinstvo između muža i žene 
toliko, kakvo onda jedinstvo postoji po svrhunaravnom vezu 
sakramenta ženidbe! Sakrament ženidbe slika je jedinstva iz- 
među Krista i Crkve. Krist se osobnim sjedinjenjem združio s 
ljudskom naravi. A to je prauzor i temelj sjedinjenja njegova 
s cijelim čovječanstvom u Crkvi. Naravno je, naime, tijelo Kri- 
stovo temelj otajstvenog mu tijela. ; 

A to je jedinstvo još zapečaćeno samom Kristovom krvi na 
križu. To je jedinstvo ostvareno istim Duhom koji povezuje Oca 
i Sina u njihovo božansko jedinstvo. Pa ako kršćanska ženidba 
predstavlja vjernu sliku jedinstva između Krista i Crkve jer je 
i ona zapečaćena krvlju Kristovom i ostvarena Duhom Svetim, 
kakvo onda ona jedinstvo predstavlja u sebi? 

Za vrijeme jake kiše neki putnik susretne nježnu djevoj- 
čicu s dosta velikim dječakom na leđima. Upita je: Pa što je 


s dječakom da ga moraš nositi? — Razbio je koljeno. — A da 
li je daleko do kuće? — Pa ima još pola sata. — Ali dječak je 
prevelik i pretežak za tebe. — Ali on mi je brat — odgovori 
djevojčica. 


Brat ne smije biti pretežak. Tako je umovalo srce te dje- 
vojčice. A što onda da kaže srce jedne kršćanske žene ili mu- 
ža? Da li muž smije biti pretežak kršćanskoj ženi ili žena krš- 
ćanskom mužu? Da li može glava biti preteška tijelu? Kad bi 
vas glava ne znam kako boljela, da li biste je odrezali i odba- 
cili? A niti glava neće si odbaciti svoje dijelo. Jedan bez dru- 
goga ne mogu živjeti, makar jedan uz drugoga moraju umri- 
jeti, makar jedan uz drugoga moraju trpjeti. Jedan drugoga 
moraju dakle podnositi. 

Tako jedinstvo koje stvara kršćanska ženidba između mu- 
ža i žene, nužno donosi poziv i dužnost međusobnog podnoše- 
nja u braku. 

koko 

Ali kršćanska ženidba nosi i s druge strane poziv i dužnost 
međusobnog podnošenja. Ženidba je sakramenat. Kao svaki sa- 
kramenat ona umnaža posvetnu milost. Ali kao svaki sakramenat o- 
na i podjeljuje svoju posebnu vlastitu sakramentalnu milost. 
Kod sakramenta se ženidbe ta milost sastoji u pravu na Božju 
pomoć u vršenju ženidbenih dužnosti. 

Kršćanski ženidbeni drugovi po sakramentu ženidbe dobi- 
vaju pravo da ih sam Bog svojom jakošću jača, da im daje 
božanske sile u izvršavanju njihovih dužnosti. Kad god dođe 
kakva teškoća u njihovu ženidbenom životu, već je Bog kraj 
njih. Već ih Bog svojom rukom pridrži ako bi posrnuli. Već ih 
Bog podupire ako bi se savinuli pod kakvim teretom. Božja je 

sila u njima. To je plod sakramenta ženidbe. 

Može li onda ikada reći kršćanska žena da ne može više 
podnositi svojega muža? Ili može li kršćanski čovjek reći da 
mu je žena preteška? To bi bila kao hula na Boga. To je po- 
grda sakramenta ženidbe. Pravo svetogrđe. Time bi naime. po- 
grdili milost koju su primili u sakramentu ženidbe. Time bi 
ustvrdili da je Božja pomoć preslaba, da je ruka Božja nemoćna. 

Kršćanin dobiva u sakramentu Božju pomoć da može i 
najteže poteškoće svoje ženidbe podnijeti. A sveti Pavao nas 
opominje da ne primamo Božje milosti uzalud. Kršćanin je 
dakle dužan iskoristiti Božju pomoć i milost koju mu Bog daje. 
On je dužan podnositi svojega bračnog druga. 

koko 

No ima još jedan veliki razlog koji izvire iz kršćanske 
ženidbe za tu veliku dužnost podnošenja. Kršćanska ženidba 
mora biti vjerna slika ljubavi između Krista i Crkve. A zna- 
dete kakva je bila ta ljubav iz koje se rodila Crkva. Bila je to 
ljubav Isusova probodenog Srca. Bolna ljubav, krvava ljubav 
— to je ljubav Krista i Crkve. : 

Baš zato sveti Pavao poziva kršćanske muževe da se u svo- 
joj ljubavi prema ženama ugledaju u tu bolnu i trpeću ljubav 
Isusova srca prema njegovoj zaručnici Crkvi. — Muževi ljubite 
svoje žene kao što je i Krist ljubio Crkvu i sebe samoga pre- 
dao za nju. Kršćanska bračna ljubav mora biti slična ljubavi 
Krista na križu i Marije pod križem, koja je predstavljala Crk- 
vu. Kršćanska bračna ljubav mora biti raspeta i bolna ljubav. 

Može li onda reći kršćanska žena da joj je njezin muž pre- 
težak ili reći kršćanski muškarac da mu je žena preteška? Da 
li si, ženo, ikada stajala pod križem kao Marija s mačem boli 
u svojemu srcu? Da li si ti, kršćanski muškarče, ikada visio na 
križu s probodenim srcem za svoju ženu? Još dakle niste vjer- 
na slika Isusa i Marije, i njihove ljubavi koja je išla do križa. 

koko 

Razumijete li onda zašto kršćanska ženidba sili kršćanske 
supruge da se podnose do same smrti? Kada kršćanski mladić 
i kršćanska djevojka stupaju k oltaru da se Duhom svetim i Kri- 
stovom krvlju povežu u doživotnu zajednicu ljubavi po kršćan- 
skoj ženidbi, tad oni jedan drugoga uzimaju na svoja leđa da 
ga nose do Isusa i do spasenja na nebu. Podnošenjem u ženidbi 
oni na poseban način sudjeluju u spasenju svoga bračnog dru- 
ga. 

«Najljepši primjer za to nalazimo u životu jedne svetice ko- 
ja je spasila ne samo svojega sina nego i svojega muža. A to je 
sveta Monika, majka svetog Augustina. Tu su sveticu njezini ro- 
ditelji udali za muža Patricija. On je bio poganin. Bio je do- 
duše dobroćudan, ali vrlo razdražljiv. A k tome je bio i nevje- 

ran svojoj. ženi. No sveti Augustin pripovijeda o svojoj majci: 
Ona je svom mužu služila kao ropkinja gospodara. Pa i njego- 
vu je bračnu nevjeru snosila da se zbog toga nije nikada s 
njim posvađala. Bilo je drugih žena koje su imale blaže muže- 
ve, ali su se na njima pokazivali znakovi batina koje su dobiva- 
le. Te se nisu mogle načuditi što Monika koja je imala ljućega 
muža nikada nije bila bita. Sama im je protumačila tu tajnu. 
Otkada se vjenčala sa svojim mužem, držala ga je svojim go- 
spodarom, a sebe njegovom pokornom sluškinjom. Zato i nije 
nikada došla u sukob sa svojim mužem. 

Ta je dakle žena znala podnositi svojega muža. Ali zato 
ga je i donijela do Isusa. Pod kraj je života postala njegovom 
duhovnom gospodaricom i predobila ga je za kršćansku vjeru. 
Pokrstio se i kao kršćanin pobožno je umro. 

. Kad bi i naše kršćanske žene znale ovako nositi svoje mu- 
ževe k Isusu, makar teško, na svojim leđima, tada bi Isus i za 
te muževe vidjevši vjeru njihovih žena rekao: Sinko, oprošteni 
su tvoji grijesi. Bračnim bi podnošenjem one spasile svoje.mu- 
ževe. 

A što bi morala biti veća sreća za jednu ženu nego da spa- 
si svojega muža? I što bi morala biti veća sreća za jednoga 
muža nego da spasi svoju ženu? Dao Bog da takvih sreća bude 
mnogo u našim kućama! Amen. 

Slavonski Brod, 1965. 


8. nedjelja kroz godinu B 
NOVO. VINO 


Pregled: Krist nije htio postu dati &tari smisao 
kao prizvuk manihejizma, 
kao robovanje materiji, , 
kao oblik obrednog \čišćenja, 
kao ;umilostivljenje Boga. 
On mu je dao novi smisao: 
da usmjeri.srca |prema pravom kruhu, 
da nas,podsjeti.ma uskrsno istanje, 
da (mas sjeti na (Kristovu muku i zato post 
na ikrižu, ,. 
da otrgne |od Ma ustiju za «usta sirotinje. 


U cijeloj povijesti religija zauzima jedno od važnih mjesta 
UZ žrtve i molitve i treći izvanjski izražaj, a to je post. Post 
Su poznavale poganske religije. Post je poznavala i židovska re- 
ligija. Pobožni ljudi židovskog naroda nisu se držali samo stro- 
ge odrebe Zakona o postu. Oni su to obdržavanje posta i do- 

brovoljno proširili. To je vrijedilo i za farizeje i za Ivanove 
učenike, kao pobožne predstavnike židovske religije. ' 

Isus je, doduše, sam na početku svoga javnog djelovanja 
postio četrdeset dana. Ali kod svojih je učenika mimoišao za- 
htjev o postu. Od njih nije tražio obvezu da poste. Baš to je 
upalo u oči farizejima i Ivanovim učenicima koji su mnogo dr- 
žali do posta. Kakva je to pobožnost koju Isus uči, a ne po- 
znaje posta? Taj su oni prigovor iznijeli preko učenika samom 
Isusu Kristu. ' 

Što im je Isus odgovorio? Da li je on poručio ono što bi 
htjeli mnogi današnji kršćani: Nema više posta!? Ja sam doki- 
nuo post kao nešto što je vrijeme pregazilo? S postom u stare- 
tinarnicu ili u otpad! 

Daleko to od Isusa! Post ima biti dio i njegove religije. Ali 
on želi tom svojem postu dati novu dušu. Post neće u kršćan- 
stvu biti što je bio u poganstvu ili u židovstvu. On će dobiti 
sasvim novi smisao. On će biti kao novo vino koje se mora uli- 
ti u nove mješine. 

kowo# 

U poganskim je, naime, religijama post imao često mani- 
hejski prizvuk. Postom se htjelo izreći da je tjelesna hrana kao 
sve tjelesno ili materijalno nešto zlo, stvorenje zloga boga. Taj 
je krivi nauk zato progonio sve tjelesno u čovjeku i u tom smi- 
slu naučavao odricanje tjelesnog kao borbu protiv zloga duha. 

Dakako, u tom smislu o postu Krist i kršćanstvo neće ni 
čuti. Sveti će Pavao pisati: Svako je Božje stvorenje dobro i 
ništa ne treba odbaciti ako se uzima sa zahvalnošću. Tako piše 
sveti Pavao protiv krivih učitelja koji su naređivali uzdržava 
nje od jela i time načelno odbaouje poganski post u smislu 
manihejizma. 

# *O* 

Isto tako ne samo kod pogana nego i kod Židova post dobi- 
va prizvuk robovanja materiji ili prirodi. Bog je na početku 
svijeta čovjeka postavio gospodarom prirode. Ali zakoni različi- 
tih zabrana učiniše čovjeka robom prirode. Dok je čovjek mo- 
rao pitati što smije, a što ne smije jesti, prestao je biti gospo- 
darom, a postao je robom jela i prirode. 

Sveti Pavao odbacuje i to ropstvo kao nedolično za kršća- 
ne. Od tog nas je ropstva Krist oslobodio. — Ako ste s Kri- 
stom umrli oslobođeni prirodnih sila svijeta, zašto dopuštate da 
vam se nameću propisi: Ne uzmi! Ne kušaj! Ne takni! To su 
zapovijedi i nauke ljudske. Ti propisi imaju neku prividnu mud- 
rost u samovoljnom bogoštovlju, krivom štovanju i trapljenju 
tijela, ali prave vrijednosti nemaju ni za tijelo. 

kkk 


Kod Židova je post imao svoje značenje i kao oblik obred- 

nog čišćenja. Kod Židova je, naime, bilo mnogo različitih: ob- 
rednih čišćenja. Bila su to različita pranja, uzdržavanja od že- 
ne, pa tako i post ili uzdržavanje od hrane. Mojsije je imao 
proći to čišćenje i Ilija prorok četrdesetdnevnim postom da za- 
vrijede vidjeti Boga. 

Ali kao što su sva židovska obredna čišćenja bila samo 
sjena stvarnosti, a stvarnost je Krist, kako to govori sveti Pa- 
vao, s Kristom su sve te sjene prestale imati svoj smisao. U 
tom je smislu i židovski post izgubio s Kristom svoj smisao i 
vrijednost. 

x x o# 

Post je imao još jedno naravno značenje. On je bio kao 
plač grešnika pred Bogom koji ga je imao umilostiviti i ganu- 
ti na milosrđe. Tako je kralj Ninive naredio da ljudi i stoka 
ne okuse ništa da ganu Boga na milosrđe. A tako je i prorok 
Joel po naređenju samoga Boga pozvao narod na sveti post da 
se Bog smiluje svojemu narodu. U tom je smislu post bio kao 
vrst pokorničkog plača pred Bogom, 

Kršćanin, međutim, znade da sav ljudski plač ma tekao 
rijekom suza koje bi potopile zemlju, sam po sebi ne bi bio 
kadar prisiliti Boga na milosrđe. Za Božje su milosrđe potreb- 
ne snažnije suze i glasniji plač. Bile su potrebne suze samoga 
Boga i glas Božje krvi koji dopire do nebesa. Bez tih bi suza 
sav ljudski plač bio uzaludan. Tako sav ljudski post ostaje sa- 
mo slika koja sama po sebi nema stvarnosti niti vrijednosti. 

Krist nije htio lijevati novo vino u stare mješine. Krist nije 
želio ostaviti post na staroj razini. Htio je novo vino i nove 
mješine. Krist je želio zato dati postu novi smisao. 

koko 

Koji je dakle smisao posta u kršćanstvu? 

Kad su Židovi tražili Isusa u Kafamaumu nakon što ih je 
čudesno nahranio u pustinji, on im je rekao: Ne tražite me 
jer ste vidjeli znakove nego jer ste jeli i nasitili se. Nastojte 
Si pribaviti ne propadljivu hranu već hranu koja ima trajnost 
Za život vječni, i koju će vam dati Sin čovječji. Isus dakle raz- 
likuje dvije vrsti jela: propadljivo, a to je zemaljski kruh za 
zemaljski život i nepropadljivo za vječni život, a to je nebeski 
kruh koji daje Sin čovječji. Krist želi svratiti ljudsku težnju 
sa zemaljskog kruha na nebesku hranu. 

Vi znate tu nebesku hranu, nebeski kruh koga je Isus sta- 
Vio u središte kršćanstva. To je kruh Isusova tijela u presve- 
tom oltarskom sakramentu. Kao što je u sredini raja zemalj- 
skoga bilo drvo života, tako je i u središtu Crkve i Božjega 
kraljevstva kruh života, kruh Isusova tijela. On je najveća sve- 
tinja i najveća vrednota kršćanstva. On je sunce kršćanstva 
kao izvor sveg Božjega života na zemlji. 

Prema tome kruhu želi Krist usmjeriti ljudska srca, svu 
njihovu težnju upraviti na njega. Nije onda bilo čudo što se 
bio u kršćanstvu uveo običaj da kao prva hrana u danu bude 
tijelo Isusovo. Bilo je zabranjeno uzimati drugu hranu prije 
svete pričesti. Danas je ostao samo malen ostatak tog običaja, 
a to je da se barem jedan sat prije pričesti mora postiti od dru- 
goga jela. Tako je post kao neka priprava za nebeski kruh. U 
tom je smislu i korizmeni post, osobito u stara vremena, bio 
također kao priprava na uskrsnu pričest. Sve u svemu kršćan- 
ski je post prije svega izražaj kršćanskog srca koje u nebes- 
kom kruhu gleda prvotnu svoju hranu pred kojom zemaljska 
hrana gubi svaku vrijednost. Postom kršćanin stavlja nebeski 
kruh na njegov uzvišen položaj u kršćanstvu. Kod svakog posta 
on misli na nebeski kruh i kako je pozvan na nebesku gozbu, 
pa zato kao da zaboravlja zemaljsku hranu. Kad bi netko bio 
pozvan na kraljevsku gozbu, zar bi se prije najeo kakve proste 
hrane kod kuće? Tri dana ne bi kod kuće jeo misleći na kra- 
ljevsku gozbu na koju je pozvan. 

koko 

No baš zato što smo pozvani po svetom tijelu Isusovu k 
nebeskom stolu na nebesku hranu, to nam doziva u pamet da 
svojom dušom već pripadamo budućemu svijetu. Hranimo se 
uskrsnom hranom, pa prelazimo u stanje uskrsnuća. 

No znate što je značajka uskrsnulog stanja. — Bit će kao 
Božji anđeli — rekao je Isus. Uskrsnulo tijelo neće više biti 
životinjsko tijelo. Ono kao ni anđeli neće trebati zemaljske hra- 
ne. - 
Tu je jedan od smisala kršćanskog posta. 

Kršćanin je po Isusovu tijelu dušom već u uskrsnulom stanju. 
Zato bi želio biti i tijelom u tom stanju barem na slikovit na- 
čin. On želi već i tijelom kušati stanje u kojem će to tijelo 
biti kao anđeo Božji koji ne treba ni jesti ni piti. Zato se dra- 
govoljno odriče jela koje je svjedočanstvo da je još na zemlji 
u zemaljskom stanju. Tako kršćanin postom proslavljuje već u- 
naprijed svoje buduće stanje na koje ga pripravlja nebeska 
hrana Isusova tijela. Post je anđeoska hrana — pišu sveti Oci. 
Postom se čovjek osjeća drugom anđela i pričesnikom nebces- 
kog stola. 

koko ; 

Ali sveta pričest uznosi kršćansko srce ne samo prema ne- 
beskom stolu i uskrsnuću. Ona ga nosi i prema peći u kojoj je 
ispečen taj nebeski kruh, a to je peć Kristova križa. Sveta je 
pričest uspomena Kristove muke i smrti. — Kad god budete 
jeli ovaj kruh i pili ovaj kalež, smrt ćete Gospodnju naviještati. 
S križa primamo svoj nebeski kruh. 

To daje kršćanskom postu još poseban smisao. Isus je na 

križu bio gladan i žedan. Niti mu kap vode nisu priuštili u nje- 
govoj žeđi. Može li onda kršćanin dok prima s križa Isusovo 
tijelo svoje srce prilijepiti na zemaljsku hranu i pilo? Za lju- 
bav svoga raspetog Isusa on će zaželjeti da mu bude sličan i 
u njegovoj gladi i žeđi. To je upravo smisao posta ili nemrsa 
u petak, a osobito na Veliki petak. Kršćanin se iz ljubavi pre- 
ma raspetom Isusu odriče barem mesa da se suobliči s Isu- 
som. 

- : koko " 

No nebeska gozba svete pričesti kao i samo nebo ima zna- 
čajku ljubavi. Ona je hrana ljubavi. Kristovo srce po tom jelu 
unosi oganj svoje ljubavi u kršćansko srce. Po toj ljubavi krš- 
ćansko srce počinje ljubiti kao što je Krist ljubio, koji je lju- 
bio ljude. Baš su zato sa svetom pričesti u prva vremena bile 
spojene tako zvane agape, a to ku bile gozbe kršćanske ljubavi. 
Kršćani su otkidali od usta i donosili u zajednicu da bude hra- 
na siromašnoj braći. 

A to je jedan od prvotnih smisala kršćanskog posta. Pravi 
je post u tome da nešto otkinemo od svojih usta. Ali ne zato 
da to ostavimo za sebe nego da to podijelimo sirotinji. Petak 
bi zato imao biti dan ne samo posta nego i milostinje. Koliko 
na sebi prištedimo postom, toliko bi pravi kršćani morali dati 
siromasima. Naš post ne smije postati možda činom lakomosti 
kao što čine škrci koji si ne priušte jela. Naš kršćanski post 
mora postati činom ljubavi koja iz svoga suviška hrani gladne. 
Pa ako se koji puta ispričamo od samoga uzdržavanja od mesa, 
ne smijemo se ispričati od ljubavi koja drugome daje. Ako već 
izvanjski ne postimo, barem da ljubavlju postimo, a to znači 
odričemo se svojega. 

To je novo vino u novim mjehovima. To je kršćanski post. 
To je post u vidu najveće kršćanske tajne, tajne presvete euha- 
ristije. U vidu nebeske hrane posvetit ćemo uzdržavanje ze- 
maljske hrane. Bit će to kršćanski post koji će nas učiniti vri- 
jednima nebeske gozbe. Amen. 

Slavonski Brod, 1971. 


9, nedjelja kroz godinu 8B; 
"SMISAO NEDJELJNOG POČINKA 


Pregled: Nedjeljni počinak ne jsmije biti \samo panjština. 
Zato mora imati svoj smisao: 
kao uzdignuće na čovječje idostojanstvo, 
kao prilika zajizražaj duše, 
kao izražaj vjere u.Božju providnost, 

kao svijest da smo nebeska bića, 
kao prilika za (Božju službu. 


Čuli smo u prvom čitanju kako je Bog Izraelcima dao me- 
đu ostalim propisima Mojsijeva zakona i propis o svetkovanju 
subote u obliku subotnjeg počinka. Kod davanja svojih deset 


zapovijedi Bog je rekao: — Pazi da posvetiš subotu! Šest dana_ 


radi i svršuj sve poslove svoje! Ali sedmi je dan odmora u 
čast Gospodinu, Bogu tvojemu. Tad ne smiješ raditi nikakva 
posla, ni ti ni sin tvoj, ni kći tvoja, ni rob tvoj, ni ropkinja 
tvoja, ni stoka tvoja! 

Tu je zapovijed Bog naložio: Držite subotu! Tko nju oskr- 
ni, neka se kazni smrću. Jer tko radi kakav posao taj dan, 
neka se istrijebi iz naroda svojega. A to nije bilo mrtvo slovo 
zakona. Već se u Mojsijevim knjigama čita, kako sinovi izrael- 
ski zatekoše jednoga čovjeka u pustinji kako u dan subotnji 
kupi drva. Dovedoše ga k Mojsiju i Aronu. Gospodin naredi 
Mojsiju: — Taj se čovjek ima kazniti smrću. Neka ga kamenu- 
je sva općina izvan tabora. I bi tako izvršeno. 

Zapovijed dakle o subotnjem počinku bila je za Židove teš- 
ka zapovijed. Židovi su je smatrali značajkom svoje vjere. Pre- 
kršaj protiv te zapovijedi njima je značio otpad od Boga i iza- 
branog naroda. 

Koko 

Sam je Isus došao na svijet kao podložan Zakonu. Zato je 
on kao i njegova obitelj iz koje je izišao strogo držao i zapovi- 
jed o subotnjem počinku. Ali on nije htio ostati kod same vanj- 
štine te zapovijedi. 

Doduše, sam je Bog već u Starom zavjetu dao dublji smi- 
sao tog svoga propisa. Ali židovski učitelji nisu marili za taj 
dublji smisao. Oni su stvorili samo zakučaste vanjske propise 
o tom obdržavanju. Njima je sve svršavalo u vanjštini. Zato je 
Isus kao gospodar subote, svojim križem srušio među ostalim 
vanjštinama i taj izvanjski propis Staroga zavjeta. Krist je svo- 
Jim križem oslobodio svijet od spomenute zapovijedi subot- 
njeg počinka. To je kršćanska sloboda od Zakona. To je i dao 
nazrijeti židovskim učiteljima svojim postupcima zbog kojih su 
ga ti učitelji osuđivali kao kršitelja Zakona. 

KO*oO 

Doduše Kristova je Crkva ipak prihvatila kao neku sliku 
te stare zapovijedi o subotnjem počinku. Ona je i svoju djecu 
obvezala ne više na subotnji nego na nedjeljni počinak. Ali bilo 
bi svakako protiv svih nakana Isusa Krista kad bismo mi krš- 
ćani ostali kod same vanjštine, kod samog izvanjskog izvrša- 
vanja tog propisa crkvene zapovijedi. Zato mi kršćani moramo 
još više od Židova znati dati tom svom nedjeljnom počinku 

dublji smisao. Moramo znati razloge zbog kojih se moramo u 
nedjelju uzdržavati od tjelesnog posla. 

Koji su dakle ti nutarnji razlozi zbog kojih Crkva od nas 
želi i traži da počivamo u nedjelju? To nam se pitanje samo 
po sebi nameće dok gledamo Isusa u borbi s farizejima obzirom 
na njihov subotnji počinak. 

koko 

Prvi je duhovni razlog nedjeljnog počinka da taj počinak 
uzdigne čovjeka na njegovo čovječje dostojanstvo. Taj mu po- 
činak ima dovesti u svijest činjenicu da on nije životinja po- 
put svake druge životinje i blaga. 

Obično se kaže: Čovjek mora jesti i u nedjelju, dakle mo- 
ra i raditi u nedjelju. Doista, to bi vrijedilo kad bi čovjek bio 
životinja poput svake druge životinje. Životinja ne poznaje ni 
petka ni svetka. Kad je gladna, ide na potražnju za hranom. 
Želudac je njezin apsolutni gospodar i ona se mora podvrgavati 
njegovoj vlasti. No čovjek nije rob svoga želuca. On u sebi ima 
silu kojom barem donekle može vladati nad želucom i nad nje- 
govim zahtjevima. Kad je sotona pokazivao gladnom Isusu ka- 
menje i tražio da to kamenje učini kruhom, Isus mu je rekao: 
Ne živi čovjek samo od kruha, nego od svake riječi što izlazi 
iz usta Božjih. Baš to na neki način čini i kršćanin kad u nedje- 
lju ne radi težačkih poslova. Sotona bi ga htio učiniti potpu- 
nom životinjom koja bi služila samo svome želucu i postala te- 
glećom marvom za proizvodnju. Ali čovjek svojim nedjeljnim 
počinkom odgovara sotoni: Ne živi čovjek samo za službu že- 
lucu. Ne živi samo za kruh. Ja nisam životinja. 

RKO 

Jednako tako, nedjeljni počinak daje čovjeku priliku da do- 
đe do izražaja čovjekova duša. 

Već je veliki grčki filozof Aristotel rekao da se filozofija 
može roditi samo u dokolici, u slobodnom vremenu. Visoka se 
duševna ostvarenja mogu roditi samo u počinku, a ne za vri- 
jeme težačkog rada. U svagdašnjem poslu koji je redovno tje- 
lesni rad, kao da čovjek zaboravi da uopće ima dušu. U krvavoj 
borbi za zemaljski život čovjek izgubi iz vida da je po duši 
određen za vječni život. Duša, duševne potrebe, duševni život 
— sve se to utopi u moru znoja. 

Ali kad čovjek malo odloži svoj svagdanji posao i dok o- 
dahne od posla, kao da i njegova duša počne disati. Odmah 
čovjek osjeti potrebu za duševnom hranom. Već sama potreba 
da uzmemo u nedjelju kakvu knjigu u ruke pokazuje da sd 
probudila naša duša. A ako čovjek ne zadavi svoju dušu pijan- 
čevanjem, tjelesnim zabavama i užicima, probudit će se u nje- 
mu i njegova besmrtna duša sa svojim zahtjevima. Koliki kažu 
da ne znaju da im je nedjelja nedjelja ako ne budu u crkvi. 

Tu se najbolje vidi kako nedjeljni počinak pogoduje duši .da 
počne živjeti svojim životom. 

Još jednu visoku svijest budi nedjeljni počinak u čovjeku. 
To je svijest da je pod vodstvom Božje providnosti. Osjeti da 
nije prepušten samo vlastitoj brizi nego da za njega vodi brigu 
i svemoguća Božja ruka. 

Lijepo je to Bog pokazao već svojem narodu na putu kroz 
pustinju. Bog je u pustinji hranio svoj narod manom koja je 
padala s neba. Narod je trebao samo skupiti, samljeti i imao 
je gotovo brašno. No ta je mana padala svakoga dana i treba- 
lo je svaki dan nakupiti samo za jedan dan. Što bi se više od 
toga skupilo, ucrvalo bi se. Bilo je, međutim, ipak jedna iz- 
nimka. Bog je rekao narodu da u petak nagrabi dvostruku mje- 
ru. U subotu neće ništa naći u polju. U subotu valja počivati. 
Ali se zato mana tog dana nije ucrvala. Hrana mane ostala je 
svježa i u subotu. 

Tako je Bog čudesno pokazao kako se brine za onoga koji 
izvršuje njegovu zapovijed o subotnom počinku. A zar. mislite 
da u Novom zavjetu on zaboravlja na čovjeka? Ako se brinuo 
za svoje sluge u Starom zavjetu, koliko će se više brinuti za 
svoju djecu! : 

Naš je nedjeljni počinak ispovijest naše vjere: Bog se bri- 
ne za nas, za svoju djecu. Koliko manje mi svojim radom na- 
činimo, toliko on više učini svojim blagoslovom. I to je dubo- 
ki smisao nedjeljnog počinka. 

koko 

A taj počinak donosi u čovječju dušu još i svijest da smo 
ne samo čovječja bića nego i nebeska bića. 

Prema poslanici Hebrejima židovski subotnji počinak bio je 
slika i sjena nebeskog počinka na nebu. Tako nam, evo, i naš 
nedjeljni počinak dočarava u slici mir i počinak duše u krilu 
svojega Boga. Pokoj vječni daruj im, Gospodine! Tako kličemo 
za duše u čistilištu. A to kao da tražimo i svojim nedjeljnim po- 
činkom. Baš zato se u nedjeljnom počinku osjećamo kao ne- 
beska bića koja su određena da uđu u svoj vječni počinak i 
kao da ga već na zemlji pomalo kušaju. A 

koko 

Sve su to lijepi i sveti razlozi nedjeljnog počinka. Ali je 
glavni razlog tog počinka bliži i jednostavniji. 

Kod jednog crnačkog plemena u centralnoj Africi postoji 
lijepa priča. Životinje je jednom uhvatila velika zavist: Ljudi 
imaju svetkovine, a one ih nemaju. Zato održe vijeće da se po- 
savjetuju kako bi i one mogle imati svetkovine, i što bi za to 
bilo potrebno. Paun odmah izađe sa svojom idejom: Kad lju- 
di svetkuju, oblače se u svečanu mošnju. Treba dakle imati sve- 

čanu nošnju, pa ćemo imati svetkovine. Svinja nije bila za to. 
Ona je rekla: kad ljudi svetkuju, imaju bolji ručak. To je glav- 
na stvar za svetkovanje. Magarac, međutim, načini drukčiji pri- 
jedlog: Kad ljudi svetkuju, tad oni počivaju i ne rade. U nera- 
du će biti naše svetkovanje. No Crnci se nasmijaše: — Glupe 
životinje ne znaju da nemaju svetkovine jer ne mogu govoriti 
s Velikim Duhom. 

U toj je crnačkoj legendi divno prikazan najdublji i naj- 
glavniji razlog nedjeljnog počinka koji je duša svetkovanja. Zaš- 
to je dakle određeno da u nedjelje i blagdane počivamo od tje- 
lesnih poslova? Prije svega zato da možemo razgovarati s Bo- 
gom, da imamo vremena za Božju službu. 

Nedjelja je Božji dan. I čovjek ga mora dati Bogu. Prije 
svega da prisustvuje svetoj misi, a po mogućnosti i propovijedi. 


«Nedjelja je Božji dan i kod kuće da čovjek uzme u ruke krš- 


ćansko štivo i time posveti taj dan Bogu. Nedjelja je Božji 
dan. Zato je to dan kad pravi kršćanin uzme vremena da posje- 
ti kojeg bolesnika, da se za njega pobrine i učini koje milo« 
srdno djelo. To je prava pobožnost, kaže sveti Jakob: zauzimati 
se za sirote i udovice u njihovoj nevolji. To je nedjeljna Božja 
služba. 

Ako kršćanin želi izvršiti svu tu službu Božju, tad mu je 
jedan dan gotovo i prekratak. Pa tko želi izvršiti tu Božju služ- 
bu, neće imati vremena za težačke poslove. Zato je određen 
nedjeljni počinak u Crkvi. 

Ako budemo na ovaj način shvatili svoj nedjeljni počinak 
neće nam biti teško izvršiti crkvenu zapovijed o tom počinku. 
Ali tada ga nećemo ni vršiti samo izvanjski bez duše. Taj će 
počinak biti doista priprava za vječnu Božju službu u nebeskom 
počinku. Amen. 

Varaždin, 1961. 


10. nedjelja kroz godinu B- 
OPSJEDNUTI 


Pregled: I danas postoje opsjednuća. To su napose 
svekri i svekrve zatirači djece: 
kao napasnici, 
kao mrzitelji djece, 
kao ubojice, 
kao nepopravljivci, 


U današnjem se svanđelju susrećemo s jednom činjenicom 
koja je bila česta u vrijeme Isusovo na zemlji. Susrećemo se 
sa činjenicom opsjednutih. Iz takvih opsjednutih, a to znači 

ljudi u koje je ušao sam nečisti duh, zaposjeo ih i držao u svo- 
joj vlasti u njihovu tijelu, Isus je istjerivao tog nečistog duha. 
Današnje nam evanđelje spominje klevetu židovskih pismozna- 
naca da Isus istjeruje đavle jer je sam opsjednut od najvišeg 
đavla, Belzebula. 

Današnji kršćani ne mogu više pravo shvatiti ovo evanđe- 
lje, kao što uopće evanđeosko pripovijedanje o opsjednutima 
jer su danas opsjednuća vrlo rijetka pojava među ljudima. U 
stara su vremena opsjednuća bila redovita pojava. Dok 'se svi- 
jetom nije razglasilo Isusovo ime i dok na svijetu nije postav- 
ljen Kristov križ, đavao se smatrao gospodarom i poglavicom 
svijeta, a ljude svojim robovima. Po opsjednuću je to sotona i 
izvanjski pokazivao. U današnja, međutim, vremena đavao ima 
rijetko toliko drskosti da se ovako javno pokaže. Zato i za 
mnoge kršćane opsjednuća su nečuvena stvar koju mogu jedva 
i vjerovati. 

DJE BE 

Otvorena su opsjednuća doista danas rijetka stvar, iako se 
pojedinačno tu i tamo jave. Ali ako malo bolje otvorimo oči 
i među nama kršćanima ima pravih i istinskih, iako prikrivenih 
opsjednuća. Ima kršćana koji sotoni dopuštaju da u njih uđe 
i da s njima posvema zagospodari. 

Ima raznih vrsti takvih opsjednuća. Dosta je da spomene- 
mo samo jedno đavolsko opsjednuće koje se danas raširilo me- 
đu našim kršćanskim narodom. To je opsjednuće koje susreće- 
mo u mnogim našim kućama u kojima malazimo osobe koje su 
kao živi đavoli jer je u njima pakleni duh. On u njima živi. 
Iz njih govori. Iz njih djeluje. One su mjegovo pravo pakleno 
oruđe. Trebam li vam li tumačiti koje su te osobe, opsjednute 
od sotone? To su neke svekrve ili svekri u našim obiteljima. 

Ne govorim ovdje o svekrvama i svekrima koji prave raz- 
dor i neslogu između muža i žene, između svog sina i snahe. 
Ne govorim ni o onim svekrvama i svekrima koji idu dotle da 
žele posvema uništiti brak svoga sina i snahe. A to jednako vri- 
jedi za punicu i tasta obzirom na svoje kćeri i zetove. I u tak- 
vim je svekrvama i svekrima odnosno tastima i punicama pravi 
sotona. Isus je, naime, rekao: Blaženi mirotvorci jer će se zva- 
ti sinovima Božjim. A što bi onda rekao za one koji stvaraju 
razdor i neslogu, koji su čak uzročnici rastava u božanskim za- 
jednicama ljubavi, što bi rekao nego: Prokleti jer će se zvati 
sinovima đavolskim? Ali o tim opsjednutima svekrima i svekr- 
vama ovdje ne kanim govoriti. 

Ovdje govorim o svekrima i svekrvama u kojima viri up- 
ravo iz srca kroz oči ii jezik sotona. To su svekrve i svekri koji 
su si postavili kao zadaću da budu zatirači djece svoje snahe. 

Danas ima mnogo pobačaja, a još više čuvanja djece. Ima 

mnogo žena i majki koje su same krive tim svojim grijesima. 
Ima ih koje to čine neprisiljene ni od koga, iz svoje vlastite 
pobude i inicijative. One nose svoj grijeh na svojoj vlastitoj 
duši. One su same đavoli koji ih je odveo u grijeh. 

Ali ima bezbroj mladih majki koje bi veselo i drage volje 
donijele djecu na svijet, koje bi rado poklonile Bogu svoju dje- 
cu. Ali kraj njih stoji kao zloduh i kao pakleni zmaj njihova 
svekrva il svekar. Na 'njih reže i laju. Na njima oštre svoje 
zmajevske zube a često gnizu do u samo srce. — Ti krmačo 
zar. ćeš samo rađati djecu? Zar sam te zato u kuću uzela da 
kotiš i uništavaš moje imanje? Ni dan mi moć ne daju mira jad- 
nim mladim ženama dok ne izvedu svoj pakleni zanat, dok ne 
unište dijete ili dok ne oduzmu volju svojim snahama da imaju 
djecu. Takvi svekri i svekrve imaju na duši nebrojeno nerođe- 
ne djece u našim kućama. 

To su opsjednuti. To su opsjednute u našim kućama. To 
su osobe u kojima živi i djeluje sam pakleni duh ili sotona. 

KoOkoOk 

Možda vam to trebam dokazivati? Možda ne vidite na prvi 
pogled da imate posla s đavolom? Kad me biste ni po čemu u 
tim svekrvama i svekrima prepoznali đavla, prepoznajete ga po 
tome što su oni napasnici. 

Biti napasnik, drugoga vući u grijeh i propast — to je pra- 
vi đavolski posao. Već na početku svijeta, čitamo, kako je zmaj 
povukao s meba trećinu zvijezda. Sotona je zaveo sa sobom u 
bunu protiv Boga trećinu anđela. A kad je Bog stvorio čovjeka 
evo odmah i zmije da zavede Evu i s njom Adama te pogaze 
Božju zapovijed i srnu u grijeh i propast! Što više, i kad je 
sam Sin Božji pošao na svoje veliko djelo spasenje i zaputio 
se u pustinju, sotona ne oklijeva da mu se približi ne bi li ga 
strovalio .paklenim padom. To je zanat sotone! On je napasnik. 
On mami čovjeka u grijeh i propast. No kad slušate pojedine 
svekrve i svekre kako svoje snahe ne samo da uče grijehu nego 
i nagovaraju na grijeh, kako ih neprestano upravo guraju, pa 
čak i sile u grijeh, i to ne kakav mali i laki grijeh nego u gri- 
jehe koji su za njih same propast, a za njihovu još nerođenu 
djecu i smrt — što ćete reći nego se zapitati: Pa tko su ti svekri 
i svekrve? Da li su to ljudi ili đavoli iz pakla? Ako nisu đavoli 
a ono su barem u njima đavoli. I to ne obični đavoli nego naj- 
gori đavoli. Prve je ljude sotona samo mamio u grijeh. Isto 
je učinio kod Isusa Krista. Nagovarao ga je na grijeh. U jed- 
nom i drugom slučaju sotona je došao kao u rukavicama, kao 
uljudan i fin gospodin koji na lijep način želi čovjeka namamiti 
da se sam odluči u svoju propast. No svekrve i svekri mnogo pu- 
ta ne dolaze ni u kakvim rukavicama nego s pravim toljagama 
u ruci. Mnogo puta bi oni bili spremni i uništiti svoje snahe 

ako se ne bi pokorile njihovim nasiljima i prijetnjama. — Ubit 
ću te ako ne ubiješ dijete! Ubit ću te ako rodiš još koje dijete! 
Tako oni dan i noć viču i kao paklenom silom tjeraju jadne 
snahe u svoj vlastiti pakao. Nisu li te svekrve ili svekri gori 
od samih đavola? I đavao im može zavidjeti da su ga nadvisili 


u njegovoj đavolštini. 
ko OK 

Drugi znak đavolskog opsjednuća u tim svekrvama ili sve- 
krima sama je njihova mržnja na djecu. Jedna od osnovnih raz- 
lika između Boga i sotone stoji u tome što Bog ljubi djecu, a 
sotona ih mrzi. ' 

U svakom djetetu kao da Bog gleda svog jedinorođenog 
Sina koji mu je omilio kao betlehemsko djetešce. Nije Isus bez 
temelja rekao: Tko prima jedno od ovih malih, mene prima i 
što god ste učinili jednome od moje najmanje braće, meni ste 
učinili. Isus uvijek govori o malenima. Maleni su bili upravo u 
sredini njegova srca. — Pustite malene i ne branite im da dođu 
k meni — tako je kliknulo srce koje je ljubilo sve ljude, ali naj- 
više malenu djecu. Tu je dječicu privijao k svojemu srcu, grlio 
ih i ljubio, kako piše evanđelje. Ljubav prema djeci — to je 
dakle nešto božansko. 

No baš zato je mržnja na djecu nešto đavolsko. U malenoj 
su djeci ljudi uvijek gledali anđele. Sam Isus opominje da ne 
sablaznimo djecu jer njihovi anđeli gledaju lice Oca nebeskoga. 
Anđeli su kao pravo društvo malene dječice. Sotonsko oko to 
dobro vidi i zato kao što je vodio na nebu rat protiv dobrih 
anđela, na poseban način naviješta rat njihovim predstavnicima 
na zemlji. Naviješta rat malenoj djeci. 

Po djeci se ujedno i širi kraljevstvo Božje. Bog je stvorio 
dječje duše da se napuni nebo, pa da zauzmu mjesta palih an- 
đela na nebu. To je opet nešto što tjera sotonu u bijes. Ne mo- 
že iz zavisti vidjeti onoga koji bi mogao biti sretan na nebu. 
Ako su Židovi iz zavisti dali ubiti samoga Isusa, koje čudo da 
bi sotona iz svoje paklene zavisti najvolio uništiti svu ljudsku 
djecu na zemlji? 

No u mržnji se na djecu pokazuje ipak najviše što je naj- 
prirodnije sotoni, a to je zloba i pakost. Čovječje srce može 
mrziti samo ono što je nešto krivo i dužno. Đavolsko srce, me- 
đutim, mrzi prije svega ono što nije ništa krivo ni dužno. Mr- 
ziti nevinost — to je paklena zloba. A baš se tu pokazuje kako 
je nešto đavolsko kad čovjek mrzi nevino i nedužno dijete ko- 
je nije krivo ni što je živo. Kad dakle vidimo kako svekrve i 
svekri progone kao sami đavoli nedužnu nerođenu dječicu, što 
možemo drugo reći: Imamo posla s đavlom? i 

ko 


Kad se još sjetimo da se kod svega toga ne radi redovno 

samo 's nezačetom djecom nego sa začetom, da se ne radi sa- 
mo o sprečavanju začeća nego i o ubijanju žive djece, tad nam 
postaje kao sunce jasno s kime imamo posla, da imamo po- 
sla s pravim đavolima. 

Kad su Židovi radili o glavi Isusu, rekao im je: Vi gleda- 
te da me ubijete, čovjeka koji sam vam govorio.istinu, koji dak- 
le nisam ništa kriv. Vi činite djela svojega oca. Đavao je vaš 
otac i hoćete činiti želje svojega oca. On je bio ubojica ljudi od 
početka. Čovjek ubojica sin je dakle đavla koji je prvi ubojica 
i početnik smrti. A to na poseban način vrijedi za ubojicu ne- 
vinog djeteta. 

I Tko dakle govori iz svekrva i svekara, tko viče iz njih kad 
tjeraju snahe u krvavi pakleni zanat. ubijanja nedužne djece? To 
je onaj isti đavao koji je donio smrt na svijet već u raju ze- 
maljskom. Smrt je slika vječne smrti. Miris krvi nedužno proli- 
vene miris je paklene zlobe. Već je u davnini sotona tražio kr- 
vave žrtve ljudske djece. To je bio vrhunac štovanja sotone 
Spomenuti svekri i svekrve žele biti svećenici i svećenice soto- 
ne da mu prikazuju najmilije mu žrtve: Djecu svojih snaha 
Pa ako je kršćanski svećenik drugi Krist, što je onda taj s0- 
tonski svećenik ili svećenica nego drugi sotona? 

:' Trebam li vam onda još dokazivati kako i danas đavli ho- 
daju svijetom, kako 'i danas među nama ima opsjednutih od 
đavola? Važnije je da molimo Krista da iz kršćanskih duša is- 
tjera đavle koji su ih u tolikom broju opsjeli. 

KLE MJ 

Ali nažalost čini se. da se u tim opsjednutima nije nastanio 
samo jedan đavao nego da je uzeo sa sobom drugih sedam đa- 
vola da budu jači i da se ne dadu iz njih. Rijetko se kada do- 
godi ili gotovo nikada da bi takve svekrve ili svekri koji su če- 
sto krivi za mnoga ubojstva u svojoj kući, koji dakle imaju na 
duši mnogu neđužnu krv dječice, da bi oni na svetoj ispovijedi 
to priznali ili ispovijedili. Đavao se ne da iz njihove duše. On 
ih je toliko opsjeo da ih je oslijepio i oglušio. Postaju nijemi 
(a pa Punih raj Ubiti dijete, biti krivima smrti djece za 
: ' ida E ae 
: e zd SM ao sitnica naa koje mogu prijeći kao preko uboj- 
. . Molimo dakle Isusa da po sili svoje presvete nedužne kr- 
Vi istjera te tvrdokorne đavole iz naših kuća da ne nose u njih 
krivnju nedužno prolivene krvi. Amen. I 


Karlovac, 1969, 
1. nedjelja Korizme B 


BORAC PROTIV SOTONE 

: us je borac protiv sotone 
dk aništavajući njegove sile kojima vlada: 
laž, 
smrt, 
grijeh. 
Uništimo ih i mi! 


Ima slikarskih umjetnika koji će olovkom ili eek king 
par crta ili poteza i njihova je slika gotova. Nije to, a. 
tova izrađena slika. Ali je prekrasna skica koji nam do 

ili et u svoj njegovoj punim. ' Mr. 
DIE Nit. slično et danas doživjeti dok .smo ..: 
sveto evanđelje. Sveti je Marko upravo te vrsti slikara. . 
svom evanđelju .redovno ne izrađuje u sitnice Pee io A 
Kao da povuče samo par crta 1 njegov je prikaz gotov. akan 
navikao čitati ili slušati druge evanđeliste koji opisuju | hi 
boravak u pustinji, njegovu kušnju sa strane omiiko i = o 
upravo snebiti slušajući svetog Marka o istom a me z 
pet kratkih rečenica zbija hod tu povijest. Dolje gore, & 
jeinj je slika gotova! KA ri 
ED, ki sreli Marko u svojih pet rečenica naglasuje e je 
bitno: Duh Sveti je odveo Isusa u pustinju 1 tamo ga je kuš 
sotona. Isus je otišao u pustinju na boj protiv sotone. 4 

Već sam odlazak u pustinju bio je Isusov. izazov me ze 
stinja je, naime, oduvijek bila smatrana područjem v i A 
ne. Sam Isus govori kako nečisti duh kad iziđe iz čovjeka, .. 
bezvodnim krajevima. Pustinja kao da najviše e doveo .. e 
i praznini koja je u samome duhu e od Bog 

Og ii je jedina punina svakoga ' 1 
S g že KE ika iaai Duhom Svetim koraknuo u ro 
nju, učinio je to da pokaže kako je došao u boj hana 1 
Zato i lijepo kaže drugi evanđelista: Odveo ga je Du , mis < 
Duh Sveti, u pustinju da ga i e Tim samim što je p 
Š inju htio je započeti boj s đavlom. 
i Tako ind Pe Sd net s početku svoga nastupa na > 
jetu pokazao jedan od. prvotnih smisala svog dolaska na di 
jedan od prvih zadataka koje je imao izvesti na svijetu, diska d 
da u boju protiv sotone svlada i uništi njegovu vlast Z j 
dima i otkupivši ljude iz sotonskog ropstva izvede ih ispod tam- 


ne vlasti u svijetlo svoje kraljevstvo. 
ko 


Znate kojim je silama sotona držao ljude u svojoj vlasti. 
Znadete temelje sotonskog kraljevstva na zemlji. Prvi je taj 


temelj bio njegova laž. s 
Laž se nastanila od početka u biću sotone. Oholost po ko- 


joj se mislio uspeti na Božje prijestolje i biti jednak Svevišnje- 

mu i nije drugo nego bitna laž koja je zaposjela sotonsko biće. 
Svaka je oholost u sebi laž, a Luciferova je oholost vrhunac 
laži. 

Nije čvrsto stajao u istini jer u njemu nema istine — govori 
Isus. Kad zato govori laž, govori svoje vlastito jer je lažac i 
otac laži. Laž je kao jezgra njegova bića. Zato je i zmija svojom 
lukavštinom najbolje odgovarala da predstavi njegovo biće. A 
zato se sotona i naziva duhom tame. Svaka je istina svjetlost 
jer je ona ono što jest. A laž je tama jer je ono što nije. . 

No zato sotona voli loviti u noći. On je gospodar. tamo 
gdje može unijeti laž i njezinu tamu. Zato i upotrebljava laž 
kao prvo svoje oružje za osvajanje svoje vlasti. Ona je sila nje- 
gova kraljevstva. Kao što ribič stavi na svoju udicu lažnu muhu 
ili lažnu ribicu, pa kad luda riba proguta taj varavi mamac, 
ona je postala plijenom ribiča, tako i pakleni ribič hvata lude 
ribe na svoj mamac laži. Tko dade da mu sotona napuni pamet 
lažima, progutao je paklenu udicu i već je sotonin rob. S oruž- 
jem laži navalio je sotona već na prve ljude: — Bit ćete kao 
bogovi! Bog vas vara kad vam prijeti smrću. Tako sotona pred 
Evom okreće samu Božju istinu u svoju laž. Pa i još danas so- 
tona je kadar iz samoga Svetoga pisma stvoriti svoju laž da uh- 
vati čovjeka. To je pokušao kod samoga Isusa Krista u kušnji 
u pustinji. Mislio ga tako osvojiti kako je osvojio čovječanstvo. 

Razumijete li onda zašto je Isus započeo svoj boj protiv so- 
tone upravo raspršujući tamu njegovih laži. Drugi evađelisti go- 
vore o tome kako je Isus u samom kušanju u pustinji smrvio 
sotonine laži. No to je bio samo predznak onoga što nam govo- 
Ti sveti Marko u današnjem evanđelju. Odmah poslije svoga 
boravka u pustinji Isus je pošao u Galileju, kaže sveti Marko, 
i propovijedao je Božje evanđelje. Tri je godine Isus sijao Bož- 
ju riječ da uništi sotonski kukolj laži i zabluda. Tri je godine Isus 
Božjom riječju evanđelja svijetlio svijetu da uništi paklenu ta- 
mu sotonskih laži. To je bio kao početak Isusova boja sa du- 
hom tame i laži. To je početak njegove pobjede nad sotonom. 

koko 

No sotona ima i drugu svoju silu kojom drži u vlasti i 
pokornosti čovječanstvo. On je, naime, poslao na svijet svoga 
saveznika da mu pokori svijet i podvrgne ga njegovoj vlasti. A 
taj je sotonin saveznik smrt. 

Sotona je donio smrt na svijet, kako govori Pismo. A sa 
smrću je donio strah od smrti. Baš tim je strahom podvrgnuo 
svojoj vlasti cijeli svijet, kako to govori poslanica Hebrejima. 
Što sve nije kadar učiniti čovjek od straha pred smrću! Kao što 

ljudi drže strahom u pokornosti divlje Životinje i same zvijeri, 
tako sotona drži čovječanstvo u svojoj pokornosti strahom od 
smrti. 

A da može zatjerati do kraja strah u kosti čovjeku da mu 
bude potpunim robom, sotona je unio smrt ne samo u tjelesa 
ljudi nego i u same njihove pameti. On je čovjeka uvjerio da po- 
slije smrti nema ništa. Smrt je svršetak svega. Smrt je konačna 
smrt, posvemašnja smrt za čovjeka. Ta vjera u smrt, potpunu 
smrt u smrti jedan je od najjačih aduta o sotoninoj igri s čov- 
jekom. Kad čovjek više ne vjeruje u život poslije smrti, od je 
izručen upravo na milost i nemilost sotoni. Postaje kao miš 
koji više nema rupe kroz koju bi pobjegao mački. Vjernici u 
smrt najpokorniji su robovi sotoni. 

No' baš zato je Krist došao na svijet da ne samo svojom ri- 
ječju istine pobijedi duha laži, i ako je i sama njegova riječ 
bila ujedno i pobjeda nad smrću. On je i djelotvorno želio 
uništiti sotonino oružje smrti. Zato je sam pošao u smrt. Bora- 
vak u pustinji bio je upravo predigra koja je imala predočiti 
taj konačni Isusov boj sa sotoninom silom smrti. Pustinja je 
pravi simbol smrti: Ona je kao prava grobnica. Pa kad se Krist 
u pustinji uhvatio u koštac sa sotonom, htio je dočarati kako 
će se s njime uhvatiti u koštac samom svojom smrću. A baš je 
smrt bila najveća Kristova pobjeda nad.sotonom. 

Smrću je Krist pobijedio onoga koji ima vlast nad smrću 
to jest đavla, kako to piše poslanica Hebrejima. Smrću je oslo- 
bodio sve 'koji cio život bijahu podvrgnuti ropstvu strahom od 
smrti. Krist je upravo svojom smrću ušao u život. Uskrsnuće 
je bilo kao posljedica smrti. Smrt je time prestala imati silu 
nad ljudskim pametima. Vjera u smrt bila je uništena činjeni- 
com. života iz smrti. Smrt je Kristova postala i lijekom protiv 
smrti. Ona je postala cjepivo života za sve koji s Kristom umi- 
ru u smrti. Na taj način sva sila smrti kojom je sotona vladao 
uništena je životom Kristova uskrsnuća koje je izišlo iz njego- 
ve smrti. I to je pobjeda Krista nad sotonom. 

id "g * oK 

No sotona ima i treće; i to najjače oružje i silu da pod- 
vrgne svijet svojoj vlasti. Oružje je to grijeha. I laž i smrt za- 
robljuju čovjeka pod sotonsku vlast samo na izvanjski način. 
Ropstvo po grijehu ulazi u najdublju dubinu čovjekove duše. 
Grijeh je sotonina pobjeda nad jezgrom čovjekova bića, a to 
je čovjekova slobodma volja. Čovjek se u. toj svojoj jezgri dra- 
govoljno podvrgne sotoni i dade mu se da ga sveže. A tada čo- 
vjek više nema svoje sile kojom bi se oslobodio od sotonskog 
ropstva. Po grijehu čovjek postaje robom i uznikom sotone sa- 
mo po sebi za čitavu vječnost. i 

Isus je, međutim, i tu pronašao način da čovjeka sapeta i 
tim samim paklenim lancima oslobodi od  paklenog ropstva. 
Krist je našao put do pobjede na sotonom koji je svezao čovje- 
ka tim paklenim lancima. On se, naime, povezao s čovječanstvom 

grešnikom. Sebe je učinio glavom čovječanstva. Pa kad čovje- 
čanstvo nije samo imalo snage da rastrgne sotonske lance gri- 
jeha, učinio je to Krist kao njegova glava. Što nije mogla Čo- 
vječja slabost u sebi, učinila je to božanska sila u njezinoj gla- 
vi. 
Već u današnjem evanđelju Isus poziva svijet: Obratite se 
il: činite pokoru. Drugim riječima on dovikuje grešnicima: I za 
vas postoji put da se vratite iz ropstva grijeha. Ja vam dajem 
snagu pobjede nad grijehom i zato i nad sotonom. Uključite se 
vjerom u mene kao svoju glavu: Vjerujte evanđelju, i primit 
ćete od mene snagu pobjede nad sotonom. To je vrhunska po- 
bjeda Krista nad sotonom. 
koko 

Nakon svih ovih Kristovih pobjeda nad sotonom, ne bi li 
bilo žalosno kad bi itko od nas ostao stenjati u ropstvu sotone? 
Sam je Krist rekao: Evo sad će poglavica ovoga svijeta biti iz- 
bačen iz svijeta. Ne bi li onda bilo žalosno da ne bude izbačen 
niti iz same Crkve, odnosno iz članova te Crkve? Na pogled Kri- 
sta borca i pobjednika nad sotonom smijemo li nešto takvo do- 
pustiti? 

Odstranimo dakle 'sotoninu laž! Ne dopustimo da nas osvoje 
zablude pa da po njima postanemo robovi sotone! Istina će.vas 
osloboditi! 

Ne dopustimo niti da nas.zarobi strah od smrti! Ne bojte 
se, ja sam pobijedio. svijet! Uskliknuo je Isus. Krist je pobi- 
jedio smrt. Žalostan je kršćanin koji se nakon Kristove smrti 
koja je svršila uskrsnućem još boji i strepi pred smrću. 

No iznad svega ne dajmo da grijeh vlada nad našim duša- 
ma! Ne dajmo se živi u paklenu tamnicu! Obratimo se dakle 
i činimo pokoru! Vrijeme Korizme i za nas mora biti vrijeme 
Kristove pobjede nad grijehom. Ta pobjeda nad grijehom — to 
je pobjeda Kristove smrti i uskrsnuća, a to je pobjeda svete 
uskrsne ispovijedi i pričesti. 

Pođimo dakle s Kristom u pustinju da pobijedimo sotonu! 
Amen. : > 

Slavonski Brod, 1971. 


2. nedjelja Korizme B 
VISOKA GORA 


Pregled: Isus voli bregove 
jer \su ga sjećali na izlazak od Oca, 
jer su ga sjećali svrhe za koju je došao 
na svijet da diže čovječanstvo u'visine 
čovještva, 

božanstva, 
savršenstva. 
Imamo li težnju za visinama? 


Današnje je evanđelje evanđelje Isusova preobraženja. Kad 
je Isus htio svojim izabranim apostolima pokazati svoju božan- 
sku slavu u tijelu kakvu će imati kod svog drugog dolaska, po- 
veo ih je sa sobom na samo i tamo im se pokazao u slavi. Po- 
kazao im je svoje božansko lice. Pokazao im je lice preobraženo 
slavom. 

No ima jedna značajna pojedinost kod tog preobraženja. 
Evanđelje govori ne samo da je Isus poveo izabrane apostole 
nasamo, nego da ih je poveo na visoku goru. Isus je htio da 
se njegovo preobraženje zbude na visokoj gori. Visoka je go- 
ra imala biti mjesto Kristova preobraženja. 

A to nije jedini događaj u kojem je Isus povezao goru ili 
uzvisinu sa svojim životom. Sam Nazaret u kojem je htio sići 
s neba na zemlju bio je sazdan na strmom brijegu. O tome go- 
vori i evanđelje kad govori kako su ga s brijega htjeli strmogla- 
viti njegovi sugrađani. A čim se Isus začeo u utrobi svoje maj- 
ke, nju je upravo potjerao u judejsko gorje. Marija je, kaže 
evanđelje, poletjela u judejske gore u pohod svojoj rođakinji 
Elizabeti. Čim se spustio iz nebeskih visina, kao da je odmah 
zaželio i zemaljske visine. Kad je opet počeo svoj javni život, 
kaže evanđelje, povukao se u pustinju gdje je među zvijerima 
proveo četrdeset dana. Ta pustinja nije bila neka ravnica nego 
gorje s pećinama i spiljama. Za vrijeme svog javnog života, ka- 
ko govori evanđelje, Isus se često povlačio na bregove i gore 
da tamo u samoći moli. I svoj je prvi nastupni govor, najzna- 
menitiji govor održao na gori. To je tako zvani Govor na gori. 
A njegov je put neprestano smjerao prema Jeruzalemu, gradu 
na gori. Na gori je imao i svršiti svoj život, još na uzvisini nad 
Jeruzalemom, na brežuljku Kalvariji. Poslije uskrsnuća pozvao je 
cijeli zbor svojih učenika u Galileju na goru koju im je odre- 
dio da im se zajednički ukaže i s njima oprosti na zemlji. Te 
konačno, kad je imao uzići na nebo, opet vodi i svoje jeruza 
lemske učenike na Maslinsku goru da se s te gore digne u visi- 
ne neba. j 

Tako je Isus od prvog časa zemaljskog života pa do po- 
sljednjeg ostao vjeran svojoj posebnoj ljubavi prema visinama, 
bregovima i gorama. Koje dakle čudo da je i svoje preobraže- 
nje htio pokazati također na gori, na visokoj gori? 

KORO 

No što je Isusa toliko vuklo prema visinama i bregovima? 
Zašto su ga visine i bregovi toliko privlačili? Odgovor nam se 
sam od sebe nameće. Ta on je kamen odvaljen s visoka brije- 

ga, kako bi rekao prorok Danijel! On je Sin Božji koji je do- 
šao na ovaj svijet. Iz božanskih wisina, sa vječnih bregova spu- 
stio se u nizine naše zemlje. Već kao Bog izišao je od Oca. 
Koje onda čudo da stremi prema visinama? Otac ga vuče k se- 
bi u svoje visine. Bregovi i visine na zemlji bili su za Isusa sa- 
mo slike njegova Oca od kojeg je izišao i došao na svijet. Za- 
to su ga i privlačili k sebi jer ga je Otac vukao u svoje krilo. 
ko*o# 


A bio je i drugi razlog zbog kojeg su Isusa privlačile visi- 
ne i bregovi. U visinama je i bregovima gledao svoj veliki za- 
datak i svoje djelo na svijetu. On je došao na svijet da čovje- 
čanstvo digne u visine, da čovječanstvo ponese prema vječnim 
bregovima. 

Bog je, naime, stvorio čovjeka kao visoku planinu časti i 
dostojanstva. Čovjek stvoren na sliku i priliku Božju uzdignut 
je visoko iznad svih stvorenja svijeta. Svojim je umom uzdig- 
nut nad životinje, a još više svojim nutarnjim određenjem ili 
težnjom za neizmjernim, a to znači Bogom. Ta težnja za Bogom 
kao da je u ljudskoj duši vrhunac kojim se čovjek dotiče samo- 
ga neba. g 

No iz tih je visina čovjek pao u najdublje dubine po svoje- 
mu grijehu. Po grijehu čovjek kao da prestaje biti čovjekom. 
Svaki je, naime, grijeh prava ludost. Čovjek mora izgubiti pa- 
met da sagriješi. On se pretvara kao u neku nerazumnu živo- 
tinju ili barem u luđaka koji nema pameti. Tako gubi prvi znak 
svojega čovještva. 

A grijehom ubija i samu jezgru svoga čovještva. Ubija tež- 
nju svoje duše za Bogom, za neizmjernim dobrom. Po toj tež- 
nji čovjeka ne može ništa zasititi na ovome svijetu osim neiz- 
mjernog Boga. A grijehom traži svoje zasićenje u ograničenom 
dobru. Tako se odriče svoje težnje za neizmjernim. Time pada 
ispod časti i dostojanstva svoga čovještva. Kao da prestaje biti 
čovjek. 

To su dubine grijeha u koje je čovjek pao po grijehu. Krist 
je došao na svijet da čovjeka digne iz grijeha i zato iz dubina 
i ponese u visine čovječjeg dostojanstva u kojem je stvoren. 

koko ' 

Ali Kristov zadatak na svijetu nije stao kod samog uzdig- 
nuća čovjeka u visine čovječjeg dostojanstva. Već kod samog 
stvaranja Bog je čovjeka uzdigao iznad njegova čovještva. Čo- 
vještvo je bilo za Boga još kao niski brežuljak prema božan- 
skim planinama do kojih je nakanio uzdići čovjeka. Čovjeku je 
dao božansko dostojanstvo. Kao dijete Božje čovjek je na neki 
način postao kao Bog. 

Kad je čovjek grijehom pao sa svojeg čovječjeg dostojan- 
stva, još je više pao sa tog božanskog dostojanstva. A što tko 


71 


s višeg padne, to i dublje padne. Kad je pao s visina čovještva, 
pao je u društvo životinja. Ali kad je pao s visina božanstva, 
pao je u društvo đavola. Pao je u paklene dubine. 

Krist je došao na svijet u prvom redu baš zato da čovjeka 
digne iz tih paklenih dubina natrag u božanske visine, Već je 
samom svojom riječju čovjeka ponio prema božanskim visina- 
ma. Ali iznad svega svojom milošću kao božanskim životom on 
je digao čovjeka prema samome Bogu. Baš zato je poslao svo- 
jega Duha. Na početku svijeta Duh je lebdeći nad vodama, iz- 
digao iz voda visoke planine. Tako i kod krsnih voda Duh u 
čovječjoj duši izdigne božanske planine, a to je svrhunaravno 
čovjekovo uzdignuće. To je plod Isusova dolaska na svijet. 

Kad je dakle Krist došao na svijet, osjećajući svoj zadatak 
da čovjeka ponese u visine, i sam je na neki način u svojoj du- 
ši širio krila da poleti u visine. Taj ga je zadatak vukao i pre- 
ma zemaljskim visinama, prema vrhuncima i bregovima. 

1 o 

Ali Kristovo je srce još nešto vuklo prema vrhuncima. To 
je srce bilo začeto Duhom Svetim. To je srce bilo pomazano 
Duhom Svetim. Zato je ono bilo i izravno zahvaćeno vihorom 
Duha Svetoga. Zato to srce nije znalo što je to niskost, što je 
to polovičnost, što je to osrednjost. Ono je letjelo prema savr- 
šenstvu, a to znači prema najvišem vrhuncu svih vrhunaca. 

Polovični ljudi kad stignu na kakav vrhunac, najvoljeli bi 
tamo stati i počinuti. Kao što je to učinio sveti Petar kod Isu- 
sova preobraženja. — Dobro nam je ovdje biti! Načinimo ovdje 
počivalište! Načinimo tri sjenice! Bio je to Petar koga još nije 
zahvatio vihor Duha Svetoga kao Isusa da ga nosi do najvišeg 
vrhunca. No Isusovo je srce bilo drukčije. — Ako vaša praved- 
nost ne bude veća od pravednosti farizeja i književnika, govori 
to srce, nećete ući u kraljevstvo nebesko. Budite savršeni kao 
što je savršen Otac vaš koji je na nebesima! A kad nalazi mla- 
dića koji mu se srcem dopao, on ga odmah želi povesti na vr- 
hunac: Ako hoćeš biti savršen. A čitav život čovjeka on sažima 
u najveću zapovijed: Ljubi Gospodina, Boga svojega, ali ne ka- 
ko mu bilo, nego svim srcem svojim, svom dušom svojom, svom 
pameti svojom, svom silom svojom. On ne želi da ljudsko srce 
u svojoj ljubavi ide samo do podnožja niti do prvog vrhunca. 
Ono u ljubavi prema Bogu mora poletjeti do najvišeg vrhunca: 
svim srcem svojim ljubiti. j 

To je Duh Isusa Krista. Taj je Duh nosio njega samoga pre- 
ma najvišem vrhuncu. Zato je htio sve sa sobom dignuti do 
toga najvišeg vrhunca. Zbog toga Duha Isus je toliko volio i 
zemaljske vrhunce kao slike vrhunca prema kojem je letio svo- 


jim Duhom. 
* Ao 

Nećemo li se ovdje zapitati: A imamo li i mi Kristova Du- 
ha? Da li i mi osjećamo poziv i polet prema visinama? Da li i 


\ naše srce vuče prema Božjim gorama? 


Možda bi se među nama našlo ljudi planinarskog duha ko- 
ji bi voljeli planinariti zemaljskim planinama. Ali nama treba 
Božjeg i Kristova planinarstva. Nama je potreban Kristov Duh 
koji vuče prema pravim vrhuncima. To su vrhunci čovještva. 
To su vrhunci božanskog života. To su vrhunci savršenstva. 

Ako u našim dušama bude toga planinarskog duha, Isus će 
nas povesti na svoju visoku goru i preobrazit će pred nama ne 
samo sebe nego i nas same zajedno. Na vrhuncima će se poka- 
zati Božje lice u nama. I to će biti predznak da spadamo na 
visine nebeske gore gdje je sazidan nebeski Jeruzalem. Amen. 

j Slavonski Brod, 1972. 


3. nedjelja Korizme .B 
ČAST BOŽJEGA HRAMA 


Pregled: Isus brani čast Božjega hrama. 
Božji hram nisu samo naše crkve nego i 
kršćanske duše, ali i 
kršćanska tjelesa: 
Kršćansko ije tijelo hram posvećen za Božju: 
službu 
dobrih djela, ali i 
svoje naravne službe rađanja 
kao službe ljubavi prema bližnjemu, 
kad službe ljubavi prema samome 
Bogu. 
Ne smijemo oskvrnuti te Božje ikuće. 


Današnje evanđelje pripovijeda poznatu zgodu o istjeriva- 
nju trgovaca iz hrama. Isus dolazi u Jeruzalem. Ulazi u hram 
i tu nalazi prodavače volova, ovaca i golubova te mjenjače no- 
vaca. U svetom gnjevu on splete bič iz užeta i istjera sve to iz 
hrama dovikujući: Ne pravite iz: kuće Oća mojega kuću trgo- 
vačku: 

Sveti Ivan daje i tumač tog svetog Isusova gnjeva, a to je 
Isusova revnost za čast Božje kuće: — Revnost za dom tvoj 
izjeda me, kako su rekli proroci. Isus nije mogao dopustiti ni 
najmanje oskvrnuće Božjega hrama i pogrdu njegove časti. 
Revnost za čast kuće Božje bila je prva strast Isusova srca. 
Samim je bičem pripravan tu čast braniti makar je bio blaga i 
krotka srca. 

kOR ok 

Ako je Isusu toliko bila na srcu čast starozavjetnog Bož- 
jeg hrama, koliko mu je više na srcu čast novozavjetnog hra- 
ma. U starozavjetnom je stanovao Bog samo slikovito. U našim 
crkvama stanuje stvarno pod prilikom kruha u presvetom oltar- 
skom sakramentu. Isus zato brani čast tih kuća Božjih. Isus 
je spreman i bičem obraniti čast naših crkava. 

Ali je dosta to samo spomenuti. Ima, naime, drugih Božjih 
hramova na koje je vrijedno oko svratiti i kojih čast je Isusu 
još više na srcu. Postoje naime hramovi koji nisu podignuti 
iz mrtvog nego iz živog kamenja. Lijepo piše sveti Petar: Do- 
pustite da se od vas samih kao živog kamenja sagradi duhov- 
na kuća. A sveti je Pavao neumoran da kršćane proglasuje Bož- 
jim hramom. — Mi smo hram Boga živoga. Krist je ugaoni ka- 
men, a na njemu cijela zgrada skupa povezana raste u sveti 
hram u Gospodinu. A Korinćanima piše: Ne znate li da ste 
hram Božji i da Duh Božji stanuje u vama? 

Ništa nije sigurnije od toga da kršćani ili jesu ili moraju 
biti Božji hram, Božja crkva, Božja kuća na zemlji. Na svetom 
je krstu Duh Sveti sazidao kao kostur te crkve, a cijeli je krš- 
ćanski život izgradnja i dovršenje kao i uređenje te crkve. Bog 
se sam na svetom krstu nastanio u nama kao u svojoj kući. 
A na svetoj pričesti još kao vidljivo dolazi u taj svoj dom. Pa 
dok ga čovjek ne izbaci, Bog ostaje u njemu. i 

Prvotno je duša taj hram Božji. Duša je, naime, sijelo mi- 
losti i ljubavi po kojima Bog dolazi u čovjeka. Ali sveti Pavao 
naglašuje da nije samo duša taj Božji hram. — Zar ne znate 


da je vaše tijelo hram Duha Svetoga koji stanuje u vama? Tako. 


on dovikuje Korinćanima. Po duši je dakle i samo tijelo Božji 
hram. Duša i tijelo toliko su spojeni da Bog stanujući u duši 
stanuje i u tijelu. 

ko *o#* 

Sad možemo razumjeti što znači današnje evanđelje za naš 
život. Onaj Isus koji je toliki revnitelj za čast Božjega hrama, 
koji je tako ljut osvetitelj oskvrnuća Božjega hrama, nije to 
samo obzirom na mrtve hramove i crkve. On je to još više ob- 
zirom na žive crkve u kojima Bog stanuje. Isus traži čast Božje- 
ga hrama kojega je Duh Sveti izgradio u našoj duši, ali i u 
našem tijelu. Tko razara hram Božji, njega će razoriti Bog jer 
svet je hram Božji, a taj ste vi. Tko pogrdi Božji hram u svo- 
joj duši, ali i u svojemu tijelu, taj sigurno pada u ruke Kri- 
stovu biču. : 

Dosta je da se danas sjetimo samo časti koju Isus traži za 
naše tijelo kao Božji hram, kao hram Duha svetoga. I za taj 
hram vrijede Isusove riječi: Ne pravite od kuće mojega Oca 
trgovačku kuću. Nemojte profanirati svetinju Božju u svojem 
tijelu! 

Kršćanin mora, prije svega, shvatiti svoje tijelo kao Božju 
svetinju. Kao što se crkva posvećuje da je se odijeli od profane 
upotrebe za Božju službu, tako je posvećeno i kršćansko tijelo. 
Na svetom krstu Duh Sveti svojom božanskom svetošću posve- 
ćuje tijelo za Božji dom. Kršćanin mora s Isusom ponoviti ri- 
ječi: Duh Sveti je na meni, zato me pomaza. Kod posvećenja 
se crkva pomazuje uljem, kršćanin je pomazan. Duhom Svetim. 

No tim je posvećenjem kršćansko tijelo poput crkve odre- 
đeno za Božju službu. Već tim samim što je tijelo određeno da 
stoji u službi duše za Božju službu, neizravno je određeno 
za Božju službu. Većinu dobrih djela duša izvršuje preko tije- 
la. Većinu zasluga prima po tijelu. Sam je Isus nasvetiju Božju 
službu, da tako kažem, utjelovio da se izvršuje ne samo dušom 
nego i tijelom. Čovjek ne može po Božjoj volji uopće služiti 
Bogu ako mu ne služi i tijelom. Bez euharistije nema prave 
Božje službe, a bez tijela nema euharistije. 

Ali tijelo je i izravno povezano s Božjom službom. Ono je 
pozvano na izravnu Božju službu. Naravnu je službu tijela Bog 
pretvorio u svoju službu. 

Prvotna je naravna služba tijela u zadatku koji je Bog 
dao već Adamu i Evi kad im je rekao: Rastite i množite se i 
napunite zemlju. Bog je odredio da se po tijelu množi ljudski 
rod. Služba ili funkcija tijela po naravi je u rađanju djece. A 
baš tu je službu tijela preuzeo Bog u svoju službu. Rađanje 
je prema Božjoj odredbi služba samome Bogu. 

Služba rađanja ima prije svega ulogu da bude izvor lju- 

bavi. Ta služba spaja u ljubavi muža i ženu. Ta služba spaja 
u ljubavi roditelje i djecu. Služba rađanja napunja svijet lju- 
bavlju. Kad te službe ne bi bilo, svijet bi ohladio, oledenio bez 
ljubavi. A ljubav je prva služba čovjeka Bogu. Kršćanskom 
ljubavi, ljubavlju u Duhu Svetomu, kršćanin izvršuje najuzvi- 
šeniju službu Bogu. Kršćanska ženidbena ljubav. i kršćanska ro- 
diteljska ljubav kao i djetinjska ljubav služba je koju Duh 
Sveti izvršuje u ljudskome tijelu. : 
I Ali kršćansko rađanje djece nije samo služba ljubavi čov- 
jeka prema čovjeku u čast Boga. To je služba ljubavi i izrav- 
no prema samome Bogu. Sveti Pavao govori: Krist je ljubio 
Crkvu kao zaručnik svoju zaručnicu. A kršćanskim se rađa- 
njem .djece širi Crkva, raste Crkva. Kršćansko je dijete po že- 
nidbenoj milosti određeno za dijete Božje i za člana svete Kri- 
Stove zaručnice Crkve. Tako kršćanski roditelji stoje izravno 
u službi Kristove ljubavi prema Crkvi. Duh Sveti u njima i po 
njima daje nove stanice Crkve kao predmeta ljubavi Isusova 
srca. 

To je toliko velika služba Bogu da je Krist posebnim sa- 
kramentom tu službu posvetio. Sakramentom ženidbe posveću- 

ju se kršćanska tjelesa da njihova naravna služba rađanja dje- 
ce postane uzvišenom i svetom službom samome Bogu. 

“Nije dakle bez razloga Krist učinio naša tjelesa svojim hra- 
mom, kao i hramom Duha Svetoga. Tijelo kršćansko nije neki 
manje vrijedan dio čovječjeg bića koji bi služio samo zemalj- 
skim ciljevima. Tijelo je prava svetinja, posvećena Duhom Sve- 
tim za svetu Božju službu. 

koko 

No sada možemo razumjeti zašto je Isus spreman splesti 
bič da tjera trgovce iz tog hrama kao što je nekada tjerao 
iz jeruzalemskog hrama. Sada možemo razumjeti riječi svetoga 
Pavla kako zbog oskvrnjivanja tog hrama tijela dolazi Božja 
srdžba na svijet. 

Ljudi su uvijek bili spremni da grijehe protiv časti tijela, 
a to znači grijehe kojima se čovjek igra sa stvarima za rađanje, 
grijehe kojima zloupotrebljava sile koje je Bog dao čovječjem 
tijelu za rađanje, smatra nekom malenkošću ili sitnicom o ko- 
joj ne bi trebalo voditi računa. To su grijesi protiv tijela — 
tako govore ljudi i zato nisu velike stvari. 

Sveti Pavao, međutim, naglašuje da su baš zato ti grijesi 
veliki grijesi što su grijesi protiv tijela. Bježite od bludnosti — 
dovikuje Korinćanima. Svaki drugi grijeh koji čovjek učini, 
izvan je tijela. A bludnik griješi protiv vlastitoga tijela. No za- 
što je svetom Pavlu to tako velik grijeh što je grijeh protiv 
tijela? On odgovara: Ili zar ne znate da je vaše tijelo hram 
Duha Svetoga koji stanuje u vama? Proslavite Boga svojim ti- 
jelom! Drugim riječima vaše tijelo kao Božja crkva ima biti 
na službu Bogu, a ne na sramotu. 

S tijelom se. ne može trgovati. S tijelom se ne možemo. igra- 
ti. S Božjim hramom nema igre ni trgovine. Bludni grijeh ono 
što je Bog odredio da bude služba ljubavi pretvara u sebičnu 
zabavu. U tim grijesima ne- vodi čovjeka želja da drugoga usre- 
ći u ljubavi, nego da sebi sebično zadovolji. U bludnim grijesi- 
ma ne vodi čovjeka želja da se širi Božje kraljevstvo po djeci 
nego se krade Božja plaća onima koji služe Bogu. To je zato 
trgovina u Božjem hramu koju Isus u svojoj srdžbi tjera bi- 
čem osvete. 

Nemojmo se dakle varati niti dajmo da nas tko prevari! 
S Božjim hramom nema igre. Ni bludnici, ni preljubnici, ni 
mekoputnici,; ni oskvrnitelji dječaka neće baštiniti kraljevstva 
Božjega, piše sveti Pavao. Jer ovo znajte dobro: nijedan blud- 
nik nijedan nečisti nema dijela u Kristovu Božjem kraljevstvu! 
Neka vas nitko ne vara ispraznim riječima jer zbog ovih ma- 
na dolazi Božja srdžba na neposlušne ljude! Tako piše isti apo- 
stol. Ne idimo pod Isusov bič! .Ne budimo krivci Božje srdžbe! 
Poštujmo Božji hram svojega tijela i proslavljujmo Boga svojim 

tijelom! Amen. 
Slavonski Brod, 1971. 


4. nedjelja Korizme B 
VJERA I SPASENJE 


Pregled: Veza između vjere i spasenja 
jer je vjera dokaz dobroga srca, 
jer vjera veže sa Spasiteljem, 
jer vjera veže s Bogom. 
Sudbonosnost vjere. 


Bogato je mislima današnje evanđelje. Ali je jedna misao 
na poseban način u njemu istaknuta. To je misao veze između 
vjere u Krista i spasenja. Isus najprije svečano ističe da je 
vjera u njega kao nekada u pustinji pogled u zmiju uvjet živo- 
ia: svaki koji vjeruje u njega ima život vječni. To još jednom 
ističe negativno i pozitivno: Nijedan koji u njega vjeruje, ne 
propadne nego ima život vječni. A onda dovodi vjeru još i u 
vezu s konačnim Božjim sudom: Tko vjeruje u njega, ne osuđu- 
je se, a tko ne vjeruje, već je osuđen što nije vjerovao u jedi- 
norođenog Sina Božjega. 

Isus dakle u današnjem evanđelju s posebnim naglaskom 
ističe važnost vjere za čovječje spasenje. To je slično onome 
što će reći apostolima kad ih bude na koncu zemaljskog borav- 
ka slao po svemu svijetu da propovijedaju evanđelje: Tko bu- 
de vjerovao, spasit će se, a tko ne bude vjerovao, osudit će 
se. Vjera dakle u Isusa, vjera u njegovu riječ, u njegovo evan- 
đelje prvi je uvjet spasenja. Bez te vjere nema spasenja. U toj 
se vjeri nalazi ključ spasenja. 

deo 
No današnje nam evanđelje za tu činjenicu pruža i temelj 
ili razloge. Ono nam pokazuje zašto je vjera u Krista toliko 
povezana sa spasenjem. 

Vjera je prije svega znak dobroga srca. Čovjek dobroga 
srca vjeruje. Čovjek zloga srca ne vjeruje. Evanđelje naime go- 
vori Svjetlost je došla na svijet, ali su ljudi više ljubili tamu 
nego svjetlost jer djela im bijahu zla. Uistinu tko god čini zlo, 
mrzi na svjetlost i ne dolazi k svjetlosti da se ne razotkriju nje- 
gova djela. A tko čini istinu, dolazi k svjetlosti, nek bude bje- 
lodano da su njegova djela u Bogu učinjena. Tu je izrečena psi- 
hologija vjere i nevjere. Kao što je Isus u svojoj usporedbi o 
sijaču govorio o dobroj i lošoj zemlji na koju pada sjeme Bo- 
žje riječi i o toj dobroti ili nevaljanosti zemlje ovisi rod sje- 
mena, tako ovdje sveti Ivan govori o dobrom i lošem srcu: od 

kojega ovisi da li će čovjek prihvatiti ili odbiti Božju riječ, ri- 
ječ vjere. : : : 

Ako dakle vidimo da netko teška srca prihvaća vjeru, od- 
mah ćemo pomisliti kakvo je to njegovo srce. Nije li srce kri- 
vo što je gluh za Božju riječ i slijep za njezinu istinu? A kad 
vidimo da netko s veseljem prihvaća tu riječ u svoju dušu i u 
svoj život, odmah ćemo reći: Bilo je dobro i najbolje srce koje 
je Božju riječ prihvatilo i njezin rod donijelo. Tako je vje- 
ra, a napose živa vjera najbolji dokaz da je u čovjeku dobro 
srce. 

Odatle možemo razumjeti zašto je vjera povezana sa spa- 
senjem. Tko će se spasiti ako ne čovjek dobroga srca? Može 
li Bog čovjeku dobra srca uskratiti svoju milost i spasenje? 
Gdje Bog nađe otvoreno srce, a to je upravo dobro srce, neće 
kasniti da u njega uđe. oi 

Ali to je samo neizravna veza vjere sa spasenjem. A dana- 
šnje nam evanđelje pokazuje i unutarnju vezu koju ima vjera 
sa spasenjem. Zašto je dakle tolika veza između vjere i spa- 
senja. Evanđelje nam odgovara: jer je to vjera u Isusa Krista. 
Vjera je prvi vez koji veže čovjeka s Isusom Kristom. Isus je, 
naime, Božja nestvorena Riječ. Kad je dakle htio razumne 
stvorove povezati sa sobom, što je mogao kao prvo izabrati 
nego Božju riječ koja je kao njegova stvorena zraka? Tako 
se čovjek primajući Božju riječ uhvati za samu nestvorenu Ri- 
ječ, Isusa Krista. , » I 

No povezati se s Isusom Kristom znači prije svega povezati 
se sa Spasiteljem. Tako nam govori današnje evanđelje. Mje- 
dena je zmija u pustinji bila njegova slika. Kad je Bog zbog 
bune naroda poslao na taj narod otrovne zmije, a ipak se smi- 
lovao, rekao je Mojsiju da načini mjedenu zmiju i podigne je 
na stup. Tko je ujeden od zmije pogledao na mjedenu zmiju 
bio je spašen od smrti. To je bila praslika Krista raspetoga na 
križ. U raspetom je Kristu snaga spasenja koja jedina može 
spasiti čovjeka otrovanog grijehom od vječne smrti. Tko se 
pogledom uhvati za Krista, uhvati se i njegova spasenja. L ne- 
ma drugog imena pod nebom danog ljudima u kojem bi se 
mogli spasiti. A tko vjeruje u njega, neće propasti, neće se ra- 
zočarati. : ' 

Evanđelje nam kaže i više. Vjera nas povezuje s Isusom 
Kristom. A Isus je Božja ljubav koju je Bog poslao svijetu. — 
Tako je Bog ljubio svijet te je dao svojega Jedinorođenca. Isus 
je onaj prvorođenac za kojega je nebeski Otac uskliknuo kod 
krštenja: Ovo ze moj ljubljeni Sin. On je Božji Ljubimac na 
kojem počiva sva Božja ljubav. Dajući dakle svijetu svoga Lju- 
bljenoga dao mu je svoju ljubav. 

Može li, međutim, biti većeg jamstva spasenja od Božje lju- 
bavi. Kako pobjedonosno kliče sveti Pavao: Siguran sam da 
nas neće ni smrt, ni život, ni anđeli, ni poglavarstva, ni sada- 
šnjost, ni budućnost, ni sile, ni visina, ni dubina, ni koje drugo 
stvorenje moći rastaviti od ljubavi Božje koja je u Kristu Isu- 
su, Gospodinu našemu. Uhvatiti se za ljubav Božju znači uhva- 
titi se za Božje srce. A tko Boga drži za srce, može li propa- 
sti? 

LJ I 

No evanđelje daje i konačni razlog zašto je u vjeri ili ne- 
vjeri sudbina spasenja ili propasti za čovjeka. Vjera je veza 
s Kristom kao jedinorođenim Sinom Božjim, a to znači pravim 
i živim Bogom. Baš zato kaže evanđelje: Tko vjeruje u njega, 
ne osuđuje se, a tko ne vjeruje, već je osuđen jer nije vjero- 
vao u ime jedinorođenoga Sina Božjega. Krist je Bog. Vjera 
znači prihvatiti Boga. A nevjera odbaciti Boga. U vjeri ili ne- 
vjeri odlučuju se zato riječi Božjega suda: Dođite, blagoslovlje- 
ni ili odlazite, prokleti. 

Već samim time što je vjera prihvaćanja Božje riječi, čov- 
jek odgovara na Božji glas kojim ga Bog zove k sebi. Božja 
je riječ upravo Božji poziv čovjeka k Bogu. Pa dok čovjek ide 
za tim glasom, ide i k Bogu. Koje onda čudo da i dođe k Bogu 
i na sudu da čuje riječi: Dođi, blagoslovljeni? Nasuprot 
čovjek koji nevjerom bježi od Božjega glasa koji ga zove u 
svojoj riječi, on okreće leđa Bogu i bježi od Boga. On se zato 
sve više udaljuje od Boga dok na koncu i ne čuje riječi suda 
i osude: Odlazi od mene, prokleti. Tako je nevjera već u sebi 
osuda. 

* * * 

Mislim da nam sada može biti dosta jasno zašto od vjere 
ovisi spasenje, a od nevjere propast. Današnje nam evanđelje 
dovoljno obrazlaže tu istinu. 

Ali to nije istina koja bi lebdjela negdje visoko u zraku 
ili među zvijezdama. To je istina koja se tiče nas samih i naše 
vječnosti. Naše vječno spasenje ili naša vječna propast ovise 
upravo od vjere ili nevjere. Tu se radi o našem biti ili nebiti. 
Tu se radi o našoj vječnoj sreći ili nesreći. A sve to visi na 
našoj vjeri ili nevjeri. 

Može li se onda čovjek igrati s vjerom? Može li mu vjera 
biti samo neka igračka? A baš to je prečesto slučaj kod da- 
našnjega čovjeka. 

Uzmite samo kako se današnji kršćani odnose prema vjero- 
nauku! Nije li on za njih samo neka igračka za djecu? On je za 
njih nešto uopće samo za malenu djecu. Tko danas misli da 
bi vjeronauk trebao odrasloj djeci? Treba samo vidjeti koliko 
odrasle kršćanske djece i zavire na vjeronaučnu obuku! A kad 

kršćanin nije više ni malo ni veliko dijete da li i pomisli da bi 
mu trebala. kakva daljnja vjeronaučna pouka? Vjersko obra- 
zovanje smatraju ljudi manje. potrebnim nego što je lopta za 
odrasle. Ta mnogi će odrasli muškarci još ludovati recimo za 
nogometnom loptom, kao je već sami ne nabijaju, ali da. pro- 
matraju druge kako je uludo gone po igralištu! Ali vjeronaučno 
obrazovanje za njih manje vrijedi od igre. 

Što više, kad se radi i o malenoj djeci, da li je kod da- 
našnjih kršćana nešto važno? Njima i za malu djecu to nije 
nešto važno. Njima je vjerska pouka svakako manje važna od 
polaska škole. Ako ne pošaljem dijete u školu, platit ću glo- 
bu. A iko će me pitati da li sam dijete poslao na vjeronauk? 
Što više još ću biti više vrijedan ako ga nisam poslao, i zato 
pohvaljen. hi Mbi4la dr 

Pa ipak baš o vjerskoj: naobrazbi, o vjerskoj pouci najviše 
ovisi da li će čovjek dobiti, odnosno sačuvati vjeru. Bez vjer- 
ske pouke čovjek redovno srlja u nevjeru. Tako odnos prema 
vjeronaučnoj pouci današnjih kršćana znači pravo igranje s 
vjerom, koje vodi do proigravanja vjere. 

ko ok o* i 

A što da kažemo o igranju i poigravanju s vjerom kad se 
radi o izlaganju opasnostima ili čak na kocku svoje vjere! Ka- 
kvim sve opasnostima današnji čovjek nije spreman izložiti 
svoju vjeru! Oni će izložiti većim opasnostima vjeru nego cir- 
kuski akrobati kad. izlažu na kocku svoje živote. Dok proma- 
tramo te akrobate u cirkusu, mnogo puta stat će nam dah 
i ljudi su slabog srca na sam pogled dobili infarkt. A mnogi su 
današnji kršćani još drskiji akrobati obzirom na vjeru. Čita- 
nje protuvjerske štampe — to je:još njihova najnedužnija akro- 
bacija. Oni su pripravni u ime takozvane nove teologije staviti 
na kocku same temelje svoje vjere. Kad se promatra te nove 
teologe kako stavljaju na kocku svoju vjeru i bitne dogme te 
vjere kao da su to sitnice bezvrijedne i dječje igrarije, tad bi 
čovjeku doista morao stati dah i zavrtjeti se u glavi. Strašna 
je to igra. Smrtonosna igra. Ali igra sa svojim spasenjem 1 
spasenjem još drugih besmrtnih duša. a 

Ne dajmo se u tu igru! Vjera nije igra nego vječna. sud- 
bina. Amen. j 

Slavonski Brod, 1971. 


5. nedjelja Korizme B 
ŽRTVA ŽIVOTA 


Pregled: Isus spasava žrtvom života 
da posije sjeme života, 

jer je život najveći dar, 
jerije to dar najveće ljubavi, 
jer se.savez s Bogom sklapa u krvi 
I kršćanin :se spasava žrtvom života: 
.otajstveno isvetim krstom, 
Životno: mučeništvom, 
redovništvom,; 
ljubavlju s odricanjem.. 


Isus je došao na svijet da spasi svijet. Prema Božjem pla- 
nu to je spasenje imao izvesti svojom velikosvećeničkom žrtvom. 
Žriva je imala biti spasiteljski čin za spasenje svijeta. Po toj 
je žrtvi imao biti sklopljen novi savez, savez ljubavi koji će 
dati čovječanstvu pravo na vječno spasenje. . 

. To su misli današnjih čitanja kod svete mise. 

. Isus je bio naviješten od Boga kao veliki svećenik po redu 
Melkisedeka. A taj je prinio Bogu žrtvu kruha i vina. Činilo 
bi se dakle da je i Krist prinio jednaku žrtvu, žrtvu kruha i 
vina da bude svećenik po redu Melkisedeka. I Isus je doista 
Prinio na posljednjoj večeri vanjskim oblikom upravo kao žrtvu 
kruha i vina. Ali to je bila samo vanjština. A on je pretvorio 
kruh u svoje tijelo raspeto na križu i vino u svoju krv kao 
prolivenu na križu. Tako je pod prilikama kruha i vina prinio 
Isus žrtvu svojega tijela i krvi. A to tijelo i krv predstavljali 
su. zapravo Isusov život. Zato je i otajstveno razdijelio krv od 
tijela. A krv je za Židove predstavljala upravo sijelo života ili 
sam život. Tako je Isus naznačio da prinosi Bogu žrtvu svoje- 
ga života. To je bila ta spasiteljska žrtva Isusa Krista. 

Upravo o tome i govori današnje evanđelje. U slici pšeni- 
čnog zrna koje umire, a donosi obilni plod prikazuje Isus svoj 
put do proslave, a to znači do spasenja svijeta. A u istom smi- 
slu i dodaje: Tko ljubi svoj život, izgubit će ga. A tko mrzi 
svoj život na ovome svijetu, sačuvat će ga za život vječni. Kad 
Krist ne bi bio dao život svojega naravnog tijela, izgubio bi 
život svoga otajstvenog tijela. Ali dajući svoj naravni život otvo- 
rio je mogućnost vječnoga života za svoje otajstveno tijelo. 

To je dakle velika pouka današnjeg evanđelja: Krist je žrt- 
tvom svoga života zadobio spasenje svijeta. baš 

koko 

A nije teško ni: shvatiti zašto je Isus upravo žrtvom života 
htio postići spasenje svijeta. Život je najveće što čovjek sma- 
tra da ima na svijetu. Ništa čovjeku nije toliko vrijedno i ve- 
liko kao život. On je upravo sve čovjeku na svijetu. To je do- 
šlo dotle da je čovjek izjednačio život i dušu u svom naivnom 
shvaćanju. Koji bi onda bio prikladniji dar nebeskom Ocu ne-. 
go dar života? Darivajući svoj život Isus je davao svojemu Ocu 

sve. Bio je to posvemašnji dar. Zato i najveći dar. . 

A već sama činjenica što je spasenje imalo biti upravo ži 
vot, vječni život, nije čudo da je upravo žrtvom života Krist 
želio zadobiti taj vječni život za svoje otajstveno tijelo. To je 
smisao zrna koje umire da obilnim životom rodi. Njegov je ži- 
vot imao biti sjeme života svijetu. i . .. 

K tomu je spasenje imalo biti ljubav. Isus je imao spasiti 
svijet privodeći ga K ljubavi. No čime bi većma mogao svijet 
raspaliti ljubavlju nego žrtvom svojega života? Nema veće lju- 
bavi od ove da tko dade život svoj za prijatelje svoje. Po tom 
smo najviše upoznali ljubav što je Bog dao život svoj za nas. To 
je zato i najviše bilo kadro privući ljudska srca k ljubavi. — 
Kad budem uzdignut sa zemlje, sve ću privući k sebi — rekao 
je Isus upravo u današnjem evanđelju. 

Možemo dodati još jedan otajstveni razlog. Rekli smo da 
je spasenje novi savez kojega je Bog imao sklopiti s čovječan- 
stvom. No prvi je savez, savez židovskog naroda s Bogom, bio 
sklopljen u krvi, a to znači u životu koji se dao Bogu kad je 
Mojsije poškropio narod krvlju žrtvovanih životinja. Tako je, 
evo, imao biti sklopljen i novi savez u krvi, a to znači žrtvom 
života. : : : 
Razumijemo dakle zašto je dolikovalo da Kristova žrtva 
spasenja svijeta bude žrtva njegova života. 


* *o#* 
No u današnjem evanđelju Isus i sve nas poziva na taj put 
spasenja. Krist želi da i mi pođemo njegovim stopama. — Ako 


mi tko hoće služiti, neka ide za mnom! Tko želi za Kristom na 
put spasenja, mora i poći na žrtvu života. L n 

Svaki kršćanin mora svakako poći otajstvenim načinom na 
taj put žrtve života. Samim time što smo postali: kršćani pri- 
kazali smo žrtvu svoga života. Kršćanima smo postali na sve- 
tom krstu. A sveti je krst sjedinjenje s Kristom raspetim u 
njegovoj žrtvi. — U smrt smo Kristovu kršteni — piše sveti 
Pavao. Kršćanin na svetom krstu umire s Kristom da živi s 
Kristom. Tako kršćanin na svetome krstu daruje Bogu svoj 
život zajedno sa životom Isusa Krista. 

Što više, kršćanin na svetom krstu postaje svećenikom za- 
jedno s Isusom Kristom. To je opće svećeništvo svih kršćana. 
Po tom je svećeništvu kršćanin uključen u veliku Kristovu žrt- 
vu. On zajedno s cijelom Crkvom prinosi Kristovu žrtvu koju 
je on na posljednjoj večeri predao svojoj Crkvi. Svi kršćani 
daju što je tada Krist dao: život Kristov, ali i svoj vlastiti ži- 
vot. Dajemo Isusa i sami sebe. To je najdublji smisao presvete 
euharistije, ali i našega kršćanstva. h ' X 

Tako svaki kršćanin otajstvenim načinom postaje prinosni- 
kom svojega života zajedno sa životom Isusa Krista. To je nje- 

gov put spasenja po svetom krstu i euharistiji. 
ko*%* o* 

Ali ovo što kršćanin otajstvenim načinom proživljava u svo- 
joj duši, Krist želi da proživi i dade izražaj i izvana u svome 
kršćanskom Životu. Kršćanski život ima biti i stvaran prinos i 
žrtva života. 

Baš zato je oduvijek bio prvi ideal kršćanstva mučeništvo. 
Mučenici koji stvarno daju Bogu svoj život, koji izlijevaju svo- 
ju krv na Božjem oltaru, najsavršeniji su kršćani.. Kad su rim- 
ski kršćani htjeli osujetiti smrtnu osudu koja je bila izrečena 
antiohijskom biskupu, svetom Ignaciju da ne bude bačen pred 
Zvijeri u Rimu, on ih moli i zaklinje svim žarom svojega srca 
da mu 'ne oduzmu taj najveći ideal njegova srca. A znate našega. 
svetoga Antuna. Na pogled ubijenih tjelesa maročkih mučenika 
toliko se rasplamtio u njegovoj mladenačkoj duši oganj ideala 
mučeništva da je odmah zaželio poći u Afriku da i on položi 
život za Boga. Te su žarke želje za mučeništvom samo probu- 
đena krsna tajna u njihovim dušama. Oni su samo pustili da 
se iskra koju je Isus svetim krstom stavio im dušu raspiri do 
požara. Oni su bili pravi i potpuni kršćani. 

* k*o* 
Ali nije svima dana ova milost potpunog i savršenog kršćanstva 
da izvana prinesu žrtvu života svetim mučeništvom. Zato su 
kršćani od prvih vremena nastojali da na drugi način ipak pri- 
nesu tu Žrtvu da svoj život predadu Bogu. Tako je prije svega 
nastao poseban stalež u Crkvi, redovnički stalež. Redovništvo 
se uvijek smatralo nekrvnim mučeništvom. Redovnik, naime, 
Bogu prikazuje cijeli svoj život po svetim trim zavjetima. Pri- 
kazuje izvanjska dobra po zavjetu siromaštva. A ta su izvanj. 
ska dobra kao temelj života. Zatim prikazuje i svoj tjelesni ži 
vot u obliku zavjeta čistoće. Ženidbeni život ljudi smatraju srži 
Života. To je njima život bez kojega čovjek kao da uopće ne 
Živi. Na koncu: redovnik polaže i treći zavjet, zavjet poslušnosti. 
On nema više pravo da radi i djeluje na svijetu po svojoj volji. 
A.baš to izvanjsko djelovanje ostvarivanje je Života. Tako re- 
dovnik zabija do dna srca nož u srce svoga života. Time re- 
dovnički život sa sveta tri čavla redovničkih zavjeta pribija čov- 
jeka s Isusom na križ da prinese Bogu žrtvu života te da po- 
stane na oko nekrvni mučenik, ali pravi mučenik Isusa Krista. 
* * o* 

No ni na to mučeništvo nisu svi pozvani u Kristovoj Crkvi. 
Ali postoji mučeništvo i žrtva života na koje su svi pozvani. A 
to je mučeništvo kojim kršćanin nožem ljubavi i odricanja cije- 
li svoj život daje Bogu. Svi su kršćani pozvani da ljubavlju i 
odricanjem dadu Bogu žrtvu svoga života. š 

Bez ljubavi i odricanja nema kršćanstva. Ljubi Gospodina 

svojega svim srcem svojim — to je prva zapovijed kršćanstva. 
Makar se može govoriti o kršćanstvu same vjere bez ljubavi. 
Ali to je kršćanstvo mrtvo kršćanstvo. Vjera bez ljubavi mrtva 
* “A kršćanske ljubavi bez odricanja nema. Kršćanska je lju 
bav ljubav na križu. Sam je Isus rekao: Ako se tko ne odre- 
če sebe, ne može biti moj učenik. Koji su Kristovi, raspeli su 
svoje tijelo s njegovim strastima — piše sveti Pavao: Čovjek 
ne može sebe u ljubavi Bogu dati bez otrgnuća od svijeta, kao 
što ne može balon poletjeti u visinu dok je svezan za zemlju. 
A dok se još sjetimo da ljubav prema Bogu uključuje i lju 
bav prema bližnjemu, možemo li i pomisliti da bi ljubav mo- 
.gla biti bez odricanja i žrive? Samo toliko možemo: drugome 
dati koliko oduzmemo sebi. Ljubav je davanje, zato i odrica- 
dn Tako se kršćanski život, život ljubavi nužno pretvara u žrte 
vu života. I to je upravo put spasenja. Tko ljubi život svoj, 
izgubit će ga. A tko mrzi život svoj na ovome svijetu, sačuvat 
će ga za život vječni. Žrtva života za Isusa, ali i za nas žrtva 


mape Slavonski Brod, 1971. 


Nedjelja Muke — Cvjetnica B 
PRATITI ISUSA U MUCI 


Pregled: Crkva pred nas stavlja Muku Kristovu 
da slijedimo Krista u muci 
svojim mislima, 
svojim osjećajima, 
svojim životom. 


Slušali smo, evo, muku i smrt. Gospodina našega Isusa Kri- 
sta. Evanđelje je o toj muci i smrti toliko priraslo prvoj Crkvi 
da ga nijedan evanđelista nije propustio napisati. Ono je kao 
neka jezgra sviju evanđelja bez koje nisu mogli ostati. | i 

Isto tako, to je evanđelje o muci i smrti Isusovoj prira- 
slo srcu i današnje Crkve. Svaki dan ona otajstveno naviješta 
muku i smrt Isusovu kod presvete euharistije, kod svete mise 
i pričesti. Ali ona je želi još na poseban način navijestiti u svo- 
je najsvetije dane: na Veliki Petak svake godine čita - muku 
Isusovu po Ivanu, a na Cvjetnicu čita je po jednom drugom 
evanđelistu. Tako ju je ove godine pročitala po sv. Marku. 

koko 

Toj privezanosti Crkve uz Muku i smrt Isusovu ima mnogo 
razloga. Da spomenemo samo jedan. Crkva želi ispuniti obeća- 

nje kojega nije ispunio njezin poglavica, apostol Petar s dru- 
gim apostolima, a koje je tako svečano dao. Kad je, naime, 
Isus bio rekao da će ga za vrijeme muke svi ostaviti, Petar. 
mu je obećao vjernost do smrti. A s njime i ostali apostoli. 
No znamo kako je svršilo. Svršilo je kako je Isus prorekao. 
Prije nego je pijetao dva puta zapjevao, Petar se sramotno 
Isusa odrekao i pobjegao od stida i kajanja. A ostali su apo- 
stoli to učinili već na Maslinskoj. gori, ako izuzmemo svetoga 
Ivana. x 1 

Crkva dakle želi da u tome ne slijedimo apostola Petra pa 
da Isusa ostavimo u njegovoj muci. Crkva želi da njezina dje- 
ca prate svoga Isusa do Kalvarije i do križa. Ne kao apostoli 
nego kao majka Marija koja je prauzor Crkve a koja je stala 
pod samim Isusovim križem. a 

KIKI RT 

U tu svrhu Crkva želi da prije svega misaono Isusa slijedi- 
mo u njegovoj muci. Sveti Pavao piše Galaćanima da je pred 
njih naslikao Krista kao Raspetoga. To Crkva želi osobito u ove 
dane da i pred nama nacrta Krista kao Raspetoga. Pobožna pre- 
daja govori kako je sam Isus stavio svoju krvavu sliku na ru- 
bac svete Veronike. Koliko u toj pobožnoj predaji ima istine, ne 
znamo. Ali Isus nam je ipak ostavio svoju sliku u muci i smrti 
na znamenitom svetom sindonu, a to znači na plahti u kojoj. je 
bio omotan u grobu. To je tako zvano torinsko platno u kojoj 
je negativ mučeničkog Isusova tijela. Moderna je znanost taj 
negativ preslikala u pozitiv, a to znači u naravnu sliku Isusova 
tijela: u grobu s njegovim ranama, od bičevanja, trnove krune, 
čavala i koplja. Isus je dakle doista želio da imamo sliku njega 
izmučenog i raspetoga. Koje čudo da i Crkva želi da nam se ta 
slika utisne u naše pameti? Koje čudo da Crkva želi da nam pa- 
met bude istinski rubac s Kristovom bolnom slikom? 

. wWo* & 

Ali Crkva želi da ta slika Krista raspetoga ne ostane samo 
u našoj pameti. Ona baš zato želi da nam se slika utisne u pa- 
met da probije do našega srca. Ona, naime, želi da .naše sudje- 
lovanje u Kristovoj muci ne ostane samo u našim mislima nego 
da. se ostvari i u našim osjećajima s kojima su pratile svete 
žene Isusa na križnom putu i u svim njegovim mukama i boli- 
ma zajedno s Isusovom majkom. Crkva želi da i mi tako pratimo 
Isusa i tako sudjelujemo u njegovoj muci. : 

Svakako je prvi osjećaj tih žena bio osjećaj sućuti i samilosti 
Bilo im je žao Isusa. Toliko im ga je bilo žao da su nad njim 
proplakale i same žene Isusovih neprijatelja i krvnika, same je- 
ruzalemske žene. Suze iz njihovih srdaca provrele su sa suzama 
iz njihovih očiju. Njihove suze i naricanja ganula su samo Isu- 
sovo srce. 

No samilost je kćerka ljubavi. Možemo dakle shvatiti s ko- 
likom su ljubavi pratile na križnom putu Isusa žene koje su ga 
u ljubavi pratile kroz čitav javni život, a napose majka Marija; 
kad su mu ljubav iskazale žene njegovih neprijatelja. Dok je 
Marija stajala pod križem, srcem je svojim bila s Isusom na kri- 
žu. Ljubav ju je posvema sjedinila s Isusom na križu. 

A da li je potrebno spominjati osjećaj kajanja u srcu Marije 
Magdalene dok je sa suzama zalijevala Isusov križ stojeći pod 
križem? Ja sam kriva muci i smrti Isusovoj! To je bio osjećaj 
koji je proživljavala pod križem s dubokom boli za grijehe koji 
su ubijali njezinu ljubav na križu. ij ; 

No time se u njezinoj duši rađao i drugi osjećaj na pogled 
trpećeg i umirućeg Isusa. Bio je to osjećaj zahvalnosti. — Lju- 
bio me i predao je sebe za mene — Klicalo je njezino presretno 
srce tražeći oduška da vrati ljubav za ljubav. 

Tim su dakle osjećajima pratile Isusa pobožne žene zajedno s maj 

kom Marijom na njegovu križnom putu. Pune tih osjećaja staja- 

le su i na Kalvariji podno njegova križa. Crkva nas dakle poziva 

da im se pridružimo s istim. srcem dok slušamo njegovu mu- 

ku. > : de 
koko 

No Crkva očekuje od nas .još nešto više dok nam slika Kri- 
sta u njegovoj muci i smrti. Ona želi da nas oduševi da i mi po- 
stanemo životni sudionici u Isusovoj muci i smrti. Kršćanin je 
već na svetom krstu postao otajstveni sudionik Kristove muke 
i smrti. U smrt smo Kristovu kršteni. A to otajstveno sudioništvo 
od nas traži da se pretvori u pravo životno sudioništvo. Kršća- 
nin je onaj koji svaki dan uzima svoj križ i slijedi Isusa ras- 
petoga. . ' 

. Svaki čovjek ima svoj križ. No kršćanin ima na sebi Kris- 
tov križ. S istim mislima i osjećajima s kojim je sam Isus nosio 
svoj križ mora i kršćanin nositi križ i visjeti na njemu. Ili ako 
hoćemo jednostavnije, svaki kršćanin mora postati kao Šimun Ci- 
renac koji s Isusom nosi njegov križ i pomaže Isusu nositi križ. 
Ali onako kako je nosio sam Isus svoj križ. 

To životno sudioništvo u Kristovoj muci i smrti — to je 
vrhunac sudjelovanja u Kristovoj muci koje Crkva od nas želi 
dok nam daje čitati muku i smrt Isusovu. | ' 

A znadete i nagradu tog sudioništva u Kristovoj muci i 
smrti. Tko s Kristom trpi, s Kristom će se i radovati. Tko s 
Kristom umire, s Kristom će i slaviti uskrsno slavlje. Veliki se 
petak slavi samo jedan dan. A Uskrs Crkva već na zemlji slavi 
ne samo pedeset dana, nego i svake nedjelje da ga jednom sla- 
vi čitavu vječnost. Uskrs je blagdan vječnosti. I kršćanske su 
muke i križevi kratki, ali kršćansko će uskrsno slavlje biti vječ- 
no. Amen. 

Varaždin, 1976. 
2. nedjelja Uskrsa 
NEDJELJA VJERE 
Pregled: Današnja je nedjelja nedjelja vjere 
po samim čitanjima, 


kao krsna nedjelja, 
kao uskrsna nedjelja. 


Sve su nedjelje u godini spomen Kristova uskrsnuća. Od 
početka je bio nedjeljni kršćanski sastanak i slavlje uspomena 
na Kristovo uskrsnuće, koje se zbilo u nedjelju. A mogli bismo 
nedjelju nazvati i svetkovinom presvetog Trojstva. Kod tog svet- 
kovanja naša misao leti prema trim božanskim Osobama na čije 
nas djela nedjelja sjeća. U prvom redu, rekli smo nedjelja nas 
sjeća druge božanske Osobe sjećajući nas njezina uskrsnuća. 
Ona nas sjeća i prve božanske Osobe kojoj se prvotno pripisu- 
je djelo stvaranja, a nedjelja je prvi dan u koji je Bog počeo 
stvarati svijet. Nedjelja nas sjeća i treće božanske Osobe, Duha 
Svetoga koji je opet u nedjelju sišao na Duhove na apostole. 
Tako nas svaka nedjelja svojim slavljem zanosi prema presve- 
tom Trojstvu. 

Ali pojedine nedjelje u godini imaju i svoja posebna i ose- 
bujna obilježja i značajke. To napose vrijedi za one nedjelje 
s kojima je Crkva povezala posebna slavlja. To vrijedi ne sa- 
mo za nedjelju Uskrsa i Duhova, kao i presvetog Trojstva, ne- 
g0.i za više drugih nedjelja, kao što je nedjelja svete Obitelji, 
Kristova krštenja, nedjelja Krista Kralja, a donekle i nedjelja 
Dobroga Pastira. U te nedjelje Crkva čitavu pozornost posveću- 
je posebnim tajnama s kojima je povezala te nedjelje. 5 

.Uz te nedjelje Crkva ne pušta ni druge. nedjelje bez poseb- 
nih značajki koje im daju posebna čitanja i molitve koje je 
Crkva na njih navezala. Kod nekih se tih nedjelja upravo po- 
sebno ističe ta njihova značajka. Među te nedjelje s istaknutim 
značajkama svakako spada i današnja nedjelja, koja se nekada 
zvala Bijela nedjelja, a danas druga nedjelja Uskrsa. Tko samo 
malo bolje uoči tu nedjelju, prepoznat će njezinu posebnu zna- 
čajku. Ta je nedjelja nedjelja vjere. To je njezina značajka. 

koko 

Ako smo samo malo bolje prisluhnuli čitanja koja nam je 
Crkva dala ove nedjelje, a ta su čitanja kroz sve tri godine jed- 
naka, u tim se čitanjima upravo vulkanskom snagom probija 
tajna vjere. 

Uzmite samo današnje evanđelje! To je evanđelje nevjere i 

vjere apostola Tome. To je evanđelje Isusova proglašenja bla- 
ženima vjernika: Blago onima koji budu vjerovali, a da nisu vid- 
jeli! To evanđelje ističe i smisao čitavog evanđelja svetoga Iva- 
na kao i čudesa koja su u njemu opisana. Taj je smisao vjere: 
da vjerujete da je Isus Sin Božji te da vjerujući imate život 
vječni. Tako se čitavo današnje evanđelje kreće u krugu vjere. 

“To isto vrijedi i za drugo čitanje u kojem govori opet sveti 
Ivan o vjeri. On tu govori o vjeri u Isusa Krista kao o pob- 
jedničkoj sili. Tko, naime, vjeruje u Krista, rođen je od Boga. 
A što je rođeno od Boga, pobjeđuje svijet. Zato je pobjeda ko- 
ja pobjeđuje svijet: vjera naša. Tko vjeruje u Sina Božjega, taj 
ima samo Božje svjedočanstvo u sebi. ; 

No i prvo čitanje ne ostaje izvan kruga vjere. Ono nam pri 
povijeda o plodu vjere. Ono pripovijeda kakvu je posljedicu do- 
nijela vjera u prvoj kršćanskoj zajednici. U mnoštvu onih koji 
prigrliše vjeru bijaše jedno srce i jedna duša, tako da su im i 
sama zemaljska dobra bila zajednička. Tu se pokazalo ono što 
nazivamo živom vjerom, a to znači pokazala se vjera u životu. 

Na taj način sva današnja čitanja smjeraju prema jedno- 
me, smjeraju prema vjeri. j “ugl 

kao 

A to nije čudo. Današnja je, naime, nedjelja zadnja riječ 
uskrsne Osmine, a ta je posvećena u crkvenom bogoslužju krsnoj 
tajni. 

Kako vam je poznato, u prva je kršćanska vremena bio obi- 
čaj da se osobito odrasli krste u uskrsnom slavlju u uskrsnu 
noć. Zato su oni. imali kroz osam dana uskrsnog slavlja još po- 
sebne pouke, pa je cijelo bogoslužje te Osmine sastavljeno kao 
krsno bogoslužje. Na današnju bi nedjelju novokrštenici odla- 
gali svoje bijele haljine u koje bi bili obučeni na svetom kršte- 
nju da im ostanu kao uspomena na krštenje. Tako je današnja 
nedjelja završnica krsnog slavlja. Nazvana je zbog bijelih odi- 
jela Bijelom nedjeljom, a mogla se jednostavno nazvati i Krs- 
nom nedjeljom. 

No onda nam je na prvi pogled jasno zašto je ta nedjelja 
nedjelja vjere. Što je toliko povezano kao krštenje i vjera? Sve- 
ti se krst upravo i naziva sakramentom vjere. Poznata je činje- 
nica da-sam Isus povezuje krštenje i vjeru. Dok šalje apostole 
kao vjerovjesnike, on govori: Tko vjeruje i pokrsti se; spasit 
će se. Krštenje. je samo izvanjska tajnovita ispovijest vjere. 
Baš zato se čovjek opravdava vjerom, ali i izvanjskim znakom 
vjere, a to znači krštenjem. Čak i maleno dijete koje još ne 
može .ispovijediti vjeru, mora donijeti na krštenje vjeru Crkve 
koju predstavljaju roditelji i kumovi. Toliko je krštenje i vjera 
spojeno. 

Na taj način današnja nedjelja koja je krsna nedjelja sa- 

mo po sebi postaje i nedjeljom vjere. 


. Ali postoji i jednostavniji razlog zašto se današnju nedje- 
lju može posebno nazvati nedjeljom vjere. Ta današnja je ne- 
djelja druga nedjelja Uskrsa! Nastavljamo slaviti uskrsnu tajnu 
koju smo započeli slaviti na prvu nedjelju Uskrsa. Samo što smo 
na prvu nedjelju Uskrsa više okrenuli svoje oči na događaj us- 
krsnuća, na Isusa koji izlazi živ iz groba. A danas promatramo 
taj isti događaj, ali iz druge perspektive, iz druge točke pro- 
matranja. Gledamo što znači taj događaj uskrsnuća za našu pa- 
met, za naš um. Promatramo Kristovo uskrsnuće kao silu koja 
nas sili da vjerujemo riječima Uskrsnuloga, kao temelju na ko- 
jemu stoji naša vjera. 

Bez Kristova uskrsnuća naša vjera ne bi imala temelja. S 
uskrsnućem ona dobiva svoj razumni i božanski temelj. Uskrs- 
nuće je, naime, prava povijesna činjenica. Prazni je Isusov grob 
činjenica koja je .nepretumačiva osim Kristovim uskrsnućem, 
ako se, naime, promatra uza sve okolnosti koje nam povijest 
pruža. A to još više vrijedi za ukazanja za koja postoji preko 
pet stotina svjedoka, Oni su/ bili toliko: uvjereni za činjenicu us- 
krsnuća da su bili spremni za svjedočanstvo te činjenice dati i 
svoje Živote. Gotovo nema povijesne činjenice koja bi bila toli- 
ko zajamčena od svjedoka kao što je upravo činjenica Kristova 
uskrsnuća. Baš to je dovoljno da naša vjera koja stoji na us- 
krsnuću bude uistinu razumna vjera. 
Uskrsnuće je, naime, toliko božanska činjenica da se čov- 
jek u njemu gotovo dotiče Boga kao sveti Toma dok je pipao 
znakove Isusovih rana. Pred uskrsnulim Kristom čovjek nužno 
pada na koljena da klikne: Gospodin moj i Bog moj. Tako vje- 
ra koja stoji na Kristovu uskrsnuću nije vjera samo ljudima. 
Ona je vjera samome Bogu. To je prava i razumna vjera. 

j Odatle možemo razumjeti zašto se nedjelja uskrsnuća do- 
ista može nazvati i nedjeljom vjere. 
Koko 
' Ali sada možemo i shvatiti kakav plod želi Crkva dok nam 
daje da danas slavimo nedjelju vjere. Ako je ta nedjelja ne- 
Bija vjere, kakav bi onda morala donijeti plod nego plod vje- 
re: : ; 
: Ta nedjelja prije svega, i u nama budi uspomenu na naše 
krštenje. I mi smo primili bijelu haljinu na sebe kod svetoga 
krštenja. A to nas sjeća kako smo svečano ispovijedili svoju 
Vjeru pred Kristovom Crkvom. — Vjeruješ li u Boga Oca Sve- 
mogućega, Stvoritelja neba i zemlje? Odgovorili smo: Vjerujem. 
— Vjeruješ li u Isusa Krista, Sina njegova jedinoga, Gospodina 
našega, rođena i: mučena? Opet smo odgovorili: Vjerujem. — 
Vjeruješ li u Duha Svetoga, svetu Crkvu katoličku, općinstvo 

svetih, oproštenje grijeha, uskrsnuće tijela, život vječni? Svojom 
smo vjerom zapečatili: Vjerujem. S milošću smo posvetnom na 
svetom krstu primili i poseban dar vjere: krepost vjere. Ušli 
smo u zajednicu vjere, svetu Crkvu katoličku. Primili smo i Du- 
ha Svetoga, Duha istine da nas uvodi u svu istinu. Jednostavno, 
svijet je vjere postao našim svijetom. Postali smo vjernici. Naš 
se život odvija ne samo pod zemaljskim suncem koje nam obas- 
java zemaljski život, on se odvija i pod nebeskim suncem Bož- 
je istine koje nam svijetli za nebeski Život. 

To je, međutim, samo Kristovo uskrsnuće preneseno u naš 
život. Milost vjere milost je Kristova uskrsnuća. Iz Kristova us- 
krsnuća kao iz izvora izvire naša vjera. 

Ali današnja nedjelja ne ide samo za tim da probudi te na- 
še uspomene na sveto krštenje. Ona ima zadatak da i probudi 
u nama i naše krsne obaveze. Dar vjere svetoga krštenja ujed- 
no je postao i obveza vjere koja izvire iz svetoga krsta. Dar vje- 
re svetoga krsta samo je klica koja mora klijati, rasti i donijeti 
plod vjere u životu krštenika. Pitanje je zato današnje nedjelje 
koje stavlja na nas: Dokle je došao razvoj klice vjere koju smo 
primili na krštenju? Da li je naša vjera postala barem donekle 
svjesnom .vjerom? Da li je postala i punom vjerom? Da li je 
postala barem donekle i živom vjerom? 

Da li znademo zašto vjerujemo i u što vjerujemo? Da li smo 
vjeru oplodili vjerskim znanjem Božje riječi? Da li nas to 
vjersko znanje vodi u životu? Da li hodamo u Božjem svjetlu 
ili tapkamo u noći svoje pameti? Da li dosljedno provodimo is- 
tine svoje vjere u životu da jedno ne vjerujemo, a drugo živi- 
mo? 

Na ta pitanja želi Crkva da danas na nadjete vjere odgo- 
vorimo pred Bogom i pred samim sobom. Tada će ona za nas 
biti uistinu nedjelja vjere. Amen. 

Slavonski Brod, 1972. 


3. nedjelja Uskrsa B 
PRAVO TIJELO ISUSOVO 


Pregled: Isus \pokazuje svoje tijelo da nije neki duh, 

nego pravo tijelo. 

Isus pokazuje svoje tijelo da je ono pravo njegovo 
tijelo, raspeto na križu. 

Istovjetnost uskrsnuloga i raspetoga tijela 
traži sam pojam uskrsnuća kako ga je 
Crkva uvijek naučavala. 

Tu istovjetnost traži Kristovo utjelovljenje, 
Kristova žrtva, kao žrtva križa, 

euharistija kao tijelo od Marije. 


Kad slušamo današnje evanđelje, kao da Isusu nije bilo ni- 
šta više na srcu, nego da uvjeri svoje učenike da Imaju pred 
sobom pravo njegovo tijelo. 

Prije svega, on ih želi uvjeriti da nemaju pred sobom samo 
nekakav duh. Učenici su se, naime, prestrašili, kaže evanđelje, 
jer su mislili da imaju pred sobom neki duh. Isus ih, međutim, 
uvjerava da on nije samo duh. — Opipajte me i vidite jer duh 
tijela i kostiju nema kao što vidite da ja imam. Isus dakle 
dolazi pred svoje učenike s pravim tijelom. Pa kad i nakon to- 
ga. još nisu nestale. sve njihove sumnje, Isus ih i pita: Imate 
li ovdje što za jelo? Oni mu pružiše komad pečene ribe. Isus 
uze i pred njima pojede. Tako im je najzornije i najstvarnije 
dokazao da pred sobom imaju pravo ljudsko tijelo, tijelo kao 
što je bilo i njegovo zemaljsko tijelo. 

Doduše, to tijelo ima duhovna svojstva. Bilo je prema vo- 
lji nevidljivo, bilo je pronično kroz materiju, bilo je pokretno 
kao duh. I druga slična svojstva duha imalo je to tijelo. Ono je, 
naime, bilo proslavljeno tijelo. Ono je bilo produhovljeno tijelo. 
O tom tijelu piše sveti Pavao: sije se s raspadljivošću, uskrsava 
s neraspadljivošću, sije se sa sramotom, uskršava sa slavom, si- 
je se sa slabošću, uskršava sa silom, sije se životinjsko tijelo, 
uskršava duhovno tijelo. A za nas je najuočljivija razlika kod 
tog tjela: ono više nije smrtno, nego je besmrtno. To je vrhov- 
no duhovno svojstvo uskrsnuloga tijela. 

No uza svu duhovnost koja izvire iz proslave uskrsnulog 
tijela, to tijelo ostaje tijelo, ostaje pravo tijelo. Sveti Pavao 
dok govori o proslavi tijela, neprestano govori o tijelu, i ako o 
izmjenjenom tijelu. I slavno, duhovno, uskrsnulo tijelo ipak 
ostaje tijelo. Krist je htio da i u nebo uznese tijelo. Kao što 
je tijelom postao kad je došao na zemlju, htio je da tijelom 
ostane kad to tijelo uznese na nebo. i posadi s desne strane 
sile Božje. 

To je Isus želio pokazati svojim učenicima dok im je go- 
vorio i na sve načine dokazivao da je on ne samo duh, nego da 
ima i tijelo. 

X ) o *oO* 

Ali Isus je želio i više. Želio je pokazati da je njegovo uskrs- 
nulo tijelo istovjetno s njegovim raspetim tijelom. Nije si on 
kod uskrsnuća stvorio neko novo tijelo. On je iz groba uzeo pra- 
VO svoje naravno tijelo, tijelo koje je bilo raspeto na križu. 
Upravo zato on pokazuje svojim učenicima svoje ruke i noge, 
kako kaže današnje evanđelje. Iz evanđelja svetoga . Ivana shva- 
ćamo što je Isus time pokazivao. Pokazivao im je tragove svo- 
jih svetih rana. Baš zato je sveti Toma mogao nakon pripovi- 

jedanja o tom pokazivanju tražiti da stavi svoj prst u mjesto 
čavala i svoju ruku u znak rane na boku. Isus je dakle poka- 
zao svojim učenicima da je njegovo uskrsnulo tijelo u potpu- 
nom smislu istovjetno s njegovim raspetim tijelom. B 

Baš ovu činjenicu valja na poseban način naglasiti u da- 
našnje doba. Danas je prodrla među novotarske učitelje koji 
bi željeli čak govoriti u ime vjere jedna posve nastrana misao. 
Oni počinju tvrditi da Isus nije ustao iz groba sa svojim ti- 
jelom, nego.da si je na neki način stvorio neko proslavljeno tije- 
lo, koje i nije pravo tijelo nego više neki duh. Ima čak takvih 
zastranjenih duhova koji u spomenutom smislu tvrde kad bi se 
i našle kosti Isusove koje su bile položene u grob na Kalvariji, 
da to ne bi bilo ništa protiv vjere u njegovo uskrsnuće. Isusovo 
da uskrsnulo tijelo nije istovjetno s njegovim raspetim i poko- 
panim tijelom. S takvim su se mislima usudili neki nazoviuči- 
telji izići čak s knjigama pred hrvatske vjernike. 

No baš protiv takvih nemogućih misli nastupa današnje 
sveto evanđelje. Tko i pomisli nešto slično, sukobljuje se izrav- 
no s tim evanđeljem. Isus upravo zato pokazuje svoje probode- 
ne ruke i noge da učenike uvjeri da je on istovjetan s onim 
Isusom i njegovim tijelom koje je visjelo na križu. Isus. poka- 
zuje da je iz groba digao baš ono tijelo koje je bilo pribijeno 
na križ. Mora biti pravi bezbožni drznik tko se nakon riječi 
današnjeg evanđelja usudi i pomisliti da Isusovo uskrsnulo ti- 
jelo nije istovjetno s njegovim raspetim tijelom. 

koko 

Istovjetnost uskrsnulog i raspetog tijela izlazi jasno iz či- 
tave naše svete vjere. Misao o toj neistovjetnosti ruši, naime, 
sam pojam uskrsnuća Kristova kako ga je Crkva od prvih uče- 
nika do danas vjerovala. Dosta je prisluhnuti prvi govor svetog 
Petra nakon dolaska Duha Svetoga u kojem prvi puta javno 
govori o Kristovu uskrsnuću židovskom narodu. U tom govoru 
upravo bjelodano odzvanja istina o istovjetnosti Kristova uskrs- 
nulog i raspetog tijela. Sveti se Petar, naime, poziva na psalam 
16. u kojem David navješćuje baš takvo uskrsnuće. I on govori: 
— Njega koga ste vi, Židovi, bezbožničkom rukom raspeli i ubili, 
Bog je uskrisio, oslobodivši ga lanaca smrti, poradi toga što nije 
bilo moguće da ga smrt zadrži u svojoj vlasti. David naime za nj 


veli:... Čak će mi i tijelo počivati u sigurnosti da me nećeš 
ostaviti u boravištu mrtvih niti dopustiti da tvoj Svetac istru- 
ne... Braćo, nek mi je slobodno da vam posve otvoreno re- 


čem za patrijarha Davida: on je umro i pokopan i grob mu se 
nalazi među nama do dana današnjega. Ali on je, kako je bio 
prorok... rekao u proročkom predviđanju o uskrsnuću Mesije: 
Niti je on ostavljen u boravištu mrtvih niti mu je tijelo istru- 
nulo. Toga to jest Isusa Bog je stvarno uskrisio. Tome smo mi 

svjedoci. 

Kad slušamo te riječi prvog učitelja Crkve u zanosu Duha 
Svetoga koga je upravo primio, morali bismo biti posvema slijepi 
kad ne bismo vidjeli što je smisao uskrsnuća Isusa Krista o 
kojem svjedoče apostoli. Tijelo raspeto i pokopano podignuto 
je živo iz groba. To je uskrsnuće Kristovo kako ga uči Crkva 
od prvih riječi svog prvog učitelja pa do dana današnjega. Sva- 
ki drugi pojam o uskrsnuću ruglo je za našu vjeru i za njezinu 
dogmu o Kristovu uskrsnuću. 

ko 

A to izlazi i iz čitavog ostalog konteksta našega kršćanskog 
vjerovanja. Sve istine vjere nužno traže tu istovjetnost uskrsnu- 
log tijela Isusova i njegova raspetog tijela. Prije svega, to tra- 
ži pojam utjelovljenja Sina Božjega. Riječ je tijelom postala. 
Sin je Božji uzeo na sebe ne samo ljudsku dušu nego i pravo 
ljudsko tijelo. To je tijelo bilo bitno sjedinjeno s drugom bo- 
žanskom Osobom osobnim sjedinjenjem. Na taj dar sjedinje- 
nja u Kristu ostao je vječan. Za kršćansku je vjeru upravo ne- 
zamišljivo da bi Sin Božji ikada ostavio svoje tijelo. Zato u 
svom Vjerovanju izričemo o Isusu Kristu; a to znači o Sinu 
Božjemu, drugoj božanskoj Osobi: raspet, umro i pokopan. Sin 
Božji, Isus Krist, bio je dakle i ostao i onda kad je umro i po- 
kopan sa svojim tijelom. Nije nakon smrti bila na križu neka 
lešina, a niti je bila lešina u grobu koja bi bila odijeljena od 
Sina Božjega. Bio je to isti Isus Krist koji se rodio, koji je 
živio, koji je trpio u svojem tijelu. Na taj način Sin Božji zbog 
svog utjelovljenja ili osobnog sjedinjenja nikada nije mogao os- 
taviti svoje tijelo. A najmanje ga je mogao ostaviti da u grobu 
trune dok bi si on stvorio neko novo tijelo ili ostao bez tijela 
kao kakav duh. Prema našoj vjeri u utjelovljenje Sina Božjega 
uskrsnulo Kristovo tijelo mora dakle biti istovjetno s raspetim 
tijelom. 

To traži i naša vjera o Kristovoj žrtvi. Krist je prinio kao 
dar nebeskom Ocu za spasenje pravo svoje tijelo i pravu. svo- 
ju krv na križu. Bog je primio kao miomirisni dar upravo to 
tijelo i tu krv svojega Sina s križa. A primitak te žrtve upravo 
je Kristovo uskrsnuće i uzašašće. Po tom primitku sa strane 
nebeskoga Oca tijelo i krv Isusova postalo je vječnim darom, 
vječnom žrtvom na nebu koju Krist kao vječni Veliki sveće- 
nik prikazuje svojemu Ocu. Kod svoje euharistije mi se uklju- 
čujemo upravo u tu vječnu žrtvu Isusa Krista, prinoseći njego- 
vo tijelo i krv s križa koju je nebeski Otac primio. Zato je 
Pravi nesmisao za našu vjeru tražiti neko novo tijelo i novu 
krv koje ne bi bilo prikazano Bogu kao žrtva na križu. Tada i 
naša žrtva ne bi imala nikakve veze sa žrtvom na križu. A to 

je jedina Kristova žrtva i druge nema. Žrtva s križa ovjekovje- 
čena je na nebu i druge nema. Nije bez razloga Krist ostavio 
na svojem uskrsnulom tijelu znakove svojih svetih rana s križa. 
Htio je, naime, izvanjskim načinon pokazati da je njegov žrt- 
veni dar na nebu istovjetan s darom koga je prinio na križu. 
Nasuprot sama pomisao da Kristovo uskrsnulo tijelo ne bi bilo 
istovjetno s Kristovim raspetim tijelom ne samo da se protivi 
svetom evanđelju. Ta pomisao ruši temelj kršćanstva, a to je 


euharistija. 
* ox o* 


Tu opet dolazi i u pomoć nebeska majka Marija koja je uni- 
štila sva krivovjerja, pa je kadra satrti i ovdje glavu paklenoj 
zmiji u njezinoj laži. Poznata je, naime, činjenica da je krivo: 
vjerac Berengarije u Srednjem vijeku morao potpisati kao ispo- 
vijest vjere da u presvetom oltarskom sakramentu ne primamo 
samo neko duhovno Isusovo tijelo, nego pravo Isusovo tijelo, 
ono tijelo koje je on primio od svoje majke Marije. Kristovo ti- 
jelo u presvetoj euharistiji tijelo je rođeno od žene, rođeno od 
Marije. ) 

No dobro znamo da u svetoj pričesti primamo upravo Isu- 
sovo proslavljeno ili uskrsnulo tijelo. Baš dakle to uskrsnulo, 
proslavljeno tijela je od blažene Djevice Marije. Nije to dakle 
neko novo tijelo stvoreno neovisno od blažene Djevice Marije. 
To je tijelo koje je Marija začela, nosila, rodila i hranila, koje- 
mu je Marija dala krv da bude prolivena na križu. Ako je dakle 
uskrsnulo tijelo od Marije, jasno je da je istovjetno s tijelom 
raspetim na križu i pokopanim u grobu. 

x * % 

Ima, međutim, mudraca koji tu mudruju i žele s činjeni- 
com kako se kroz sedam godina promijeni sva materija tijela 
opovrći te istine naše svete vjere. Ali što može ljudsko mudro- 
vanje protiv Božje istine! Ta svako dijete na prvi pogled vidi 
kako se tu krije varka i obmana! Zar je tijelo sama materija? 
Materija se može mijenjati, ali tijelo ipak ostaje isto. Zašto, 
naime, ima svaki pojedinac u svom tijelu značajnije crte od dje- 
tinjstva do smrti? Kaže se da se već ma djetetu u utrobi majke 
mogu uzeti otisci prstiju koji će ga pratiti kroz čitav život. Ti- 
jelo nije mrtva materija, nego živo tijelo. I u tom živom tijelu 
ima nešto što se ne mijenja i što tijelo čini upravo tim tijelom. 

To je još jasnije kod Isusa u grobu i Isusa uskrsnuloga. 
Tu nema razmaka niti jednog tjedna, a kamo li sedam godina. 
Svaki neznalica vidi vezu koja mora opstojati između tog tijela 
u grobu i uskrsnulog tijela da to uskrsnulo tijelo bude pravo 
Isusovo tijelo. Čovjek se zato mora boriti ne samo s Bogom 
nego i s ljudskom pameću ako i pomisli da bi moglo opstojati 
pravo uskrsnuće Isusova tijela kad to ne bi bilo uskrsnuće 

Kristova tijela iz groba. 
ko os 

Ne dajmo se, dakle, nikađa odvesti ljudskim mudrovanjem 
od prave Božje istine i od svoje kršćanske vjere o Isusovu us- 
krsnuću. Mi vjerujemo ono što mas je Isus u današnjem evan- 
đelju naučio: Njegovo uskrsnulo tijelo bilo je pravo tijelo, što 
više, bilo je njegovo pravo tijelo, koje je primio samim utjelov- 
ljenjem i rođenjem od Djevice Marije, a koje mu je tijelo bilo 
raspeto, ubijeno i pokopano u grobu. Na toj vjeri stoji čitava 
naša vjera koju nećemo pokloniti nikakvom ljudskom mudra- 
cu, a kamo li luđaku. Amen. 

Varaždin, 1974. 


4. nedjelja Uskrsa B 
RODITELJI VJEROUČITELJI 


Pregled: Roditelji isu namjesnici Krista, dobrog Pastira 
u domaćoj Crkvi, a to znači vjeroučitelji 
svoje djece. 

To od njih traži roditeljska milost Duha 
Svetoga, 

To traži odnos roditelja prema iduši djece. 
To traži odnos roditelja prema vjeri djece. 


Ja sam Pastir dobri! Tako je uskliknuo Isus u današnjem 
evanđelju, Slikom dobrog Pastira Isus je dao jedan ođ najljep- 
ših prikaza svog poslanstva na svijetu. Tom se slikom divno 
predstavlja pred svijetom. 

U slici je dobrog Pastira Isus mnogo toga izrazio. Ali na 
poseban: je način tom slikom sebe istakao kao učitelja svijeta. 
Paša koju Isus daje svojim ovcama, prije svega, je paša njego- 
ve riječi koja ljudima daje život vječni. On je pastir paše Božje 
istine. 

No Isus je odlučio tu svoju pastirsku čast i vlast, svoju 
pastirsku službu prenijeti na svoje zamjenike na zemlji. Tako 
poslije svoga uskrsnuća govori svoje znamenite riječi svetome 
Petru: Pasi ovce moje! Pasi jaganjce moje. A isti apostol u 
svojoj poslanici opominje biskupe ili svećenike u Crkvi: Pasite 
stado Božje koje vam je povjereno. U Crkvi Kristovoj zato po- 
stoje namjesnici Krista, dobrog Pastira, pastiri u ime Krista 
Pastira. 

Ali i tim je pastirima kao i njihovu vrhovnom Pastiru prva 
služba da pasu Božje stado istom pašom kojom pase Isus Krist. 
Oni su. također prije svega pastiri kao učitelji Božje riječi. Pa. 
Stiri u Crkvi prije svega su vjeroučitelji. Njihova je dužnost da 

nikada ne ponestane te Kristove paše Božjim ovcama, da nika- 
da ne ponestane vjerske pouke u Božjoj Crkvi. 
kod ' 

Ali ne postoji samo velika Kristova Crkva kojoj je Isus osta- 
vio službene pastire, posebno određene za službu pastira. Posto- 
je i kao male Crkve, obiteljske Crkve ili domaće Crkve, kako ih 
naziva sveti Pavao. To su. kršćanske obitelji. Kršćanska je obi- 
telj Crkva u malom. Pa zato i u toj Crkvi Isus je ostavio svo- 
je namjesnike koji predstavljaju njega, dobroga Pastira. Oni 
su kao svećenici te Crkve. I njih je sam Krist zaredio Duhom 
Svetim za tu njihovu pastirsku službu. Baš zato :je osnovao po- 
seban sakramenat koji se naziva sakramenat ženidbe. U tom, 
naime, sakramentu podjeljuje se roditeljska vlast i milost. No 
baš u toj roditeljskoj milosti podjeljuje se pastirska vlast, ali 
i pastirska dužnost kršćanskim roditeljima obzirom na njihovu 
djecu. i | ga: 

Naravna je ženidba sva usmjerena prema djeci. Tako je i 
kršćanska svrhunaravna ženidba sva usmjerena prema Božjoj 
djeci. Lijepo kaže sveti Pavao da su kršćanska djeca samom 
kršćanskom ženidbom posvećena, a to znači usmjerena na Boga. 
Roditelji primaju ženidbenu milost da rode djecu Božju i da 
rašire Božje kraljevstvo na zemlji i na nebu. 

No dobro znate da-u naravi ne treba učiti majku, barem 
pravu majku kako će hraniti svoje dijete koje je rodila. Sama 
joj je priroda dala prsa, dala joj je sise i upravo je sili da pri- 
makne dijete na njih i da ga nadoji. No baš tako je Bog u sa- 
kramentu ženidbe dao roditeljima kao svrhunaravna prsa i svr- 
hunaravno mlijeko da mogu hraniti svoju djecu za djecu Božju. 
Sa ženidbenom milošću kršćanski roditelji primaju Duha Sve- 
toga. No Duh Sveti duh je istine kako ga naziva Isus, koji uči 
svu istinu. To su zato svrhunaravna prsa koja sile kršćanske 
roditelje, i oca i majku, da hrane svoju djecu Božju. Kršćan- 
ski roditelji silom same ženidbe prisiljeni su mlijekom. Božje 
istine, Božje riječi hraniti svoju djecu. Pa ako peče zemaljsku 
majku njezino mlijeko ako ga ne pruži svome djetetu, koliko 
onda više mora peći kršćansku majku i oca-ako ne izvrše svo- 
ju dužnost da poučavaju svoju djecu i napajaju Božjim mlije- 
kom kršćanske pouke! 

koko . 

Nije, međutim, potrebna ni ta svrhunaravna sila. Duha Sve- 
toga da sili kršćanske roditelje da mlijekom Božje riječi doje 
svoju djecu. Dosta je za to sam odnos koji roditelji imaju pre- 
ma dušama svoje djece. : : 

Roditelji ne daju dušu svojoj djeci. Besmrtna je duša dah 
Božji. Ona izlazi izravno iz ustiju. Božjih kao djelo stvaralačke 
njegove Riječi i slika njegova Duha. Roditelji daju svom djete- 

tu samo tijelo, a Bog mu daje dušu. 

Pa ipak Bog je toliko navezao na roditelje davanje duše 
da nikada neće dahnuti dušu bez djela roditelja koji daju tije- 
lo. Bog se upravo skriva iza roditelja i svoje davanje duše skri- 
va iza njihova davanja tijela. + 

Što znači ovo Božje skrivanje nego da Bog želi da prepusti 
roditeljima na neki način ne samo tijelo nego i dušu? Njima 
stavlja kao u vlasništvo ne samo tijelo nego i dušu njihova dje- 
teta. Nije zato ni čudo što je Bog sudbinu duša cijeloga Adamo- 
va roda učinio ovisnom o njegovu činu. 

Ali dok je stavio kao u ruke roditelja ne samo tijelo ne- 
go i dušu djece, stavio je na njih i svu odgovornost koju on 
sam ima prema dušama svoje djece na zemlji. Oni su doista 
od samoga Boga postavljeni pastirima njegovih ovaca. Njima 
je zato povjerena i odgovornost da hrane njegove, ovce, da ih 
vode na pašu Božje riječi. 

R X x % 
Ali vjeronaučna dužnost roditelja izlazi iz još jednog teme- 
lja, a to je odnos roditelja prema vjeri njihove djece. 

U Starom je zavjetu Bog htio da se u obećanog naroda s 
krvlju naslijeđuje i vjera. Biti sin židovskog oca značilo je bi- 
ti vjernik židovske vjere. U Novom zavjetu nije dosta biti ro- 
đen od kršćanskog oca da bude i vjernik kršćanske vjere. Krš- 
ćansko dijete postaje vjernikom sakramentom vjere, a to je sve- 
to krštenje. 

Pa ipak i kršćanski roditelji imaju odlučnu ulogu i kod 
kršćanske vjere. Za sveti se krst traži vjera. Pa ako se netko 
krsti kao dijete, vjeru djeteta koja je njemu još nemoguća, 
mora nadoknaditi vjera njegovih roditelja. Tako je vjera rodi- 
telja i u samom sakramentu vjere kao početna klica vjere nji- 
hove djece. 

No vjera je roditelja i odlučni čimbenik i za svjesnu vjeru 
koja se ima probuditi u djetetu kad dođe do svoje svijesti. Pri- 
je svega, njihova je vjera odlučna za razumnost vjere njihove 
djece. Kršćanska vjera mora biti razumna vjera. Kršćanin mo- 
ra imati razuman temelj svoje vjere. Mora shvaćati da je ra: 
zumno ili pametno dati svoj pristanak na prihvaćanje objavlje- 
ne Božje riječi koje nam predlaže vjera. No kako da maleno 
dijete shvati razloge koji vojuju za razumnost riječi koje mora 
Vjerovati? Za to je njegova pamet još preslaba. Ali kao što se mla- 
da biljka nasloni na čvrsto stablo, tako se i dječja pamet razum- 
no nasloni na pamet. svojih roditelja, dakako ako oni sami ra- 
zumno vjeruju. 

Ali i drugu još važniju ulogu ima roditeljska vjera kod vje- 
Te njihove djece. Roditeljska vjera iznad svega daje dubljinu 
korijena vjeri kod njihove djece. Što se, naime, zasadi prve 

godine djetinjstva, to najdublje prodre i ostane u duši djeteta. 
Što je obitelj zasadila, to ni život nije kadar iskrčiti. Obiteljska 
je škola zato sudbina čovjekova na zemlji. Na temeljima te se 
škole gradi čitav odgoj i sva daljnja pouka. Kad je car Brazila, 
Dom Pedro ležao početkom prošlog stoljeća na smrtnom kre- 
vetu, upitao je svog liječnika koji ga je liječio da li ima djece. 
Liječnik mu odgovori: Da, veličanstvo, imam ih šestero. Car 
tada nastavi: Htio bih vam dati savjet. Savjet je to umirućeg 
sa svim njegovim iskustvom. Odgajajte svoju djecu prije svega 
religioznim odgojem! Moje je djetinstvo nažalost ostalo bez reli- 
gioznog utjecaja i ja sam taj gubitak osjećao kroz čitav svoj 
život. Nastojao sam to kasnije nadoknaditi. Ali ako u dječje 
srce ne padne topla zraka religioznosti, nikad kasnije neće se 
dobiti u srce srdačnost, sreća, oduševljenje u vjeri koje toliko 
oplemenjuju ljudsko srce. 

Taj je čovjek shvatio što znači roditeljska vjera i roditelj- 
ski odgoj za vjeru djeteta. Dijete koje ne primi vjerske pouke 
u roditeljskom domu slično je vreći bez dna. Sva daljnja pouka 
zato je tada redovno slična kao bacanje u vreću bez dna. Sa- 
mo bi Bog svojim čudom mogao u tom slučaju nešto pomoći. 
Pa kad vidite čovjeka bez svake vjere, možete biti sigurni da 
vidite čovjeka kojega roditelji nisu uopće ili barem pravilno po- 
učili o vjeri. 

Na roditeljskoj dakle vjerskoj pouci leži odgovornost za 
vjeru ili nevjeru njihove djece. Da li onda možemo shvatiti ka- 
ko: je teška dužnost kršćanskih roditelja da postanu vjero- 
učitelji svoje djece? Kako je teška dužnost roditelja da mogu 
s Isusom klicati: Ja sam pastir dobri! 

#wWo*kok 

Poznat vam je običaj naše Crkve da traži od zaručnika 
prije vjenčanja zaručničku pouku, odnosno i ispit vjere. Možda 
se koji puta zaručnicima to čini preteškim teretom. Možda ga 
koji puta i omalovažavaju i na sve načine nastoje da izbjegnu. 
Što će nam to? Ženidba je ustanova za rađanje djece. To ćemo 
sami znati činiti. Što će nam dakle taj vjeronaučni ispit? Tako 
oni misle i govore. 

Ali oni zaboravljaju da kršćanska ženidba nije samo za ra- 
đanje djece nego i za rađanje Božje djece. Oni bi dakle znali 
roditi djecu, ali da li su sposobni da rode i djecu Božju? Bra- 
čni drugovi koji ne znaju vjeronauk mogu biti sigurni da svo- 
ju djecu neće roditi za Boga nego za đavla, ne za nebo nego 
za pakao, da će roditi ne vjernike nego mevjernike. Oni neće 
biti pastiri nego vukovi svoje djece. Ako roditelji ne nauče, jer 
ne znaju, svoju djecu niti osnovne istine svoje vjere, oni su ih 
vjerski sigurno upropastili i prema tome rodili za pakao. To je 
vrijedilo i za prijašnja vremena, a to vrijedi daleko više za da- 

našnja vremena. Roditelji vjerski neznalice koji se ne brinu da 
djecu nauče kršćanskoj vjeri pravi su vukovi u Kristovu ovči- 
njaku. 

Kršćanski roditelji! Katekizam u ruke, vjeronauk u ruke! 
.. tako ćete biti ne vukovi nego dobri pastiri svoje djece. 
men. 


Varaždin, 1960. 
5. nedjelja Uskrsa B 
ODBAČENJE 


Pregled: Drugosvjetska sudbina: ne samo vječno blaženstvo 

nego i (odbačenje. 

Odbačenje znači: 
izgubiti Boga, 
pod iBožjom srdžbom, 
pustoš i prazninu, 
oganj, i to 
vječni. 

Izbjeći tom odbačenju! 


Isus je svojim uskrsnućem prešao u drugi svijet. Dok kroz 

uskrsno vrijeme neprestano slavimo uskrsnuće Isusovo, naša je 
misao prema nakani Crkve neprestano i usmjerena prema tom 
drugom svijetu. Tako zvani eshatološki ili drugosvjetski pogled 
oznaka je uskrsnog vremena. 
: Pa i današnje nas evanđelje kao da zanosi u taj drugi svi- 
jet. Ono pred nas iznosi sudbinu tog drugog svijeta. U tom, na- 
ime, evanđelju Isus svoje učenike već gleda sa sobom sjedinje- 
ne u vječnoj zajednici. On već na njima gleda rod koji će dati 
kao loze na Isusu trsu. Mnogi rod o kojem Isus govori bit će 
proslava njegova Oca. A baš taj rod kojim će roditi Kristove 
loze na slavu Boga Oca, vječno je blaženstvo koje čeka Kristove 
učenike kao dionike blaženstva Sina Božjega. 

No dok Isus gleda svoje loze koje će roditi mnogi rod, rod 
neba, njegovo oko ne propušta da zagleda i u sudbinu loza ko- 
je ne donose roda. Njih nebeski vinogradar reže od trsa. Te se 
loze izbacuju iz vinograda i njihova je sudbina da se osuše, a 
tada skupe i bacaju u oganj da gore. Isusovo oko i tu gleda u 
vječnost, Na zemlji, naime, Bog nikoga posvema ne siječe i ne 
odbacuje. Istom u vječnosti Bog odjeljuje ovce od jaraca, pše- 
nicu od kukolja, zle od dobrih riba. Na vječnom sudu, dakle 
u vječnosti Isus govori: Odlazite od mene, prokleti! Odbačenje 
je sud vječnosti. Tako Isus u slici loze koja se siječe, odba- 
cuje i baca u oganj prikazuje vječno odbačenje onih koji će 

biti prokleti. 

Isus dakle u današnjem evanđelju otvara oko za drugi svi- 
jet. On nam daje zagledati u sudbinu drugoga svijeta. Daje nam 
da osjetimo sreću slatkog grožđa kojim će roditi loze na njemu, 
božanskom: trsu. Ali nam otvara i pogled u strašnu sudbinu 
duša odbačenih od njega u vječni ogamj. Danas ćemo se malo 
zaustaviti baš na ovom drugom pogledu. Zagledat ćemo se malo 
u sudbinu odbačenja. 

. kO Ro 

Isus zorno prikazuje tu sudbinu. Odbačenje je odsijecanje 
od Isusa. Kad je Isus rekao svetom Petru dok se ovaj branio 
da mu pere noge: Ako te ne operem, nećeš imati dijela sa mnom, 
tad je Petar uskliknuo: Onda mi peri ne samo noge, nego i 
glavu i tijelo. Petru nije bilo nešto strašnije nego se odijeliti 
od Isusa. On je osjećao što znači biti uz Isusa. Zbog tog je osje- 
ćaja bio pripravan ići s Isusom i u.tamnicu i u smrt. Sve, samo 
da bude i ostane s Isusom! U njemu je progovorila ljudska du- 
ša koja čezne za jedinom svrhom, za jedinim. dobrom, a to je 
jedini Bog. Bog je najdublja čežnja ljudske duše. A u Isusu 
je Petar osjećao upravo tog Boga za kojim čezne njegovo srce. 

Zato nije za njega bilo nešto strašnije od odjeljenja od Isu- 
sa. A i svetome je Pavlu sve nebo: biti s Isusom. Tamo ćemo 
biti s Gospodinom! Vječno ćemo biti s Gospodinom! To je pos- 
sljednja utjeha svetoga Pavla nad smrću. Tu je zato i osnovna 
slusboka zaš Izgubiti Isusa! Izgubiti Boga! 

kwo%* o 

Ali s tom strahotom odmah dolazi i druga: izbacit će se 
kao loza. Ako netko nekoga izbacuje iz kuće, to je znak srdžbe 
i mržnje. A tu srdžbu i izrazuju riječi posljednjeg suda: Odla- 
zite od mene, prokleti! U tim riječima kao da gori oganj Božje 
srdžbe koja izbacuje lozu koja nije vrijedna da bude na trsu. 
Odbačenje je posljedica Božje srdžbe nad čovjekom. | 

< A 'što je strašnije nego. osjećati Božju srdžbu nad sobom? 
Kao što nema nešto slađe nego osjećati Božju ljubav nad so- 
bom, tako nema nešto strašnije nego osjetiti oganj Božje srd- 
žbe nad sobom. — Govorit će gorama i bregovima: Padđnite na 
nas i sakrijte nas pred srdžbom onoga koji pini na prijestolju 
i pred srdžbe Janjeta! 
kid 8 

Isusova riječ ide i dalje dok opisuje Pa via odsječene 1o- 
ze. On govori: I osušit će se. Svi životni sokovi dolaze lozi iz 
njezina trsa. Bez trsa ostaje suha i mrtva. A baš to je sudbina 
odbačene duše. Odbačena duša ostaje bez Isusa. A bez Isusa 
ostaje bez živoga Boga, bez izvora žive vode. Ona ostaje sama 
sa svojom bijedom, prazninom i ništetnošću. Ta je suhoća nu- 
tarnja tama duše. To je njezina smrt u krajnjoj noći. 

Koko 


.Ali ni tu ne svršava strahota. sudbine odbačene duše. Ona 
se još baca u oganj. Njezina je sudbina oganj. A oganj je slika 
svih boli svijeta. Čovjek si ne može zamisliti strašniju bol od 
ognja. Duša odbačena od Boga ne pada u neku nirvanu, ona .se 
ne raspljinuje u ništavilo. Ona ostaje: sa svojom neizmjernom 
težnjom za Bogom. A u isto Sna udaljena od -Boga. Tako je 
ona upravo rastrgana u sebi. To trganje i kidanje osjeća kao 
vatru koja je peče. 

A da bude taj oganj još strašniji, nije to oganj koji gori 
i izgori. Nije to oganj koji bi mogao dušu spaliti i pretvoriti 
u pepeo. To je oganj za kojega Isus kaže: On gori. Duša je 
besmrtna i njezina besmrtnost pretvara oganj njezinih muka u 
vječnost. Ona je bačena u vječni oganj, 

Možemo li, međutim, slušati Isusovu riječ o tim odbačenim 
lozama, o tim odbačenim dušama, a da se ne zgrozimo? Neće li 
nam se na samu pomisao na strašnu sudbinu odbačenih duša 
poroditi strah pred odbačenjem? Nećemo li se. odmah upitati 
kako da izbjegnemo toj strašnoj sudbini odbačenja? 

A što da drugo učinimo nego da već na zemlji izbjegavamo 
sve. ono u čemu će se sastojati vječno odbačenje? Ta čuli smo 
da je temelj svega odbačenja odjeljenje od Isusa! Biti odijeljen 
od Isusa, biti odijeljen od Boga — to je bit odbačenja i temelj 
odbačenja. Što dakle da učinimo da izbjegnemo odbačenju ne- 
go .da se držimo Isusa, da se upravo prilijepimo uz Isusa, da 
nam bude iznad svega sjedinjenje s Isusom? Naša molitva mo- 
ra neprestano letjeti prema nebu svom, Isusu: Ne dopusti da 
se odijelim od tebe. A dobro znate veze koje nas vežu s Isu- 
som. Izvana je to crkvena zajednica, a iznutra sile vjere i milo- 
sti. Dok smo s Crikvom, dotle smo i s Isusom. A dok smo u vje- 
ri i milosti, u samoj smo duši ucijepljeni u Isusa. Kršćaninu 
koji želi izbjeći vječnom: odbačenju, ništa ne smije biti toliko 
na srcu nego da čuva te veze koje ga vežu s Isusom. Tko u toj 
vezi umre, sigurno neće biti odbačen od Isusa. 

ko*o# 

Tim samim dolazi nam pred oči.i drugi uvjet da se saču- 
vamo od odbačenja, a to je da bježimo pred Božjom srdžbom. 
Kršćanin ne smije dopustiti da na njemu leži oko srditoga Bo- 
ga. On mora biti uvijek Božje dijete da nad njime može klicati 
nebeski Otac: Ovo je moj ljubljeni sin koji mi je omilio. Biti 
u miru s Bogom, biti u Božjoj ljubavi! Ima li nešto radosnije 
za ljudsku dušu? Ja nisam u ratu s Bogom. Ja činim ono što 
milo mom nebeskom Ocu! Ako je taj osjećaj u našoj duši i 
ako savjest za njega svjedoči, tad nema straha da bismo bili 
odbačeni od Boga. 

koko 


Ali zato je potrebno da ne dopustimo niti to da se u našu 
dušu uvuče suhoća suhe loze koja se osušila. Uvijek na sebi mo- 
ramo pokazivati zelenilo koje lista, cvijeta i rađa plodovima. 
Životni sokovi Isusa Krista moraju u nama pokazivati svoje 
djelovanje. A to se djelovanje iznad svega pokazuje u plodo- 
vima. Kršćanin bez ploda, kršćanin koji već na zemlji ne poka- 
zuje plodove vječnoga života, što može drugo očekivati nego da 
postane suhom lozom i u vječnosti? Bez dobrih djela čovjek ni- 
je siguran da neće biti odbačen od Boga. 

KJE: MC. 

A kao kruna osiguranju od odbačenja neka nam bude vje- 
čni pogled i polet prema Bogu! Nikada ne osjetiti rastrganosti 
u duši koja teži-za Bogom, a ide od Boga! Ta se  rastrganost 
osjeća u savjesti koja se bori s Bogom. Ta savjest peče. To je 
početak paklenog ognja. 

Kršćanin ima dvije savjesti. Jednu naravnu koja je nje- 
govo nutarnje svjetlo i sila koja ga vuče k Bogu. A drugu sa- 
vjest ima izvana u svjetlu i sili Božje riječi koja ga usmjeru- 
je prema Bogu. Ako se kršćanin nikada ne stavi u borbu protiv 
tih svojih savjesti, ako dakle ide za glasom savjesti i Božje 
riječi, ne samo da neće znati što je to oganj koji peče na ovo- 
me svijetu nego ni što je oganj vječnosti. Na krilima tog glasa 
on će upravo doletjeti do Boga. Taj će glas biti glas suda koji 
će mu doviknuti ne: Odlazi, nego Dođi, blagoslovljeni da budeš 
vječno sa mnom u mom kraljevstvu. On neće biti loza koja se 
siječe, suši, baca u oganj i gori. On će biti loza koja će doni- 
jeti slatki plod neba na svom trsu, Isusu. Amen. 

Slavonski Brod, 1972. 


6. nedjelja Uskrsa B 
BOŽJI PRIJATELJI 


Pregled: Mjesto naravnog odnosa služinstva Isus nas 
uvođi u odnos prijateljstva 

ljubavlju, 
nesebičnom ljubavlju, 
jednakošću. 

Uvjeti prijateljstva: 
vršenje zapovijedi, 
vjera i 
milost. 


Ima mnogo misli u današnjem evanđelju koje bi nam mogle 
upasti u oko. Ali je jedna posebno značajna, koja posebno iska- 

če nad ostale. To je misao o našem prijateljstvu s Bogom i o 
Božjem prijateljstvu s nama. Isus, naime, govori: Vi ste prija- 
telji moji. Više vas ne zovem slugama. Vi ste moji prijatelji. 

Čovjek je po svojoj naravi sluga, ili ako hoćemo točnije, 
rob Božji. Odnos ovisnosti koji izvire iz Božjeg stvoriteljskog 
čina toliko je bitan za čovjeka da posvema pripada Bogu. Iz 
sivoriteljske sile izlazi stvoriteljska vlast. A iz čovjekove ništet- 
nosti koja prima sav svoj bitak od Boga izlazi posvemašnja pod- 
ložnost čovjeka Bogu. Tako je čovjek po svojoj naravi potpuni 
Božji rob. Nije zato čudo da su se ljudi zvali Božjim ovcama, 
Božjim stadom. Niti ovce nisu toliko podložne pastiru niti to- 
liko u njegovoj vlasti koliko je čovjek svojemu Bogu. Pa i sam 
izraz Božji narod, a to znači narod kojemu je Bog kralj ima 
prizvuk čovjekove služinske naravi. Kraljevi su u stara vreme- 
na bili gospodari nad svojim narodom, a narod je bio njihov 
sluga. To napose vrijedi u istočnom prizvuku pojma kralja i na- 
roda. Istočni su kraljevi bili u pravom smislu vlastodržci i sve- 
moćni gospodari svojih podložnika. X 

Kad dakle imamo na umu tu služinsku ovisnost čovjeka o 
Bogu, tad istom pravo shvaćamo što znače Isusove riječi u da 
našnjem evanđelju: Više vas ne zovem slugama. Vi ste moji 
prijatelji. Mjesto služinskog odnosa Isus ističe prijateljski od- 


.nos prema Bogu. 


Wo 

Temelj prijateljstva je ljubav, i to međusobna ljubav. Prija- 
teljstvo je po svojoj biti međusobna ljubav. Pa kad Isus svoje 
učenike naziva svojim prijateljima, prije svega ističe činjenicu 
da između njega i njih postoji međusobna ljubav. 

Vječnom sam te ljubavlju ljubio — tako Bog po proroku 
ističe svom narodu. U vječnoj ljubavi u Isusu Kristu Bog nas 
je izabrao i predodredio sebi za sinove, kako piše sveti Pavao. 
Cijelo Božje djelo prema vani izvire iz Božje ljubavi. Duh Sve- 
ti, Božja Ljubav, prisutan je kod djela stvaranja, utjelovljenja 
i posvećenja svijeta. 

Bog je želio da u čovječjem srcu nađe odgovor toj svojoj 
ljubavi. Već je samim stvaranjem Bog pokucao na čovječje srce. 
A poslanje njegova Sina uz njegovu muku i smrt bili su. upravo 
juriš Božji na čovječje srce da ga pritegne k sebi. Oganj je do- 
šao baciti na zemlju da je zapali. U tu je svrhu čak stvorio sa- 
vez s čovječanstvom, savez ljubavi, zapečaćen Kristovom kriv- 
lju iz probodena mu srca. Taj je savez kao duhovna ženidba da 
bude najsrdačnija veza ljubavi. 

Da se ostvari taj savez ljubavi, Bog je upotrijebio samu 
svoju bitnu Ljubav, Duha Svetoga. Duh Sveti u srcu je čovjeku 
jamstvo Božje ljubavi. A s druge strane taj Duh izlijeva u čov- 
ječje srce ljubav kojom to srce ljubi Boga. Tako je u Duhu 

Svetom ostvarena najsavršenija veza međusobne ljubavi, a to 
znači prijateljstvo s Bogom. ' 
kO 

No prijateljska: ljubav ima svoju posebnu oznaku. Ona je 
nesebična ljubav. 

Ima različitih ljubavi, ali kod kojih čovjek traži više sebe 
nego onoga koga ljubi. Čak i u najintimnijoj ljubavi između 
muža i žene ili recimo majke i djeteta nebrojeno puta susre- 
ćemo samo golu sebičnost. Traži se vlastita ugodnost ili vla. 
stita korist. Te ljubavi nisu u 'davanju nego u primanju. 

Nasuprot, prijateljska ljubav ide baš za tim da se dru 
gome preda. Ona želi dobro prijatelja, a ne svoje. Ona nije 
poslovni savez dvaju partnera, 'a još manje izrabljivačka ve- 
za koja ide za iskorištavanjem drugoga za svoje ciljeve. Pri- 
jateljska je ljubav nesebični zanos srca koje želi drugoga obo- 
gatiti iz punine svoje dobrote. ' 

Bog je želio s čovjekom sklopiti upravo takvo prijatelj- 
stvo. On je pun upravo takve nesebične ljubavi. On uopće 
nema što dobiti od čovjeka. On je takva punina da se može 
samo preliti, a nipošto doliti. Božji je savez s čovjekom zato 
samo prelijevanje Božje punine i dobrote. : Kk odi 

No Bog je želio i u čovjeku probuditi takvu nesebičnu 
ljubav. Zato je čovjeka izveo iz njegova prosjačkog uboštva, 
koje je pred Bogom samo držalo otvorenu ruku da prima. 
Učinio je čovjeka bogatim poput samoga Boga da može sa- 
mome Bogu davati i dati. Dao mu je svoje vlastito bogatstvo 
da ga u ljubavi Bogu daje. U tu je svrhu stvorio presvetu 
euharistiju u kojoj čovjek može u Duhu Svetom Bogu “dava- 
ti Boga. Tako je Bog čovjeka osposobio da može nesebično 
vraćati nesebičnu ljubav svojemu Bogu. Time je čovijeka ospo- 
sobio da bude pravi prijatelj Bogu. e. 

k*oO# ok i 

No time je Bog dao čovjeku i mogućnost i za treću ozna- 
ku prijateljske veze, a to je jednakost. : 

Prijateljstvo može biti samo među jednakima. To je već 
uvidio veliki grčki filozof Aristotel. A Mudrac Staroga zavje- 
ta-lijepo govori: Ne druži se s jačim i bogatijim od sebe. Za- 
što staviti zajedno zemljani lonac s bakrenim? Kad: ga ovaj 
udari, onaj se razbije. : 

Kako bi dakle bilo moguće prijateljstvo čovjeka s Bogom? 
Tko si ti, a tko sam ja, zemaljski crvić — mogao bi pitati sva- 
ki čovjek sa svetim Franjom Gospodina Boga. Već je: mnogo 
da se smijemo nazvati slugama i robovima takva gospodara. 
O prijateljstvu ne bismo smjeli ni sanjati. Mihi ' 
. Pa ipak je Bog omogućio čovjeku pravo prijateljstvo. On 
je, naime, omogućio čovjeku da bude jednak  Svevišnjemu. 

Sam je:Bog najprije postao jednak čovjeku. Bog je postao u 
svemu jednak ljudima, osim u grijehu. Postao brat usred mno- 
ge: braće. U Isusu Kristu imamo Boga jednakoga sebi samima. 
Ali u Isusu Kristu čovjek je.postao jednak i samome Bogu. 
Po osobnom sjedinjenju Krist čovjek postao je pravim Bo- 
gom. Jedan je čovjek ušao u zajednicu presvetog Trojstva da 
sjedne s desne strane svojega Oca. : 

No taj čovjek koji je postao jednak Bogu nije. želio da 
sam uživa tu jednakost s Bogom. On je svim ljudima omo- 
gućio da se s njime sjedine, da postanu njegovo tijelo, pa da 
sjednu zajedno s njime na isti božanski prijesto na: koji je 
i sam sjeo.. Omogućio je svim ljudima da postanu dionicima 
božanske naravi pa da tako po njemu postanu na neki način 
jednaki s Bogom. - s 

To je učinio već time što je ljude uputio u same. Božje 
misli. Lijepo govori u. današnjem evanđelju: Vas sam nazvao 
prijateljima jer vam priopćih sve što sam čuo od svoga Oca. 
Učinio ih je dionicima Božjega znanja. A učinio je i više. Po 
posvetnoj ih je: milosti uzdigao na razinu samoga božanskog 
života. To je savršeno sudjelovanje na Božjoj naravi koje čini 
čovjeka u određenom smislu ravnim ili jednakim Bogu. To je 
veliki dar jednakosti s Bogom po kojem je čovjeku otvoren 


Put prema pravom prijateljstvu s Bogom. : 
koko 


Vjeran je prijatelj pouzdana zaštita i tko ga je stekao, 
našao je blago. Pravom prijatelju nema cijene, niti se može 
izmjeriti njegova vrijednost. Tako govori Mudrac Staroga zav- 
jeta o čovjeku prijatelju. A što onda da kažemo o Bogu pri- 
jatelju? Imati Boga za prijatelja blago je nad sve blago, vri- 
jednost je nad sve vrijednosti. Kako je neizmjeran Bog, tako 
je i neizmjerna vrijednost njegova prijateljstva. Baš zato je 
tako važno pitanje: Da li bi Isus mogao i za nas reći: Vi ste 
moji prijatelji. Da li smo i mi u prijateljstvu s Bogom? 

Iz rečenog smo. vidjeli da čovjek nije tim samim što je 
čovjek Božji prijatelj. Da bude Božji prijatelj, mnogo se toga 
traži. Sam nam je Isus dao uvjete za Božje prijateljstvo. Ta- 
ko je rekao: Vi ste moji prijatelji ako činite što vam zapovi- 
jedam. .To drugim riječima znači: Ako želite biti moji prija- 
telji, najprije morate biti moji sluge. Tko nije Božji sluga, 
iko ne vrši njegove naredbe i zapovijedi, neka si ne utvara da 
je Božji prijatelj. : 

Daleko od toga da bi Božje prijateljstvo“ ukinulo Božje 
gospodstvo. Po Božjem prijateljstvu čovjek postaje prijatelj 
Gospodinu. Bogu, gospodaru neba i zemlje, okrunjenom kralju 
svijeta koji sjedi na nebeskom prijestolju. U tome i jest veli- 
čina Božjeg prijateljstva. Tko bi i pomislio skinuti Bogu nje- 


105 











govu kraljevsku krunu, taj mu ne bi bio prijatelj nego poput 
Lucifera neprijatelj. 

K tome, prijatelj je drugi ja. Ljubav spaja srca prijatelja 
u jedno srce. Zato i volje prijatelja u jednu volju. Kako bi 
dakle čovjek mogao i pomisliti da bude Božji prijatelj kad 
njegova volja ne bi bila jedno s voljom Božjom? 

To je dakle prvi uvjet Božjega prijateljstva. Ali postoji i 
drugi koga nam je Isus dao. — Nazvao sam vas prijateljima 
jer vam priopćih sve što sam čuo od Oca. Tko želi biti Božji 
prijatelj, mora posjedovati i Božja dobra koja ga čine jedna- 
kim s Bogom. To je prije svega Božja riječ u kojoj je Božja 
misao, Božje znanje. Po Božjoj riječi čovjek postaje s Bogom 
jednak u mislima. A da bude s Bogom jednak i u njegovom 
nutarnjem biću, mora u sebi nositi i božanski život. To je ži- 
vot Božje milosti i ljubavi. 

Možemo li se dakle zvati Božjim prijateljima? Koliko ima- 
mo Božjeg znanja u pametima? Koliko je Božje milosti i lju- 
bavi u našim srcima? Dva su stola Božjih prijatelja: stol Bo- 
žje riječi i stol Božje ljubavi. Evanđelje i euharistija — to su 
dva izvora Božjeg prijateljstva. Koliko smo bliže tim stolo- 
vima, toliko smo više i Božji prijatelji. 

A kako će biti lijepo ako u času naše smrti i suda Bog 
bude -naš prijatelj! A kako će istom biti lijepo ako kroz čitavu 
vječnost on ostane naš prijatelj! Amen. 

Slavonski Brod, 1971. 


7. nedjelja Uskrsa B 
ZLO SVIJETA 


Pregled: Kao stvorenje Božje svijet ije dobar, 
ali po čovjekovu grijehu postao ije zlo: 
postajući mamac sotone, 
ubojica poput sotone, 
lažac poput sotone. 
Opasnost svijeta u današnje doba. 


Bog je stvorio nebo i zemlju. Bog je stvoritelj svijeta. To je 
jedna od prvih istina naše kršćanske vjere. Sin je Božji po 
kojemu je svijet stvoren došao na ovaj svijet. — Istinito Svje- 
tlo dođe na ovaj svijet. On po kojemu je svijet postao bijaše 
na svijetu. Tako piše sveti Ivan na početku svoga evanđelja. 
A došao je jer je Bog ljubio svijet, tako ga je ljubio da je 
dao svoga Sina. On je došao kao Spasitelj svijeta, kako su 
to lijepo upoznali već Samarjani u evanđelju. Baš zato i šalje 
svoje apostole na odlasku sa svijeta: Idite u cijeli svijet i 

propovijedajte evanđelje svakome stvorenju. u ' 

Svijet je dakle Božje djelo. Svijet je predmet Božje bri- 

ge i ljubavi. Svijet je polje Božjega kraljevstva. 
* x 

Pa ipak Isus u današnjem evanđelju moli svojega Oca za 
svoje učenike da ih čuva. A zlo od kojega ih treba čuvati zlo 
je koje vreba na njih iz svijeta. U svijetu se nalazi toliko zlo 
da njegove učenike može od njega sačuvati samo svemoguća 
Božja ruka. E 

Neće li ovdje doći svakome na usta pitanje: Kako je mo- 
guće da svijet koji je izašao iz Božje ruke, svijet koji je pred- 
met Božje brige i ljubavi, da taj svijet može biti tolikim zlom 
da bi sam Bog morao čuvati Isusove učenike od njegova zla? 

To, međutim, pitanje može postaviti samo onaj koji ne 
poznaje pravu i potpunu povijest svijeta. Bog je svijet stvo» 
rio. Ali je svijet stvorio za čovjeka. — Vama pripada sve — 
dovikuje kršćanima sveti Pavao — i svijet i život i smrt i sa- 
dašnost i budućnost. A već je prvom čovjeku Bog rekao: Vla- 
dajte zemljom i pokorite je. Bog je dakle svijet predao u vla- 
sništvo čovjeka. mid 

(No što se dogodilo s čovjekom? Došao je jači i nadvla- 
dao ga i kako kaže Isus, oteo mu je sav plijen. Čovjek sa svi- 
ma svojim dobrima, sa svim svojim vlasništvom potpao je 
pod sotonu. Sotona je postao knezom, vladarom svijeta. Sam 
je Bog to istakao pred Adamom dok je rekao: — Prokleta 
zemlja radi djela tvojega. Vlast je sotonina kao prokletstvo 
legla na zemlju i na čitav svijet. 

Doduše, Krist je u klici na križu skinuo prokletstvo sa 
svijeta. U njegovu je tijelu nastalo novo nebo i nova zemlja. 
To je klica budućeg svijeta. Ali s ostaloga se svijeta teško ski 
da to prokletstvo. Cijela priroda još uzdiše i čeka proslavu 
sinova Božjih, otkupljenje tijela. Istom će oganj sudnjega da- 
na skinuti sve prokletstvo sa svijeta da nastane novo nebo 
i nova zemlja u kojima stanuje pravednost. Tako sotona ima 
još na svijetu svoju vlast. Zato i sveti Ivan može i sada na- 
kon Isusove smrti reći da je sav svijet u vlasti Zloga, a to 
znači sotone. A isto tako sveti ga Pavao nazvati bogom ovoga 
svijeta. 

* ko 

Tu je prvi korijen zla ovoga svijeta. Prokletstvo koje je 
na svijetu prvi je korijen tog zla. Sotona znade i dobro svijeta 
iskoristiti za zlo da nanese čovjeku. Samoga je Isusa sotona 
napastovao pokazujući mu svijet i njegovu slavu. 

Knjiga Mudrosti govori da je Bog pravednika izveo u mla 
dosti iz svijeta da mu zloća ne bi izopačila razbor jer blješta- 
vilo opačine zasjenjuje dobro i vihor požude izopačuje dobru 

dušu. Dobra su ovoga svijeta odsjev Božji i nose tragove .Bo- 
žje ljepote. Po tim je tragovima Bog želio da se duša vine k 
Bogu. No sotona kao otac laži upotrijebi blještavilo Božje lje- 
pote koje je na stvorovima da očara dušu pa mjesto da od 
stvorova poleti k Bogu, ona ostane .na samim stvorovima. Ti- 
me zaplete dušu u stvorovima da ostane zarobljena u njima 
kao ptica u mreži. : 
Što više, sotona je znao blještavilom ljepote Božje u stvo- 
rovima toliko očarati duše da je čovjek samim stvorovima dao 
lik božanstva, da je svijet proglasio božanstvom i bogom. Ido- 
lolatrija svijeta posljednji je trik sotone da .zavara čovjeka 
slikom svijeta. Kolikima zlato postane bogom! Kolikima to po- 
staje njihov posjed. Kolikima i sam goli život na svijetu po- 
stane bogom! To. je njihovo vrhovno dobro kojemu se kla- 
njaju i cijelim srcem predaju. Na o ' 
Razumijemo onda kakva se opasnost krije u ovome svije- 
tu. Svijet je najopasniji mamac na udici sotone. Nije bez raz- 
loga napisao Sveti Ivan kršćanima: Nemojte ljubiti svijeta ni 
onoga što je u svijetu! .Ako netko ljubi svijet, nema u njemu 


ljubavi Očeve. 
Kik i 


Ali svijet ne označuje samo prirodu i izvanjska dobra s 
kojima se sastajemo u svijetu. Svijet označuje i ljude-u svi- 
jetu. Zato Isus može u današnjem evanđelju govoriti da svi- 
jet. mrzi njegove učenike.. Priroda sama po. sebi nije neprija- 
telj Kristovih učenika. Ali ljudi su bili i ostaju neprijatelji .koji 
mrze Kristove učenike. . £ 

A kakvi su to ljudi koji predstavljaju svijet koji mrzi Kri- 
stove učenike? To su zapravo oni ljudi koje je .sotona uhva- 
tio mamcem svijeta. To su ljudi koji su se zaljubili u svijet 
kao u svoje najveće dobro i boga. To su ljudi ovoga svijeta 
koji su sa svijetom: postali jedno. Oni su svijet koji je raspeo 
Krista i koji bi raspeo sve koji su Kristovi. | 

Ako dakle može po sotoni i nerazumna i mrtva priroda 
predstavljati zlo i opasnost za Kristove učenike, koliko to mo- 
že svijet kao razumni: robovi sotone! Ljudi svijeta oruđe su 
sotone. On u njima djeluje kao ubojica od početka. On preko 
njih mrzi ma sve koji nisu od svijeta. Nijedan vjernik nije to- 
liki fanatik svojega Boga kao što je čovjek ovoga svijeta fa- 
natik svijeta. On mrzi i progoni svakoga tko se ne klanja tom 
njegovu bogu. Koji je glavni razlog što .svijet mrzi.Crkvu i 
vjeru? Vjera je otuđenje čovjeka. Vjera odvodi čovjekovu mi- 
sao od ovoga svijeta k drugome svijetu. Ona je zato najveća 
zapreka da se ostvari na zemlji raj čovječanstva. Vjera je dru- 
gim riječima rušiteljica božanstva ovoga svijeta. Zato juriš na 
vjeru i na svakoga koji vjeruje! 

U svojoj mržnji svijet ne bira sredstva ni oružja protiv 
onoga koga mrzi. Najsretniji je kad ga može do kraja uni- 
štiti. Svijet je zato bio uvijek krvožedna zvijer koja je voljela 
ubijati svoje žrtve. Koliko je kršćanskih srdaca posrnulo pod 
udarcima tog bijesa svijeta! Koliko je duša otela Kristu ta 
mržnja svijeta! A da ih nije više otela i da je bilo toliko srda- 
ca koja su bila spremna pobijediti tu mržnju, to je samo :zaslu- 
ga . Kristove molitve kojom je molio da ih Otac. sačuva od 
svijeta. . iti 
m *x* : ' 

Ali zlo tog svijeta kao.da je veće dok slijedi sotonu ne 
kao ubojicu nego kao lašca. Više je duša taj svijet oteo Kri- 
stu svojim prijevarama nego svojim strahovima: 

. Ničim svijet ne pokazuje koliko je sluga svoga kneza oca 
laži kao što to pokazuje svojim lažima i prijevarama. A čega 
je svijet toliko pun kao što je pun laži? Neću ni govoriti o 
svjesnim izvrtanjima činjenica i otvorenim lažima koje su se 
u, povijesti svijeta širile javnim prenošenjem vijesti. Novinar- 
ske su patke poslastica na stolovima svijeta. Najznačajnija je 
svakako činjenica u povijesti svijeta Kristovo uskrsnuće. Ali 
je svijet znao brzo rasturiti svoje tumačenje toj činjenici: Re- 
cite: dok smo spavali, došli su učenici i ukrali su tijelo. A tko 
bi nabrojio sve slične patke koje su poletjele iz ustiju svijeta! 

Ali pustimo svjesna izvrtanja činjenica! Koliko je nesvje- 
snih zabluda i laži napisano i prošireno i u samim znanstve- 
nim djelima svijeta! I s kolikim je arsenalom znanstvenih la- 
ži već bila napadana kršćanska istina! Kolike su duše već 
odvedene od Boga i od Krista tim znanstvenim lažima! Tko 
to zna, taj shvaća s kolikim je pravom Isus molio svog Oca 
da njegove učenike čuva od svijeta i od zla u svijetu. 

No pravi svijet laži svijeta započinje tamo gdje svršava 
tako zvana znanost, Najlažnije oružje kojim svijet zavodi du- 
še svijet je mašte. Tako zvana lijepa književnost pravo je po- 
dručje laži ovoga svijeta kojima se truju ljudske duše. A s 
njome na neki način sva umjetnost i umjetnička ostvarenja. 
Sva ta djela kao da idu za tim da svijetu podadu još veću 
čarobnost da svijet svojim čarima sagne čovječanstvo na ko- 
ljena da mu se pokloni kao bogu. 

soo 

U stara je vremena bila lozinka kršćana: Dalje od svijeta! 
Već je sveti Jakob pisao: Ovo je prava i čista vjera pred Bo- 
gom: Čuvati se čistim od ovoga svijeta. Lozinka je starih krš- 
ćana bila: biti raspet svijetu, a svijet njima. U današnja bi 
vremena međutim, kršćani željeli posvema se uključiti u svi- 
jet, posvema se njemu prilagoditi kao da je Klrist došao na 
svijet da rješava samo probleme ovoga svijeta, kao da je kra- 

ljevstvo nebesko samo kraljevstvo zemaljsko. Oni se najviše 
boje da će ih svijet optužiti što se njemu otuđuju. Otuđenje 
svijetu za njih je najstrašniji zločin koji bi se moglo kršćan- 
stvu predbaciti. a : 
Ako je dakle već u stara vremena svijet predstavljao opasnost za 
kršćanina koji se držao daleko od svijeta, koji je svijetom pro- 
lazio kao da ne prolazi, kakvu tek opasnost predstavlja za te 
današnje kršćane koji bi htjeli biti ne samo na svijetu nego 
i od svijeta? Ako je opasna zmija koja se skriva u šumi jer 
bi čovjek mogao na nju nagaziti, koliko je više opasna ako je 
čovjek donese u vlastitu kuću i stavi na vlastiti ležaj!. 

Imao je dakle Krist razloga moliti svog Oca .da njegove 
učenike čuva od svijeta i od njegova zla. Ali zato imamo i mi 
razloga da na temelju te Isusove molitve shvatimo opasnost 
zbog koje je Isus morao moliti svog Oca. Svijet nije nedužna 
ovčica s kojom bi se mogli mirno igrati. On je otrovna guja 
koja nas može upropastiti. Amen. 

Slavonski 'Brod, 1970. 

POGOVOR 


Ja vjerujem u onoga koji Jest i ljubim onoga koji Jest. Na. 
žalost danas i mnogi teolozi, a da ne govorim o njihovim sljed- 
benicima počeše se oduševljavati za onoga koji nije, za Pori- 
catelja, za Rušitelja — Apoliona. To ide dotle da bi htjeli — a la 
Rahner — i samoga koji Jest učiniti koji nije. Oni naime počinju 
govoriti o Bogu koji se mijenja, a to znači koji postaje, a to 
znači koji nije više ono što jest. 

No kao obožavatelji mijena i promjena, kao obožavatelji ono- 
ga koji mije, oni i u svojoj vjeri gledaju samo na mijenjanje i 
promjene, a ne na ono što jest i ostaje. Njima u vjeri nije za- 
nimljivo što jest nego što bi ge promijenilo. Oni neće niti u sa- 
mom Kristu koji je danas i jučer i uvijek vidjeti toga Krista ne- 
go nekoga novoga Krista kojeg je stvorila nova teologija. Baš 
zato misle da su II Vatikanski sabor ili bolje ne-Oci poslije sa- 
bora stvorili movu Kristovu riječ, novo evanđelje. kojim je po- 
kopano staro evanđelje i stara Kristova riječ. Sve prijašnje više 


. nije, sve je promijenjeno, zaostalo i prestalo vrijediti. 


U tom smislu njima i propovijedi koje su stvorene prije dru- 
goga Vatikanskog sabora više ne vrijede. Za njih one više i ne 
postoje. Sve je to, međutim, samo poklonstvo Poricatelju, Ruši- 
telju, koji nije, a odbacivanje onoga koji Jest i koji se ne mi- 
jenja. Ja sam Jahve i ne mijenjam se! 


Daleko od mene da bih se tako klanjao Sotoni, Rušitelju, 
Apolionu! Ja vjerujem i ljubim onoga koji Jest! Ja slijeđim ono- 
ga koji je rekao: Prije nego je Abraham postao, ja Jesam. Zato 
je meni poželjno samo ono što se ne mijenja, a ne novo jer se 
promijenilo. Pa da i anđeo s neba dođe i propovijeda neko no- 
vo evanđelje, neka bude anatema! Ne tražim dakle ono što nije 
nego što jest. To je moje poklonstvo onome koji Jest, a odbaci- 
vanje onoga koji poriče, koji ruši i baš zato je Protivnik — 
Satan. : 

nedjelja Doš 


. nedjelja Došašća: 
. nedjelja Došašća: 
: nedjelja Došašća: 


. Nedjelja Svete Obitelji: 
. nedjelja po Božiću: USPOMENE BOŽIĆA | 


. Nedjelja Isusova 


. nedjelja Korizme: 
. nedjelja Korizme: 
. nedjelja Korizme: 
. nedjelja Korizme: 
. nedjelja Korizme: 


. nedjelja Uskrsa: 
. nedjelja Uskrsa: 
. nedjelja Uskrsa: 
. nedjelja Uskrsa: 
. nedjelja Uskrsa: 
. nedjelja Uskrsa: 


SADRŽAJ 


šašća: KRŠĆANSKA. BUDNOST 
PROROK PUSTINJE 

ĐAVOLSKO DIZANJE 

ISUS PO MARIJI - 


NABOŽNOST 


krštenja: ISUSOVI DUHOVI . 


. nedjelja kroz godinu: PUTOKAZ K ISUSU 

. nedjelja kroz godinu: PUNINA VREMENA 

. nedjelja kroz godinu: SNAGA EVANĐELJA 

. nedjelja kroz godinu: BRIGA ZA BOLESNIKE 
. nedjelja kroz godinu: ČESTA ISPOVIJED | 

. nedjelja kroz godinu: PODNOŠENJE U BRAKU. 
. nedjelja kroz godinu: . 
. nedjelja kroz godinu: SMISAO NEDJELJNOG POČINKA 
. nedjelja kroz godinu: OPSJEDNUTI : 


NOVO VINO 


BORAC PROTIV SOTONE 
VISOKA GORA  .. 
ČAST BOŽJEGA HRAMA 
VJERA I SPASENJE 
ŽRTVA ŽIVOTA 


. Nedjelja Muke — Cvjetnica: PRATITI ISUSA U MUCI > 


NEDJELJA VJERE E 
PRAVO TIJELO ISUSOVO. 
RODITELJI VJEROUČITELJI > 
ODBAČENJE . . a... 
BOŽJI PRIJATELJI 

ZLO SVIJETA 

IZDANJA PISCA: 
SVEUKUPNA IZDANJA (20 knjiga) 
NEDJELJNO CVIJEĆE B I dio, nedjeljne 


SUNCEM OBUČENA, marijanske I dio m 
SUNCEM OBUČENA, marijanske I dio 3 
ZVIJEZDE BOŽJEGA NEBA I dio, svetačke m 
ZVIJEZDE BOŽJEGA NEBA, II dio, svetačke :; 
SJAJ S NEBA, I dio, blagdanske > 
SJAJ S NEBA, II dio, blagdanske Ba 
NEDJELJNA SVJETLOST A I dio, nedjeljne > 
NEDJELJNA SVJETLOST A II dio, nedjeljne m 
NEDJELJNA SVJETLOST B I dio, nedjeljne i 

B II dio, nedjeljne g 

CI dio, nedjeljne 5 

C II dio, nedjeljne i 
Magnifikat misli, marijanske Ha 
Aureola misli, svetačke pa 
Hvalospjev misli, blagdanske $ 


Cijena — 430 Din 


Cijena — 50 Din 


— 40 Din 
— 40 Din 
— 35 Din 


35 Din 


30 Din 
30 Din 


— 25 Din 


25 Din 
20 Din 
20 Din 
25 Din 
25 Din 
15 Din 
15 Din 
15 Din 


Nedjeljne propovijedi po starim perikopama — upotrebljive i po 


novim uz Uputu (u I dijelu Nedj. svjetlosti B): 


Nedjeljna riječ I dio Cijena 
II dio » 
Misli dana Gospodnjih, I dio 3 
II dio » 

Rasprodano: 


S Marijom, marijanske duh. vježbe 
Svetački vijenac, I dio 
Svetački vijenac, II dio 
Gospodnja slavlja 
Marijini dani 
Naručuje se kod Pisca: 


Platon Plasajec, B. Adžije 8, 42000 Varaždin 


SLIJEDEĆE IZDANJE: 
NEDJELJNO CVIJEĆE B TI dio 
NEDJELJNE PROPOVIJEDI 


13 Din 
13 Din 
13 Din 
13 Din 





Jmate li 
cNedjeljnu 
svjetlost <A4-B-€ 


1. niz 


nedjeljnih pcepavjedi? 


